
GRAVAS NE KVANTO, SED KVALITO 


RA-2 - studentoj kaj lernejanoj 



IvERo-3 

Dum 06-14.07.2002 okazis tradicia, jam la tria, Ivanova E-Renkontiĝo (IvERo). 

Unue necesas mencii la mastrojn, farintajn vere grandan laboron por la organizado de la 
renkontiĝo, unuavice tiuj estas Tatjana kaj Maja Loskutova-j, Andrej kaj Jelena Obrezkov- 
oj, Svetlana Brovceva, Irina Galicina, Ljubovj Maleĵ. E1 la gastoj menciindas Jefim 
Zajdman, Leonid Borisov, Dmitrij Cibulevskij, Mikaelo Bronŝtejn, Valerija Cvetkova, 
Bronislav Cupin, Nina Djomuŝkina, Igor Galiĉskij, Valentin Seguru. Ne eblas ne mencii, ke 
en la aranĝo partoprenis 14 infanoj, por kiuj estis preparita speciala programo kun E-kurso, 
multaj ludoj, konkursoj, preparado de diversaj 
prezentoj, naĝado en rivero ktp. 

Multaj aranĝoj en la programo estis vere impre- 
saj. Bronislav Cupin kaj Nina Djomuŝkina preparis 
du muzik-akompanatajn prelegojn pri la famaj kom- 
ponistoj Cajkovskij kaj Mozarto. Jefim Zajdman 
prezentis interesegan prelegon pri E-pioniroj, loĝintaj 
en Jalta. Dmitrij Cibulevskij alportis kaj prezentis 
sian novan libron “Enciklopedio de historio de la E- 
movado en USSR”. 

Jefim Zajdman kaj Leonid Borisov (reaperinta en 
rusia E-aranĝo post 11-jara paŭzo) prezentis pro- 
gramon kun la plej malnovaj kantoj, aperintaj en nia 
movado antaŭ 40 jaroj. E1 inter la vesperaj aranĝoj 
memorindas ankaŭ la koncertoj de Mikaelo Bronŝtejn 
kaj de Andrej Obrezkov, Tago de naskiĝintoj. 

Aparte necesas rakonti pri Lconid Borisov. Tiu ĉi 
vere legenda kantisto, malgraŭ lia multjara foresto en 
niaj aranĝoj, flue parolas la lingvon, memoras ĉiujn 
malnovajn kantojn kaj vigle interesiĝas pri la novaj. 

Kelkaj el la prezentitaj de li kaj Zajdman malnovaj kantoj estis vera surprizo eĉ por mi kaj 
Andrej Obrezkov, malgraŭ nia multjara interesiĝo pri E-kantoj. Dum noktaj babiladoj en la 
kafejo Borisov prezentis ankaŭ kelkajn ruslingvajn kantojn, popularajn en la 60-aj. Cu mul- 
taj el vi aŭdis, ekzemple, gajan kanton kiu enhavas la vortojn “Fima Zajdman - belij emi- 
grant”? 

Por la fmo de la informo - iom da statistiko. La plej juna partoprenantino estis Anna 
Galiĉskaja (1 jaro 5 monatoj), la plej aĝa partoprenanto - Bronislav Cupin (68 jaroj 11 
monatoj). 

Garik Kokolija (Moskvo) 



Leonid Borisov 


Dum la unua IvERo antaŭ du jaroj oni ŝercis, ĉu la unuaj literoj signifas ‘Ivanova veter- 
ana\ Ci-jara Ivanova Esperanta Rcnkontiĝo parte konfirmis tiun varianton de la nomo. En- 
tute ĝin partoprenis 45 personoj, pli ol duono el ili havas E-movadan sperton de 10 ĝis pli ol 
40 jaroj. Inter la plej delongaj veteranoj menciendas Jefim Zajdman, Mikaelo Bronŝtejn, Va- 
lerija Cvetkova, Leonid Borisov, Dmitrij Cibulevskij, kiuj ĉeestis la revivigon de Sovetia E- 
movado en la 50-60-aj jaroj kaj kreon de tiama SEJM. 

La programo ne estis tro streĉa, sufiĉis tempo kaj por seriozaj aranĝoj (kursoj, prelegoj), 
kaj por la amuzaj (konkursoj, koncertoj, ludoj), kaj por simpla ripozo ĉe loka rivero, la vet- 
ero tion ege favoris. Tradicie abunda estis la infana programo. Ci-jare la triono de parto- 

prenantoj estis geknaboj 1-18-jaraĝaj kaj la gepatroj povis sentime konfidi ilin al la infan- 
programa mastrino Jelena Obrezkova. Dum la renkontiĝo okazis porinfana kurso de Espe- 
ranto kun ludoj kaj kantoj kaj en cetera tempo la geknaboj havis distron ludante, konkur- 
sante kaj partoprenante komunajn vesperajn aranĝojn. 

Interalie la renkontiĝon par- 
toprenis 12 familioj; la plej 
grandaj estis tiuj de Obrezkov 
(5 personoj), Galiĉskij (4 per- 
sonoj), Brovcev kaj Krivenko 
(po 3 personoj), ceteraj havis po 
2 personoj. 

Preskaŭ ĉiuvespere la par- 
toprenantoj povis ĝui koncer- 
tojn de Esperanto-bardoj 
(M.Bronŝtejn, L.Borisov, 

J.Zajdman, A.Obrezkov). La 8- 
naskiĝtago cle Bronŝtejn an j u y Q g a j a J^aj sur . 

prizoplena Tago de naskiĝintoj, kiam estis gratulataj Mikaelo Bronŝtejn kaj juna Gleb Arta- 
monov, filo de Garik Kokolija. Jam la duan jaron du veraj entuziasmuloj de Esperanto 
B.Cupin el Iĵevsko kaj N.Djomuŝkina el Sankt-Peterburgo ĝojigis la iveranojn per muzikaj 
prelegoj pri mondfamaj komponistoj. 

Sed la plej valora estis la komunikado, precipe kun tiuj, kiuj havas riĉegan sperton de 
Esperanto-agado en ne la plej favoraj kondiĉoj, kiam oni persekutis aŭ simple malhelpis es- 
perantistajn aktivulojn en Soveta Unio. La organizantoj (A.Obrezkov, T.Loskutova, 
S.Brovceva, I.Galicina, L.Maleĵ) ne povas ne esprimi la kontentigon, ke jam ekzistas pli 
malpli konstanta partoprenantaro de IvERoj. Ni, do, esperas, ke ilia kvanto kreskos de jaro 
al jaro, kaj ĉi-foja renkontiĝo ne estos la lasta. 

La detala raporto pri la pasinta IvERo kun fotoj kaj bildoj aperos komence de aŭtuno en 
la TTT-ejo <www.ivanovo.ac.ru/alunmi/obran>. 

Anclrej Obrezkov (Ivanovo) 



Etos’ amika kaj sincera 
min vokis al la long-vojaĝ’. 

Denove en Cemci IvERo 
bruligis korojn kun kuraĝ’. 

La sama klub' esperantista 
ĝin organizis dum somer’, 
kaj same la agad’ persista 
ĝin sukcesigis sen moder’. 
Matene gimnastik’ ĉiamas, 
kiun vizitas infanar’. 

La komencantojn ege amas 
Obrezkov, certe kun gitar’. 

Kaj turmentegas, kaj instmas 
dum kurso por la tradukant’ 
TL kun granda PIV - ĝin uzas 
konstante ĉiu ĉeestant’. 
Bufedestrino de mateno 



la infanoj kantas “La kukolon ” 

klientojn de diversa aĝ’ 
atendas. Jam ŝi verŝas teon, 
bieron vendas kun fromaĝ’. 

Si ne forgesas mastrumadi, 
kaj zorgi ĉiam pri manĝad’. 

Nur mankas tempo por vagadi 
kun iu laŭ la luna pad’. 

A1 ŝi helpadas Ljuba, Ira, 
eĉ iu ukraina vir’. 

Ne plu do estas sento mira - 
kompot’ bongustas kaj kefir’. 

Infanoj ĉiam okupitas - 
pri ili zorgas la Patrin'. 

Si pro laboro tiu ŝvitas, 
sed ĝin plenumas kun obstin’. 

Kaj diras certe ni sen timo - 
sukcesis pro la aktivad’ 
de Miŝa, Leonid, Jefimo 
vesperaranĝoj, teumad’. 

Do, vivu ni, partoprenantoj, 
kaj anoj de la klubo el 
la urb’, neniam sopiranta 
pri amikec’, fidelo, bel’! 

Dmitrij Cibulevskij (Ĥarjkiv, Ukrainio) 

Klarigoj: TL - Tatjana Loskutova, bufedestrino - Svetlana Brovceva, Ljuba - Maleĵ, Ira - 
Galicina, la Patrin ’ - Jelena Obrezkova, ukraina vir’ - Cibulevskij, Miŝa - Bronŝtejn, 
Leonid - Borisov, Jefimo - Zajdman. 

HuRA! RA-2 okazis! 

Granda insulo en Obj-a maro, kie okazis la dua RA (Renkontiĝo de Amikoj), gastigeme 
akceptis 35 esperantistojn el 7 rusiaj urboj - Irkutsk, Krasnojarsk, Moskvo, Novokuzneck, 
Novosibirsk, Tjumenj, Tomsk. La novosibirskanoj salutis la gastojn per la slogano “KaRAj 
espeRAntistoj, bonvenon al 
RA-2!”. 

La renkontiĝo permesis 
ankaŭ allogi kelkajn 
malnovajn esperantistojn el 
nia urbo, kiuj ankoraŭ ne 
sciis pri nova E-movado en 
Novosibirsk. Ili alportis al 
RA freŝan venton. La renkon- 
tiĝon partoprenis ankaŭ kel- 
kaj komencantoj, la plej juna 
el ili estis la 6-jara Varvara, 
ĉarma knabineto, kiu bedaŭr- tiel ° ka - is laprelegoj kaj kursoj 

inde ne parolas Esperante, sed ĉion komprenas dank’ al sia avo Pjotr Petroviĉ Stepanov (nia 



Dum 7-10-a de novembro en Kazanj 
okazos vica TERo, la sesa. Kiel la 
temo de la aranĝo estas planata “Mia 
familio kaj aliaj animaloj”. La aliĝ- 
kotizo estas 40, 50 kaj 60 mbloj por 
lemejanoj, studentoj kaj plenkreskuloj 
respektive. La informo pri transdono 
de la kotizo, programeroj kaj atinge- 
bleco de la loko troviĝas rete ĉe 
<http://tero.by.rn/>. Petu plian infor- 
mon de la organiza teamo laŭ la adreso 
<kolonok@narod.ru>. 

fotisto). 

Pri la programo de RA-2 okupiĝis studentoj de Siberia Sendependa Instituto. Ciutage es- 
tis organizataj 3 diversnivelaj E-kursoj. Ciumatene Maŝa Baranova gvidis matenan gimnas- 
tikon kaj dancojn. Ciuvespere Elja Nizamieva in- 
stmis nin kanti popularajn E-kantojn. Ni multe 
ludis kaj konkursis. Dum du tagoj okazis la ludo 
“Lasta heroo”, en kiu partoprenis du 12-personaj 
teamoj “Fungoserĉantoj” kaj “Kuloj”. La parto- 
prenantoj konkurencis en diversaj sportaj kaj in- 
telektaj konkursoj. Venkis moskvano Volodja Ser- 
geev. 

Ankaŭ la gastoj kontribuis al la programo. 

Vladimir Minin el Tomsk prelegis pri la usona 
vivmaniero, Volodja Sergeev okupiĝis pri ludoj por 
infanoj kaj ne nur por ili. La plej amuzan kurson 
proponis al ni Andrej Grigorjev el Krasnojarsk - li 
gvidis kurson por gesorĉistoj. Abundis rido kaj re- 
gis bonhumoro inter la partoprcnantoj. 

Dum la lasta vespero okazis bunta koncerto. La 
infanoj el Novosibirsk prezentis jam montritan 
dum EoLA-14 “Cindrulinon” kaj ankaŭ novan tea- 
traĵeton “Alico en mirakla lando”. Kantis Elja kune 
kun Anĵela kaj Maŝa Belenko el Novosibirsk, 

Mansur Mamkin el Tjumenj. Nikolao Neĉajev el 
Irkutsk verkis kaj kantis sian kanton pri nia bazejo 
“Kana paradizo”. la mastrinojpreparis belajn teatraĵojn 

Mendita bona vetero (ja ni iĝis junaj Hari Poter-oj dum la kurso por gesorĉistoj) kaj ka- 
resa maro, fungoj kaj beroj en la arbaro donacis al ni plezuron. Sur la insulo regis vere 
amika etoso, verde kolorigita kvazaŭ E-stelo. 

amike al ĉinj Katerina Arbekova (Novosibirsk) 


BALTIA ALTERNATIVO 

Esperanto estas lingvo internacia - almenaŭ tian celon ĝi havis dekomcnce. La renkonti- 
ĝoj, kie oni havas alian komunan lingvon krom Esperanto, povas aspekti iom nenature (al- 
vokoj pri “lingva disciplino” ks.); ne malofte oni preferas ĉie krom oficiala programo uzi la 
nacian lingvon - “por pli facila kompreno”; kaj komencantoj, observante iujn “aktivulojn”, 
eĉ ne havas stimulon por lemi Esperanton ĝis perfekta nivelo. Do, tre gravas okazigo de 
vere intemaciaj renkontiĝoj. Universalaj Kongresoj estas bona afero, tamen unue, ne ĉiuj 
havas tiom da mono, kaj due, en milhoma amaso malfacilas “vidi la okulojn”, trovi eblecon 
por sincera inteiparolo. Ideala E-renkontiĝo, miaopinie, devas esti ne amasa (ĝis ĉ.100 per- 
sonoj), internacia (ne estu alia komuna lingvo krom Esperanto), kaj laŭeble kun iu an- 
taŭanoncita temo, interesa por ĉiuj partoprenantoj. Pli fme mi bonŝancis viziti nur unu tian 
renkontiĝon - Intemacian Literaturan Fommon (Gdahsk, 1995). Jus okazis la alia. 

La unua Balta Esperanto-Fommo pasis en Kaliningrad 14-18.07.2002. La loko estas fac- 
ile kaj libere atingebla el pluraj eŭropaj landoj. Guste pro tio ĝin elektis ges-roj Halina 
Gorecka kaj Aleksander Korĵenkov, kies plurjara laboro donas al ni “La Ondon de Espe- 
ranto” - eble la plej bonan ĉiumonatan revuon, kaj multajn legindajn librojn. Dank’ al klo- 

podoj de tiu senlaca paro ni espereble havos tradician E-aranĝon, alternativan al malfacile 
atingebla por ni BET, destinitan por ne tro junaj personoj, kiuj ne ŝatas tendumadon kaj 
bruan diboĉadon, sed preferas seriozan programon en bona Esperanto. 

En BEF partoprenis 113 personoj el 12 landoj. Notindas, ke poloj pli multis ol ruslanda- 
noj, ke venis homoj el Moskvo, Murmansk, Niĵnij Tagil kaj Tomsk, ankaŭ el ne-baltaj Ce- 
hio, Slovakio, Francio kaj Svislando. Salutleterojn al la Fommo sendis prezidanto de UEA 
Renato Corsetti kaj vickonsulo de Esperanta Civito Ljubomir Trifonĉovski. 

Solena malfermo okazis en la Urbodomo, kun ĉeesto de 
pola konsulo Jaroslav Czubinski kaj lokaj oficialuloj. Rapor- 
toj pri la Fommo aperis en lokaj gazetoj kaj TV, kun emfazo 
de aparta situo de Kaliningrad kaj ebla graveco de Esperanto 
por eŭropa integriĝo. 

Okazis prelegoj kaj seminarioj pri regiona kunlaboro en 
Nordio kaj en Balta regiono, pri ekologio de Balta maro; ra- 
kontoj pri historio de Pmsio, pri la vivo kaj filozofio de Im- 
manuel Kant. Tre interesa estis la duonhoro kun litova parla- 
mentano Stasys Kmzinauskas. Grava estis la literatura parto: 
seminario pri kritiko, prelego pri Vladimir Varankin lige kun 
ties centjariĝo; prezentoj de la unua volumo de Dostojevskij 
en Esperanto (el planata kvinvoluma verkaro) kaj de la nova traduko de “Eŭgeno Onegin” 
(eldonota en 2003); memprezentoj de la kunlaborantoj de “La Ondo...” (inter ili - tiu enigma 
Alen Kris, kies apartan ekziston multaj ne kredis; plej multe kontribuinta al la fomma pro- 
gramo Wolfgang Kirschtein; kaj ankaŭ mi - kiel senkompata kritikisto kaj kiel la tradukinto 
de “Onegin”). Furoris la kviza vespero laŭ sistemo de FRESO, organizita de Marian 
Zdankowski (konjektu, kiu gajnis la unuajn premiojn en ĉiuj konkursoj...). Eksterlandaj gas- 
toj povis konatiĝi kun la msa kulturo en la vespero de msaj romancoj. 

Ni vizitis la muzeon de Oceano (ankaŭ la faman esplorŝipon “Vitjazj” kaj militan sub- 
marŝipon), buse ekskursis tra la urbo, veturis al Svetlogorsk kaj tie ĝuis la maron. 

La loĝkondiĉoj estis sufiĉe bonaj el nia vidpunkto (tamen ankaŭ eksterlandanoj ne 
plendis; la plej pretendemaj loĝis en luksa hotelo). Ciuj eroj okazis laŭ la programo (dis- 
donita dum registrado) kaj - imagu! - komenciĝis ĝustatempe. 

Oni povas bedaŭri nur, ke ĉio tiom rapide finiĝis. Mi ŝatus esperi, ke Balta E-Fommo 
evoluos simile al la Urala: ŝanĝos sian titolon komence al Semajno, poste al Dekado... 

Do kiam vi en venontaj jaroj vidos anoncojn pri Balta Esperanto-...o en Kaliningrad - vi 
jam scios, ke tiu aranĝo estas vizitinda. 

Valentin Melnikov (Moskvo) 


Volapukio futbalas kontraŭ 
Esperantujo. Tclevida ko- 
mentisto: “Kiom streĉa 
matĉo! Volapukio malga- 
jnas kun la rezulto 0:9. 
Tamen la volapukistaj 
zelotoj ne malĝojas, ilia 
teamo ankoraŭ havas ŝan- 
con, ja la ludo daŭras dume 
nur tri minutojn!” (espe- 
ranto-anekdotoj) 


AGRABLAJ KAJ UTILAJ TAGOJ 

Post longa paŭzo mi sukcesis partopreni en Baltiaj Esperanto-Tagoj. La multjar-tradicia 
aranĝo BET-38 okazis la 7-an - 14-an de julio en Rigo. Por la tendarejo estis disponigita 
teknika lernejo, oportune situanta en centro de la latvia ĉefŭrbo. 

Kompare kun la antaŭaj BET-oj, kiuj estis speco de enlandaj amasrenkontiĝoj de sovetia 
esperantistaro, la aranĝo estis vere intemacia. Estis reprezentitaj ne nur la mcmkompreneblaj 
Latvio, Litovio kaj Estonio, sed ankaŭ la tuta regiono ĉe kaj apud la Balta maro: Finnlando, 
Svedio, Danio, Norvegio, Germanio, Pollando (la plej multnombra anaro, sed grandparte 
krokodila, bedaŭrinde), Rusio (nur du personoj, kvankam aliĝis 7), kaj krome kelkaj kon- 
siderinde pli foraj landoj (ekz., Svislando, Hispanio). Entute estis ĉ. 180 partoprenintoj el 

dudeko da landoj. 

En la solena malfenno la ĉeestintojn salutis la organizantoj kaj reprezentantoj de diversaj 
landoj. Krome la esperantistojn alparolis kelkaj oficialuloj, inter kiuj estis veterano de latvia 
socia vivo ĵumalisto Mavrik Vulfson. Tiu persono estas interesa ne nur kiel poligloto (liaj sa- 
lutvortoj altemis trilingve: latve, mse, genuane, kio rimarkeble embarasis la interpretinton) 
kaj iama sovetia deputito (liajn elokventajn parolojn eble memoras tiuj, kiuj en 1989 spektis 
televide la Kongreson de Popolaj Deputitoj de USSR), sed ankaŭ kiel parenco de Zamenhof! 
Laŭ la vortoj de M.Vulfson mem, la aŭtoro de Esperanto estis kuzo de lia patrino. 

La programon de BET ties organizintoj klopodis fari iel simila al tiu de Universala 
Kongreso kaj en kelkaj aspektoj sukcesis pri tio, kvankam certe en pli modesta skalo. 
Efektive: oni eldonis ĉiutagan informilon, speciala tago estis dediĉita al longdistancaj 
ekskursoj, okazis kurseto de la latva lingvo, apartan programeton havis infanoj. Gravan 
parton de la programo konsistigis kunvenoj de movadaj aktivuloj kun viglaj ide-interŝanĝoj, 
Somera Universitato (12 diverstemaj prelegoj), E-kursoj trinivelaj. Certan intereson elvokis 
konkursoj kaj kvizoj, al kio ankaŭ mi kontribuis. Ne mankis enurbaj piedekskursoj, diversaj 
koncertoj, bildekspozicioj, vesperaj dancoj, adiaŭa bankedo k.a. 

En la libroservo estis multaj interesaj E-aĵoj, kaj malnovaj kaj novaj. E1 la lastaj mi 
menciu almenaŭ du: “80 rakontoj pri la etema juna 800-jara Rigo” kun multaj historie in- 
teresaj faktoj kaj la belan, kolore ilustritan grandformatan turisman prospekton pri Kaunas. 
La libroservon administris Aristo Medinŝ, li faris tion kompetente kaj abnegacie: konstante 
deĵorante ĉe la tablo kun libroj, li oferis partoprenon en aliaj aranĝoj. 

Generale, konkorde kaj sindone laboris la tuta organiza teamo, sed mi dezims mencii 
tiujn, kies aktivado estis plej rimarkebla. Tre multe faris por sukcesigo de BET la atentema 
pri ĉio prezidantino de Latvia E-Asocio Allda Zigmunde, la entuziasma Jazeps Slars, la en- 
ergia Margarita Zelve, la senlaca Bimta Rozenfelde. 

La sekva BET okazos en 2003 en Estonio. En la retpaĝaro <http://www.esperanto.ee> 
oni promesis aperigi infonnon pri ĝi. 

Viktor Aroloviĉ (Moskvo) 


REJo 

“Kiel mi pasigis la someron?” Tio ĉi estas klasika temo 
de ekzercaj verkoj, kaj precize pri ĉi tio mi intencas rakon- 
ti. Pli ĝuste, ne pri la tuta somero, sed pri unu semajno, la 
unua semajno de miaj studentaj ferioj. 

Mi pasigis la semajnon en la ripozejo “Kosmos” en 
Puhivka apud Kievo, kaj pasigis ne por ludo, sed kun utilo. 
Ja ĝuste ĉi tie okazis Renkontiĝo de Eŭropa Junularo RE- 
Jo-2002. La renkotiĝon vizitis geesperantistoj el Aŭstrio, 
Bosnio-Hercegovino, Nederlando, Rusio kaj Ukrainio 
(Kievo, Poltavo, Dncpropetrovsk, Lugansko, Krimeo). In- 
ter la partoprenintoj estis kaj spertaj esperantistoj kaj mals- 
pertaj novuloj. Oni povas konsideri min kiel unu el la 
lastaj. Jes, ĝi estis mia unua esperantista renkontiĝo. Kaj 
tagon post tago Esperanto altiris min, tagon post tago ĝi 
iĝis pli kaj pli interesa por mi. Estis amuze por mi aŭdi 
belaj sunaj tagoj apud Kievo lecionojn de nederlanda esperantisto Ton Venvoerd, 
informriĉajn kaj distrajn, kaj ankaŭ tre buntajn. 

Ni ĉiuj plezure kantis famajn kantojn dum la progresiga kurso “Septima”, gvidata de ĝia 
aŭtoro poltavano Vladimir Soroka kaj liaj asistantoj. Kaj krom lemadoj ĉiu tago estis 
plenigita per la riĉa kultura programo; ni havis konkuradojn kaj balotadojn, koncertojn kaj 
foiron, tagmanĝon en ukraina nacia stilo kaj eĉ festadon de la nokto de Ivan Kupala, ankaŭ, 
certe, ĉiutagajn diskotekojn. 

Kaj poste estis disiĝo kun ĉirkaŭprenoj kaj amika rondo kun la tradiciaj magiaj vortoj 
“Per Esperanto por mondpaco kaj amikeco. Gis revido! Gis revido!! Gis revido!!!”. 

Estis ankaŭ la promesoj de la organizantoj Mikaelo Lineckij, Julija Dzjuba kaj Olga 
Siganskaja, ke ili havos fortojn kaj energion por aranĝi REJon en 2003. Kaj ankaŭ mi 
inspiriĝis, mi flamiĝis kaj decidis, ke mi volas helpi al ili en la sekvanta jaro en ilia nobla 
impeto. 

Olga Tomazenko (Ukrainio) 


OPINIO DE REJo-INICIATINTO 

Mi jam de multaj jaroj zorgas pri serĉo kaj eduko de novaj aktivuloj, kiuj povus daŭrigi 
tion, kion mi faris (kaj dume faras) dum pli ol tri jardekoj. Dank’ al enorma aktiveco de 
V.Soroka, kiu okazigis unikan Intemacian Junularan E-Karavanon en 2000, riveliĝis kelkaj 
gejunuloj. 

Okazigo de REJo estis por ili la unua or- 
ganiza sperto. Tiuj estas Olga Siganskaja kaj 
Julia Dzjuba. Mi speciale ne miksiĝis en la af- 
erojn, estante fakte nur kunordiganto-“ŝtopanto 
de la truoj”, kaj restis preskaŭ plene kontenta 
pri ilia agado. 

De unu flanko negranda kvanto de alvenin- 
toj estas nebona fakto (ĉefe de la financa vid- 
punkto), sed por ke la novorganizintoj ricevu 
la sperton tio estis normala. 

Ni jam pensas pri okazigo de REJo-2003 
kaj eble de ankoraŭ iu aranĝo. Mi tre ĝojas, ke 
mi sukcesis atingi la celon - la knabinoj estas 
infektitaj de “organiza febro”. Certe, mi (kiel 
organizanto) scias, ke ĉio povus esti pli bona, 
sed ni ja ĉiuj scias ke bono, same kiel mal- 
bono, ne scias limojn... Mi esperas, ke sukceso 
de REJo pozitive influos ankaŭ fŭnkciadon de 
KEJS - Kieva Junulara E-Societo. Ni jam 
planas septembre efektivigi informan atakon (simile al la Karavano) tra la universitatoj kaj 
ekde oktobro, tuj post la Ago-tago, komenci la instmadon. 

Mikaelo Lineckij (Ukrainio) 

ESPERANTO, KULTURO, EMOCIOJ, KAJ ESTETIKO 
- KIOM KUNIGEBLAJ ILI ESTAS? 

(Lingvokulturologia studo; daŭrigo, vidu la komencon en REGo N° 3(10)) 

3. En-E-aj manifestiĝoj de la premisoj, komunaj por ĉiuj vivaj multfunkciaj lingvoj 

3.1. Uzado de elipsoj kaj pleonasmoj, ripetado kaj analogieco 

Estas konate, ke biologie mallaboremo estas defenda ilo kontraŭ pereo de la specio. Tial 
parol-produktanto (ne gravas la lingvo!) estas interesita ŝpari energion (do, laŭeble, fizike 
redukti direndaĵojn). Tiel aperas elipso (ellaso de iu diskurs-parto, ĉar ĝi estas 
‘memevidenta’). La mala fenomeno, kiam oni uzas informe superfluajn vortojn, estas konata 
kiel pleonasmo (ekzemple, ‘per siaj propraj okuloj’, kie principe sufiĉus ‘siaj’ aŭ ‘propraj’). 
Ambaŭ nomitaj fenomenoj povas esti uzataj kun emociaj/estetikaj celoj, ekzemple, por 
oratori, sed ne nur. Jen specimeno de elipsa ŝerco ankoraŭ el la Zamenhofa Fundamenta 
Krestomatio. ‘Juna edzino naskis fdinon. La edzo volis sciigi la patron de sia edzino pri tiu 
ĉi fakto, aldonante, ke la fakto havis lokon en la sepa horo matene kaj poste per letero li 
skribos pli detale. Li telegrafas: 'Hodiaii matene sepa filino naskita. Poste pli. ’ La humuran 
efekton elvokas ambigueco de la elipsaj formoj: ‘matene sepa fiilino’ povas signifi kaj 
‘matene je la sepa ’ kaj ‘matene, la sepa filino ’; ‘poste pli ’ trakteblas kiel ‘pliaj filinoj ’ kaj 
‘pliaj informoj ’. 

Por farti psikologie bone homo bezonas samtempe stabilccon kaj ŝanĝecon. Tial lingva 
monotoneco/ripetado de iu(j) lingvero(j) povas elvoki kaj pozitivajn kaj negativajn 
emociojn. R.Rossetti (R.R.) en sia ‘Spegulo de E-aj stiloj’ atentigas amatorajn verkistojn pri 
plumpeco de jenaj diraĵoj: ‘prefere ne tre severe’ kaj ‘ŝi teruriĝis ĝis plena paniko’ kun 
fuŝripetado de respektive ‘e’/‘i’ (ni rimarkigu, ke unuakaze 4-foje ripetiĝas, aldone, ‘r’). 
Ankaŭ silabokvanta egaleco (kiel en 'liaj elokventaj paroladoj eminente kontribuis al la 
venko’ estas, laŭ R.R., evitenda. Aliflanke oni povas intence ripctumi por atingi estetikan 
efekton. En la ĵus citita verko kiel pozitivaj estas menciitaj la versoj ‘vibras vok ’ en vaga 
vento ’ kaj ‘sur la brue bata brusto de Laer” kun la ripetoj respektive de ‘v’/‘b’. Ni povus, 
cetere, klarigi la trafecon de la koncerna lingvouzo ankaŭ per ioma ‘onomatopeeco’ 1 de ‘v’ 
kiel sono de 1’vento kaj ‘b’ kiel sono de bato, eksplodo. 

Ripeto estas grava ero en la literatura kaj retorika figuraro/troparo. Oni povas ripeti la 
sama(j)n aŭ samradika(j)n vorto(j)n komence de pluraj frazoj (anaforo 2 ; ekz. 'Bona estis 
Ludoviko kun siaj kolegoj en gimnazio; bona en la familia rondo; bona inter la amikoj; 
bona ĉiam kaj ĉiej, en ties diversaj lokoj (konversio; ekz. 'Li faris al mi tro da bono por 
paroli pri li malbone. Li faris tro da malbono por paroli pri li bonej. Oni povas emfaze 
ripeti konjunkcion (oratora figuro ‘konjunkcio’; ekz. ‘oni mortigis homon kaj mildan, kaj 
grandan, kaj noblan!). Ripeto kuŝas en la bazo de unu el la specoj de vortludoj (t.n. 
ripetumo: Otelo sidas en hotelo sur fotelo kun botelo! ’). 

Grava trajto de lingvoj estas analogieco. Sed potencialaj analogiaĵoj iam kontraŭas al 
aliaj fenomenoj/faktoj de la sama lingvo. Konscia konfronto de tiaj formoj povas kaŭzi 
estetikan efekton. Ekzemple, en jena ŝerco el ‘Kruko kaj Baniko el Bervalo’: 'Du 
stratulinoj renkontiĝas en la bervala parko. - Dio mia, ĉu vi ricevis novan peltmantelon? - 
Ba, estas nur io, kion mi kunflikis. - Flantazie!’ (estas priludataj la paroj: kunfiki - kunfliki 
kaj flantazie - fantazie, kie ‘kunfiki’ kaj ‘fantazie’ ĉeestas latente kaj la neekzistanta en Eo 
vorto ‘flantazie’ estas produktita analoge al ‘kunfliki’ per aldono de T). 


1 Imitado de sonoj. 

2 Traktante retorikon, ni uzos la difinojn (eĉ mankantajn en PIV) de I.Lapenna el ‘Retoriko’. Ĉiuj 
ekzemploj de la alineo, krom la lasta, estas prenitaj el la sama libro. 



3.2. Uzado de metaforoj, metonimiaĵoj, perifrazoj kaj komparoj 

Certan esprimecon donas al la lingvaĵo metafora, metonimia kaj perifraza 1 uzado de 
vort(kun)oj. Kiuj el ili ricevas la ‘civitanecon’ en IPL kaj kiuj ne - decidas la praktiko 
(antaŭ ĉio, ĉu ili estas adekvate komprcneblaj kaj adekvate sentigaj al la homoj, denaske 
parolantaj malsamajn naciajn lingvojn). Ni citu nur kelkajn ekzemplojn el 'Domfabriko' 
(fakte, frazeologia vortaro): ‘droni en revoj’ (=plene fordoni sin al revoj, revegi), ‘eterna 
dormo’ (=morto), ‘etendi amikan manon' (=agi amike, helpi en malfacila situacio). 
Kompreneble, tiaspecaj esprimoj estas ne nur vortar-unuoj. Ili estas aktive uzataj en la E- 
literaturo. Ekzemple, R.R. skribis perifraze: ‘en samideanaj rondoj’ (=inter E-istoj), ‘lasi 
fali la manojn ' (=rezigni strebadon; ofte renkontebla en E-tekstoj esprimo), Luis Hemandez 
metaforis: ‘dum blekeparolas kanonoj, vomante detruon kaj morton ’. 

Ciu E-isto komprenos la esprimojn ‘malfermi !a buŝon’ (=ekparoli; metonimio 
‘instrumcnto-ago’), ‘trinki la morton ’ (=trinki venenon; metonimio ‘kaŭzo-sekvo’) kaj ‘esti 
sen cerbo’ (=esti stulta; metonimio ‘fizika organo-spirita produkto’), ‘la Centra Oficejo (de 
UEA) decidis’ (=la stabanoj de la CO decidis; metonimio ‘loko-lokanoj’). Facile imageblas 
kunpuŝiĝo de la metonimia/metafora kaj laŭlitera 
vortosencoj, kio donas premison por emocia efekto 
(vd. sube). 

Pro la objektiva neceso konstmi unuecan 
bildon de la mondo kaj pro la psike kondiĉita 
universala homa emo al asocioj, en la lingvoj 
aperas komparoj: ftioj ĝuis kortuŝan akcepton, 
kvazaŭ kruĉon cle freŝa, pura akvo por soifanto 

3.3. Uzado de sinonimoj/antonimoj/homonimoj/paronimoj, polisemiaĵoj, 

kromsencoj (konotacioj), antinomio de la integra kaj analiza sencoj de 

derivitaj/kunmetitaj vortoj 

Kiel skribis S.Karcevskij ‘ĉiu lingvistika signo estas potenciala homonimo kaj sinonimo 
samtempe... ĝi samtempe apartenas al vico de figuraj, transponitaj signifaĵoj de la sama 
signifo kaj al vico de similaj signifaĵoj, esprimitaj per diversaj signoj’. ‘Ni konstante 
transponas, uzas figure la semantikan valoron de signo..., sed ni komencas rimarki tion nur 
tiam, kiam la diseco inter la ‘adekvata’ (ordinara, kutima) kaj hazarda valoro de la signo 
estas sufiĉe granda por nin impresi’. 

Pro la kialoj, parte priskribitaj en studoj de A.Melnikov kaj la doktoriga disertacio de 
M.Hagler ‘The Esperanto Language as a Literary Medium’ [La lingvo Esperanto kiel 
literatura medio], polisemio kaj homonimio, sinonimio kaj antonimio, paronimio kaj 
kromsencoj (konotacioj) ekzistas ne nur en etnaj lingvoj, sed ankaŭ en la aposterioraj IPL- 
j. Tio povas uziĝi en vortludoj kaj por aliaj estetikaj celoj. 

Jen nur kelkaj specimenoj (iom arbitre klasifikitaj) de sinonim-tipoj en Eo: 

1. Divido laŭ kategoriojn: plaĝo (kulturita) - strando (natura, sovaĝa). 

2. Precizigo aŭ reliefigo de iu sencero: sekva (baza vorto) - sekvanta - sekvinta - 
sekvonta (tempo-precizigo); nuna (ĝenerale ‘estanta, okazanta’) - aktuala (‘efektive 
ekzistanta en la nuntempo’; ‘interesanta pro la nuntempeco’) - moderna (‘apartenanta al la 
nuna epoko, kontraste kun la antikva, kun iu antaŭa’; ‘plej nova, plej freŝdata’; mankas en 
PIV, sed gravas ‘aksiologie valora’). 


La Akademio de Esperanto ekhavis 
lokon en la Tut-Tera Teksaĵo (TTT aŭ 
WWW). La adreso de la paĝoj estas 
<www.akademio-de-esperanto.org>. 

La laboron pretigi tiujn paĝojn faris 
Bertilo Wennergren. (akademia- 
diskuto) 


1 Metaforo - kaŝita komparo (ekz.: Puŝkin estas la Suno de la rusa poezio). Metonimio - uzo de 
nomo, kiu apartenas al unu objektiva realaĵo rilate al alia objektiva realaĵo, kiu estas iel ligita kun la 
unua (vd. ekzemplojn ĉi-supre). Perifrazo - uzo de priskribo rilata al iu objektiva realaĵo anstataŭ vorto, 
kiu simple nomas tiun realaĵon (la verkinto de la artikolo = mi). 

3. ‘Loka koloro’: policisto/policano (neŭtrala, germana, angla) - ĝendarmo (franca) - 
milicisto/milicano (sovetia, iama pola) - konstablo (angla). 

4. Hipo/hiper-rilatoj (iu vorto povus signifi sub-aŭ super-tipon de iu alia): kanguruo 
‘komuna nomo por la saltantaj aŭstraliaj marsupiuloj kun tre longaj postaj kmroj’ - 
makropo kaj valabio - subspecioj; trajno - vagonaro (la lasta povas signifi ne nur trajnon, 
sed ankaŭ aron da vagonoj sen lokomotivo). 

5. (Mal)moderna, (eks)uza: sentamo - amoro, lascivo; fiŝido -frajo. Modema formo 
de radiko povas diferenci de la antaŭa sekve de iu tendenco. Ekzemple, en hino 
(arkaika)/ĉ/«o (nuntempa) la ŝanĝo reflektas la emon elimini ‘ĥ’ (ĉar ĉi-sono estas malfacila 
por pluraj etnanoj). Ke tio estas tendenco, sed ne hazardo, atestas oficialigo de la formoj 
‘kemio, kirurgo, mekaniko, monarko ’ k.a. kun ‘k’ anstataŭ ‘ĥ’, 

6. Komunleksikaj/fakaj (inkluzive la poeziajn)/(mal)altstilaj: maljuna (ĝenerala) - 
olda (poezia); kapdoloro (ĝenerala) - migreno (medicina). 

7. Diferencaj laŭ sia deveno/pruntofonto: Odiseo - Uliso (greka - latina). 

8. Aksiologiaj: mezkva/ita (neŭtrala) - mediokra (kun negativa pritakso); taksi 
(neŭtrala) - apreci (kompetente taksi la artan valoron de io, kutime pozitive). 

9. Kuntekstaj (okazaj) sinonimoj, kiel ‘pala’ kaj ‘kripia’ en la ĉi-suba ekzemplo el 
I.Lapenna: ‘ĉu en liaj manoj ĝi [=E o] fariĝos potenca komunikUo kaj esprimilo, aŭ ĝi estos 
nurpala, sensanga, senkolora kaj kripla balbutilo ’. 

10. Tabuaj/eŭfemismaj - rektaj: morti —forpasi; ellasi akvon (Zamenhofa esprimo) - 
urini (medicina) -pisi (parola). 

11. Plenaj sinonimoj, kiuj dume uziĝas sen klara distingo (ekzemploj, same kiel tiuj en 
p.12 kaj la du unuaj el p. 13 estas el la libro de John Wells ‘Lingvistikaj aspektoj de 
Esperanto’): gazono - razeno; apuso - cipse/o. 

12. Gentila - neŭtrala - maldelikata formoj: ‘bonvolu silenti’, ‘silentu’ aŭ ‘ĉu kun 
prezenco aŭ kondicionalo '-formo (ekzĉu vi silentus?). 

13. Forme malsam(et)aj, sed enhave la (preskaŭ)samaj: jahto - jakto; meringo - 
meringelo (tiu paro estas menciita en Wells, sed en PIV kaj PIVS la dua vorto mankas); 
preferindeco (derivaĵo) - avantaĝo (radika vorto). 

14. ‘Naciece preferataj’: ekzemple, rusofono pro ekzisto de simila vorto en la gepatra 
rusa, verŝajne, preferus diri ‘partizano’ kaj francofono pro analogiaj kialoj ‘gerilano aŭ 
makisano ’, brito - ‘insurgento ’. 

Ciu lingvo enhavas ankaŭ antonimojn (eble, tio respegulas objektivan realon, 
esprimitan en la filozofia leĝo konata kiel ‘unueco kaj interlukteco de maloj’). Metante 
vortojn kun la mala signifo senpere unu apud la alia (en retoriko oni nomas tion opozicio), ni 
elvokas efekton de karambolo, malharmonio, frapeco: ‘rigida ambicio sur elastaj principoj 
transiras multajn barojn ’; ‘jen kial eĉ ministro de eksteraj aferoj povas havi internajn 
zorgojn ’. 

Ankaŭ paronimio 1 apartenas al lingvaj universalaĵoj. Laŭ observoj de la subskribinto, 
en Eo paronimio fariĝis la plej riĉa fonto de vortludoj. 

Polisemio 2 kaj/aŭ homonimio 3 . Ekzakta distingo de laĵus nomitaj fenomenoj ofte estas 


1 Paronimio - fenomeno, kiu konsistas en tio, ke en lingvo ekzistas vortoj, kies formoj estas tre 
proksimaj, sed la signifo - ne (oni nomas tiajn vortojn paronimoj; ekzemplo de vortludo bazita sur 
paronimio: ĉiu viro trairas la tri stadiojn - de penisulo tra pensulo al pensiulo). 

2 Polisemio (plursignifeco) - fenomeno, kiu konsistas en tio, ke en lingvo ekzistas vortoj. kiuj havas 
pli ol unu signifon. 

3 Homonimio - fenomeno, kiu konsistas en tio, ke en lingvo ekzistas vortoj, kiuj havas la saman 
formon, sed malsaman signifon. 

ekstreme malfacila. Ĉar emocia efiko de ilia apliko esence samas, ni analizu ilin kune. Pro 
tio, ke Eo estas viva homa multfunkcia (kun relativa prioritato de komunikado super 
ekkonado de 1’ mondo) lingvo, ĝi neeviteble obeas al la ĝeneralaj lingvo-leĝoj, unu el kiuj 
jam estis menciita ĉi-supre (cite de Karcevskij, vd. p.9). Jen kelkaj ilustraj ekzemploj: ‘arta’ 
povas signifi kaj ‘rilata al arto’ kaj ‘ne ekzistanta en naturo, farita de homo’, ‘talento’ - 
‘antikva monero’ kaj ‘(kutime denaska) doteco, kapablego en iu sfero de homa agado’. 
Kompreneble, tio estas riĉa fonto por kreado. Ekzemple, R.Schwartz skribas: ‘Tre ofte ili 
[preseraroj] estas por la leganto la sola distraĵo en seka teksto kaj samtempe ĝojiga atesto, 
ke ankaŭ la kompostisto estis... distrita!’ Laŭ PIV ‘distri’, interalie, signifas: 1) malhelpe 
detumi la spiriton de ĝia okupiĝo; 2) detumi la spiriton de ĝiaj prizorgoj, agrable okupante, 
amuzante ĝin. La du signifoj kutime uziĝas dise, tial ne malhelpas unu al la alia. Sed ĉi- 
tekste ili estas intence renkontigitaj, kio kaŭzas humuran efekton. 

Ankaŭ alia speco de homonimoj en Esperanto estas ofte uzata en vortludoj. Ekzemple: 
1. ‘Tage (propra nomo kaj la nomo de la hela parto de 1’diurno - A.M.) Erlander estas la 
ĉefministro en Svedlando. Sed kiu estas nokte la ĉefministro? ’. 2. ‘Ne pagu pli por vojaĝoj 
ol necese; veturu rabate (derivaĵo ‘rab-at-e’ estas homonimo al la radika ‘rabat-e’ - A.M.) 
kaj ne rabite'. 

Granda alfluo de propraj nomoj el diversaj lingvoj, aglutina karaktero 1 de Eo (kun 
manko de morfem-distingaj markiloj), potenciale naskanta derivaĵojn-homonimojn kun 
senafiksaj vortoj, faras homonimion (eĉ se partan, kiam homonimoj diferencetas nur 
prozodie 2 tiel ke ili limas kun paronimoj) sufiĉe ofte uzata por emociaj celoj. La radikaj 
(nederivitaj kaj nekunmetitaj) komunaj nomoj kaj aliaj vortspecoj, klasifikeblaj kiel 
homonimoj, en Esperanto relative maloftas. 

Almenaŭ unu el la senceroj de plursignifa vorto povas esti metafora. Intenca 
‘konfronto’ de figura kaj origina sencoj ofte kaŭzas humuran efekton, kiel en la jenaj frazoj: 
‘Sed kio pleje frapis min dum tiu neforgeseb/a spektaklo, tio estis viro staranta apud mi [kiu 
frapis la dorson de la rakontanto - A.M.]’; ‘Kaj tiel staras la demando. Kiam ĝi estos laca, 
ĝi sidiĝos ’. 

Kontraŭdireco de sencoj en la sama vorto (ekz. pro individua percepto de EP, inkluzive 
la aksiologian 3 , aŭ pro malsameco de situacioj) estas bona materialo por ironio. Kiam 
Schvvartz parolas pri konstruado de la Berlina muro, li abunde uzas la vorton ‘konstrua ’, kiu 
havas la rektan sencon (‘starigi sur la tero masonaĵon aŭ ĉarpentaĵon’) kaj figuran ‘celanta al 
pozitivaj rezultoj’ (ĉi-lasta mankas en PIV). La mur-konstruado sendube estas ‘konstrua 
laboro', sed el la vidpunkto de la rezultoj de la problem-solvo ĝi ja estas ‘malkonstrua’. 

Interesa kazo estas polisemio/homonimio de derivitaj vortoj. ‘Orientiĝi’ povas esti 
analizata kiel ‘iĝi orienta (ankaŭ figure: kontraŭa al la okcidentmonda/kultura)’ kaj ‘iĝi 
orientita je... ’ Samtekstigo de la malsamaj signifoj en priskribo de la kontraŭstalinista ribelo 
de Hungarujo en 1956 kaŭzas satiran efekton: ‘en tia kaoso eĉ la orientaj popoloj ne plu 
povis orientiĝi. Kaj okcidentiĝi ili ne rajtas. ’ 

Kromsencoj/konotacioj. Tuj-sube ni parolos pri konotacioj devenantaj el la Biblio. 
Eblas aldoni multajn aliajn. Ekzemple, al azeno oni atribuas fiobstinecon, nekonvinkeblon 
kaj stultecon. Ekzistas ankaŭ specifaj konotacioj, karakterizaj sole kaj unike por la E- 
kulturo. Bona ekzemplo de tio estas la vorto ‘verda ' (agnoskata kiel la koloro de la E-lingvo 
kaj movado), kiu akceptas la tutan gamon da kromsencoj: ‘E-a, E-ista, E-movada, 


1 E-vortoj formiĝas per ‘kungluado’ de morfemoj (radikoj, prefiksoj, afiksoj kaj finaĵoj). 

2 Prozodio inkludas kvalitojn de sonado (loko de akcento, longeco de vokaloj, manko aŭ esto de 
paŭzo, tono ktp). 

3 T.e. valor-taksan (pozitiva/negativa senco). 

(mal)bona, sankta, primitiva’ ktp. (depende de la situacio kaj persono uzanta ĉi-vorton; 
plejparte tamen, la kromsenco estas pozitiva). 

3.4. Uzado de frazeologiaĵoj 

Malgraŭ tio, ke pluraj sciencistoj kontestas la rajton/kapablon de IPL havi idiomaĵojn 1 , 
ili en Eo ja estas. L.Mjasnikov en sia disertacio pri la E-frazeologio atentigas, ke en la E- 
kazo, diference de la etnaj lingvoj, idiomaĵojn konsistigas nur vortoj kun libera kombineblo 
(kun 2 esceptoj) kaj dominas proverbaj kaj komundiraĵaj unuoj. Pri certa frazeologieco de 
Eo, ellaborata surbaze de metaforigo kaj konsidero de etnalingvaj modeloj, atestas ankaŭ 
ekzisto de ĉi-rilataj vortaroj, kiel 'Domfabriko', ‘Kiel diri’, ‘Tiel diru’ k.s. Samloke men- 
ciindas ankaŭ diversaj proverbaroj, komunuzaj diraĵoj, aforismoj, ‘flugilhavaj vortoj’ 
ktp.: ‘Proverboj de Marko Zamenhof kaj de Lazaro Zamenhof; (13155 proverboj)’ k.a. 
Kiel ekzemplo de uzo de idiomaĵoj por humura efiko citeblas jena diraĵo el E-renkontiĝo: 
‘Li perdis la voĉon kaj serĉas ĝin. ’, kie estis priludita frazeologia vortkuno ‘perdi voĉon’. 

Aleksandr Melnikov (Rostov-na-Donu) 

(daŭrigota) 


ALVOKO 

Ci-aŭtune en Rusio okazos granda ŝtata aranĝo - popolnombrado. Laŭ la artikolo en tag- 
ĵurnalo “Nezavisimaja gazeta” (22.07.2002) en la anonima enketilo, kun kiu la ŝtataj 
nombristoj vizitos ĉiujn hejmojn en la lando, povos foresti la tradicia demando pri la gepatra 
lingvo. Tamen restos la demando pri la etna aparteno. 

Do, mi proponas, ke ĉiuj esperantistoj respondu al la demando pri etno: ESPERANTI- 
STO. Se tamen reaperos la demando pri la gepatra lingvo, ni skribu ESPERANTO. Ci tiuj 
proponoj ne celas (aŭ ne nepre celas) iujn ideologiajn aferojn, kiel, ekzemple, aprobon de 
Esperanta Civito aŭ iujn similajn. Mi nur celas altiri la publikan atenton en la tuta lando al 
nia movado. Ja nun estas la unika ebleco senpage esti aŭdata kaj de la tuta grandega Rusio 
kaj de ĝia fortega elito. Estas eksterordinara ebleco aperi (senpage) en la oficiala ŝtata sta- 
tistiko. Tio dependas de ni mem, de nia unueco, unuanimeco kaj aktiveco. Ni devas esti kiel 
eble plej multaj en la statistiko - ja kvanto transformiĝas al kvalito laŭ la dialektika leĝo. 
Altiru ni al tiu ĉi aktivado niajn familianojn, parencojn, amikojn kaj najbarojn. Konsidem 
tion kiel tre valoran utilegan reklamkampanjon. 

Valentin Seguru, politologo, 
prezidanto de la Kontrol-revizia Komisiono de REU 

Mi volonte aliĝas al la alvoko de Valentin Seguru. Estas tre bona ebleco montri, ke es- 
perantistoj ekzistas. Tute ne nepras, ke oni agnosku ekziston de esperantista etno aŭ nacieco, 
tute ne nepras esti raŭmisto, civitisto aŭ sennaciisto por partopreni tiun kampanjon - temas 
NUR pri atentigo pri nia ekzisto per trafo de la vortoj ESPERANTO kaj ESPERANTISTO 
en la oficialan statistikon, kio nepre estas utila afero. Tiuj, kiuj tute kontraŭas la ideon pri la 
ekzisto de esperantista etneco, kaj zorge gardas sian etnan identecon (msan, tataran, 
baŝkiran, ĉuvaŝan kaj ajnan alian) povas resti trankvila, ĉar: 1) la enketilo estas anonima; 2) 
esperantistoj dume tiom malplimultas kompare al la rusoj, tataroj, baŝkiroj ĉuvaŝoj ktp., ke 
nia respondo, favora al Esperanto, neniel damaĝos interesojn de niaj veraj etnoj. 

Nikolao Gudskov, estrarano deREU 


1 Idiomaĵoj estas vortkunaj kliŝoj, kies signifo ne ĉiam dedukteblas el la signifo de iliaj apartaj eroj. 
Ekzemple, en la rusa “6hti> 6aKJiymn”. 

LINGVA DISCIPLINO 

Sovetiaj tradicioj 

(fino, vidu la komencon en REGo N° 3(10)) 

Volgia stelo [poste iĝis “Jene”l februaro, 1992 

Bezonatas kirurgo!?, P.Fiŝo: “Bedaŭrinde mi devas ankaŭ rimarki, ke SER [Smolenska 
Esperanto-Rcnkontiĝo (Novjarfesta)] estis tre krokodila. Ci tio ne estas kulpo de 
organizantoj, ĉar ili faris multe, ke oni parolu Esperante, sed veinde la partoprenantoj ne 
subtenis ilin. Necesas diri, ke volgianoj preskaŭ ne uzis la lingvon kaj male Lev Perevertajlo 
multe zorgis pri Esperanta parolado, tamen senrezulte. Mi volas kun malĝojo rimarki, ke 
inter ni estas homoj kiuj dum 5-6 jaroj nomiĝas esperantistoj, sed tutegale eĉ ne provas 
paroli en E-o.” 

“5-6 jaroj” - interalie la frazo signifas, ke la menciitaj personoj “esperantistiĝis” 4-5 
jarojn plifrue ol aperis SĈKĤLando. 

MG N° 4( 12), 1992 

OkSEJT-33 en Tolmaĉovo. Kio sekvos?, G.Kokolija: “... pli da homoj ol pasintjare 
partoprenis malki'okodilan konkurson ...” 

MG N° 6( 14). 1992 

M.Bronŝtejn: “Jes, tendarojn organizas SEJM [temas pri SEJM-2, certe]. [...] Kaj tie homoj 
tre multe krokodilas, edukadon esperantistan apenaŭ ricevas, kiel mi rimarkis.” 

M.Bronŝtejn mencias OkSEJT-32, pasintan en 1991 en Kustorka (Niĵnij-Novgoroda 
regiono). 

Jene N° 1(9), 1993 

Kalejdoskope: “ ... pasinta SER dum Novjarfesto en Smolensk [...] oni ne tuj povas 
rememori ĉu estis Esperanto-parolado aŭ ne dum la renkontiĝo. Tamen fakto estas, ke la 
aranĝo kunigis ĉirkaŭ 70 homojn, venintajn por esperantumi ...” 

Jen kiel: “venintaj por esperantumi” kaj “ĉu estis Esperanto-parolado aŭ ne dum la 
renkontiĝo”. De alia flanko, ĝuste la gejunuloj estis aktivegaj organizantoj de multaj 
grandaj kaj malgrandaj renkontiĝoj: Ok- kaj OrSEJT-oj, EoLA-j, ATS, IJK k.a. Vere 
stranga kaj interesa fenomeno. 

Ĵiafe .V" $-6. 1003 

Unu paĝo el KAJERo, M.Koĉetkova: “Nokte ni pridiskutis kelkajn problemojn de kluba 
agado, kio fakte naskis nenion novan [...]: en la klubo dominu Esperanto-parolado; 
komencantoj, dum lemas la lingvon, havu sian klubeton kaj nur poste trafu la klubon ...” 

Bedaŭrinde en negranda urbo estas tre malfacile rea/igi !a ideojn (pro diversaj 
obstakloj), sed ĉie, kie ĝi realiĝis, la rezulto estis brila. 

MG N° 5(19), 1993 

OkSEJT-34 - ĉu ŝtupo malsupren?, G.Kokolija: “La kresko [temas pri la kvanto de la 
partoprenantoj] okazis ĉefe pro la pligrandiĝinta kvanto de komencantoj aŭ homoj, kiuj eĉ 
tute neniam lemis Esperanton. Kaj preskaŭ ĉiuj ili eĉ ne klopodis ellerni kaj diri almenaŭ 
kelkajn frazojn en Esperanto. Sajnas, ke kelkaj venis nur por uzi eblecon ripozi ne tre 
multekoste. Kaj jen - la tendaro jam ne estis vera SEJT, kiu ĉiam logis pli malpli 
posedantajn la lingvon esperantistojn (kaj ne nur junajn). Se ne konsideri programajn 
aranĝojn, la msa lingvo sonis ne malpli ofte, ol Esperanto. Pri la lingva nivelo atestas ankaŭ 
la fakto, ke verŝajne unuafoje dum OkSEJT-a historio (almenaŭ dum lastaj dek jaroj) ne 
okazis KGS - ĝi estis anstataŭigita per konkurso por komencantoj. Plej ofende estis vidi kiel 

interkomunikiĝis mslingve tiuj, kiuj facile povis fari tion en Esperanto (verŝajne por ne 
diferenciĝi de la plimulto). Tiu ĉi procezo komenciĝis ne ĉi-jare, sed ĝuste en OkSEJT-34 ĝi 
atingis minacan amplekson. Jam ne eblas fermi okulojn pri ĝi. Se lasi ĉion evolui same kiel 
estis, jam ekde la sekva tendaro al ĝi perdos intereson ankoraŭ ioma parto de spertuloj kaj 
baldaŭ ni havos aranĝon, kies plejmulto da partoprenantoj nur onidire aŭdis pri Esperanto. 
Mi opinias, ke necesas iel kontraŭstari tiun ĉi tendencon. La SEJM-konferenco jam akceptis 
decidon zorgi en sekvaj tendaroj konservi kaj restarigi ĉiujn ĉefajn tradiciojn de SEJT-oj 
(lingvan disciplinon [...]). [...] mi estis elektita kiel la komitatano pri amasaj aranĝoj. Do, 
mi klopodos organizi sekvan tendaron almenaŭ en tiu nivelo, kiun mi memoras esti en la 
plej bonaj SEJT-oj, kiujn mi partoprenis (ekz. Jerevan-1984, Kujbiŝev-1986 kaj ankoraŭ 
kelkaj). Jen estas kelkaj ideoj por tio: [...] ne akcepti al la tendaro personojn, tute neniam 
lernintajn E-on; por tiuj kiuj ne povas komunikiĝi en E-o almenaŭ en minimuma nivelo aŭ 
volas iom praktiki la lingvon, organizi paroligan periodon (dum 2-3 tagoj antaŭ la tendaro 
kaj eble eĉ en alia loko); averti ĉiujn pri tio, ke pro la obstina krokodilado ili povas esti 
forpelitaj el la tendaro (tiaj okazoj jam estis antaŭ kelkaj jaroj) ...” 

Mi partoprenis la OkSEJT-on en 
Smolensk kaj povas atesti, ke ĝi estis la 
plej krokodiloza E-tendaro en la 90-aj 
jaroj kaj eĉ verŝajne en la tuta 
postmilita periodo. En ia senco mi estis 
ĉe malcisa flanko de “barikadoj” kaj 
sincere agnoskas, ke la frazo 
“interkomunikiĝis ruslingve tiuj, kiuj 
facde povis fari tion en Esperanto” 
ri/atas ankaŭ al mi. La situacio en !a 
tendaro (de lingvonivela flanko) estis 
tre malfacila kaj SĈKHLandanoj multe 
pridiskutis ĝin post la aranĝo. Jes, 
kvankam por multaj personoj tio povas esti novajo, sed tio estas vero. Do, ni multe 
pridiskutis la lingvan situacion en la tendaro kaj la konkludoj estis jenaj: en ia krokodi/eco 
de la partoprenantaro kulpis multaj eroj de la tendaro, inter kiuj unu el la ĉefaj estis 
obstinaj kaj krudaj provoj de la tendara gvidantaro kontraŭstari krokodiladon per nuda 
forto. Kuimino de la batalo estis speciala kunveno dum kiu E-uroj provis saĝigi 
krokodilemajn maldeculojn. Verdire ia rezuito de !a kunveno estis ne tre rimarkebla, 
kvankam ĝi ne estis vana. Do, trafis segilo naj/on. G.Kokoiija poste neniam provis perforte 
solvi la problemon (ne kredu al liaj severaj vortoj pri forpelo) kaj rezulto de ia saĝa politiko 
estis bona -jam dum sekva OkSEJT (en Jelec) lingvodisciplino estis multe pli alta (verŝajne 
eĉ ia plej alta en la 90-aj jaroj). 

Jgngjg 15-16, 1993 

Koktele: “... OrSEJT fakte ne okazis. Cirkaŭ 15 gejunuloj hisintaj standardon de tenda 
kampadejo nomis la aranĝon simple ‘amika renkontiĝo’, ĉar nek lingve [...] la aranĝo 
similis al SEJT.” 

Mi memoras la tendaron (nome OrSEJT-ĴOIA). Ve, dum la tendaro apenaŭ sonis E-o, eĉ 
famaj siberiaj lingvaj tradicioj ne sukcesis superi venintan junularon. Samnumere de 
“Jene” estas ankaŭ anoncopri “Junulara Esperanta (kutime tro krokodiiema) novjara festa 
amika renkontiĝo [...] en Smolensk”. Ne ph, ne malph: “kutime tro krokodilema”. Estas 
strange, sedpor mi la novjarfesta renkontiĝo ĉiam estis unu el /a piej esperantozaj aranĝoj. 
Klariĝas tute simple: mi tradukis vere abundegan krokodiladon al E-o por rusneparolantoj 

(ekz. Nader Farahat). Kredu, estimata leganto, tio estis tre malfacila kaj tre interesa 
lingvopraktiko. 

MG N° 6(20), 1993 

Kiel oni instruas Esperanton en Rusio? (metodologia esploro), A.Ananjin: “Aleksandr 
Melnikov (Rostov-Don) uzis interesan memkreitan metodon [...] Cetere, la fmintoj ne 
malofte estis iom krokodilemaj.” 

SEJMinfo Ks 2(4). 1994 

SEJM preparas la aranĝojn: “OkSEJT-35: [...] pli severe estos kontrolata la lingva 
disciplino, ne estos akceptataj al la tendaro personoj, tute ne lemintaj la lingvon ktp.” 

SEJMinfo JJs 3(5), 1994 

SEJM preparas la aranĝojn: “OkSEJT-35: [...] Kaj memom, ke la tendaron rajtas 
partopreni nur personoj, kiuj dum tiuj dek tagoj parolos nur Esperante. La Verda polico ĉi- 
jare estos severa.” 

SEJMinfo JVg 4(6), 1994 

SEJM preparas la aranĝojn: “OkSEJT-35: [...] Speciale strikte estos kontrolata ĉi-jare 
lingva disciplino en la tendaro. Denove okazos malkrokodila konkurso. La verda policestro 
estos Garik Kokolija.” 

SEJMinfo jjg 5(7). 1994 

OkSEJT-35: ŝatataj kantoj fariĝis pli ŝatataj: “...OkSEJT-35 estis pli altnivela, ol 
pasintjara - laŭ lingvodisciplino ...” 

MG JY° 4-5(24-25), 1994 

OkSEJT-35, V.Melnikov: “A1 komencantoj ĝi verŝajne plaĉis; kelkaj veteranoj grumblis, 
rememorante pri Armenio en 1984, aŭ almenaŭ Kustorka en 1991. [...] Da aroga 
krokodilado kaj ĝenerala malordo estis iom malpli ol pasintjare, tamen pli ol dezirindus.” 

Ek JVg 2, 1995 

Pasis EoLA-VII: “La aranĝo fariĝis terure krokodiloza...” 

Interalie dum EoLA estis premiita unu el la plej krokodilemaj tiamaj esperantistinoj 
Olga Kolcova (pli konata kiel Kuraĝa Formiko). Cu ne estas strange: krokodiio estas 
premiito de Lingva Festivalo. Demandu vin, ĉu la Arta nivelo de la festivalo iĝis krokodila 
aŭ mem krokodiloj penas iĝi esperantemaj, sed io malhelpas al iii? 

SEJMinfo Ns 200), 1995 

EoLA, G.Arosjev: “La plej pinta temo de ĉi EoLA iĝis krokodilado. Tamen tio estas facile 
antaŭvidebla, ĉar en tiujn aranĝojn plejparte alvenas junuloj, kiuj estas ‘etemaj krokodiloj’ 
aŭ novicoj; kaj lingva disciplino ne estas. [...] Certe la krokodilado ne bone servas al 
Esperanto, sed prononci tion eblas pli ĝentile.” 

Iom pli ol “Ajna Distro” [“Ajna Distro” estas tradicia EoLA-konkursero], I.Gonĉarova: 
“4. E-LUDOJ instruaj/lingvaj/esperant(ist)igaj/movadaj [...] (estu ĵurio, NE estu 
krokodilado ktp.).” 

MG N° 2(28), 1995 

Festivalo EoLA en Kazanj, G.Kokolija: “... mi timas, ke pro pigreco kaj krokodileco de 
rusiaj geesperantistoj post kelka tempo niaj junularaj aranĝoj (ne nur EoLA), famaj per siaj 
etoso kaj lingvonivelo, degeneros kaj estos nur renkontiĝoj de amuziĝemaj personoj, kiuj 
nur teorie scias pri Esperanto.” 

La Ondo de Esperanto Tpluc LOdEl JV° 6(25), 1995 

Muŝoj, V.Melnikov: “ Esperanto estas nur pasvorto por rekoni la siajn. Generale el tiuj uloj 
nur dekono povas iom paroli Esperanton, la ceteraj scias nur ‘Saluton!’ kaj ‘Gis!’” 

Ruslanda Esperantisto JV° 2(56), 1996 

Lingvo arta, G.Arosjev: “Multaj grumblas pro malalta lingvonivelo de EoLA-j. Ve, ili 
pravas. Kaj pro tio ke nia festivalo tamen apartenas al Esperanto ne malpli ol SEJT-oj, oni 
decidis enkonduki lingvan disciplinon ankaŭ en EoLA.” 

Ve, la decido ne realiĝis. 

SEJMinfo Ns 2(161, 1996 

Ankoraŭ iom pri la EoLA, G.Kokolija: “6. Lingva nivelo de la festivalo estis signife pli 
bona ol la pasintjara. Realiĝis malnova ideo, ke nur partopreno de eksterlandanoj povas 
kontribui al pii vasta uzado de Esperanto en niaj aranĝoj. Ci-foje al lingva disciplino plej 
multe kontribuis germanoj, litovoj kaj poloj.” 

Jes, vere E-konversaciado nur tiam aktiviĝas, kiam aperas eblo uzi ĝin kiel internacian 
komunikilon. Ve, la ideo ne ofte havas grundon por kreski. 

SEJMinfo N° 4( 181, 1996 

Kiel okazas klubkunvenoj de MASI, V.Sergeev: “Kaj dum tiuj du horoj ĉiuj parolas nur 
Esperante, eĉ novicoj penas ne krokodili. Ciuj respektas lingvan disciplinon.” 

Jen estas kopiinda sperto. 

SEJMinfo N° 5(19), 1996 

OkSEJT-36: unuaj impresoj, G.Kokolija: “Lingva disciplino fakte forestis, ĉar mem 
P.Fiŝo, kiu pri ĝi respondecis, pli ofte uzis la rusan lingvon kaj sian scion de E-o montris nur 
dumprogramaj aranĝoj.” 

Ek JV» 6/7, 1996 

Rememoroj pri OkSEJT, A.Kastra: “... en tendaro Esperanto ne estas ĉiutageca lingvo de 
interparolo.” 

Estu BoNo [Blankaj Noktoj], I.Gonĉarova: “Vespere ĉe la lignofajro oni eĉ iom E-parolis.” 
Ek JV° 6, 1996: Suplemento: “Fratoi slavoi” 

Ni konsideru dum la sekva JEC-tendaro, M.Klimaŝina: "Dum ĉi aranĝo Esperanto 
aŭdiĝis malofte. [...] sufiĉos nur pli vasta uzado de Esperanto dum la ludo mem [...] pri tio 
multaj petis.” 

Ĉu ne strange sonas la voĉ ’ en dezerto. Partoprenantoj eĉ petas paroli malkrokodile, 
sed la organizantoj tion ne aŭdas. Kompare kun “Fratoj slavoj” (laŭ mi, bonega ideo kaj 
nemalbone realiginta ĝin tendaro) Smolenska kaj Taganroga OkSEJT-oj estis esperantozaj. 

Ek N° 8, 1996: Suplemento: StRIGo-2 

Teatrumanta StRIGo, O.Dadajev: “... la seminarioj StRIGo ne estas pure esperanistaj. 
[...] Pro tio preskaŭ ĉiuj lekcioj-studoj okazis en la rusa lingvo.” 

Laŭ mi, tio estas kvintesenco de krokodilismo. JEC-MASI, organizantoj de StRIGo 
sukcesis faciie eviti lingvan prob/emon en E(ĉu ankoraŭ E?)-aranĝoj. Kompare kun ili eĉ !a 
organizantoj de Muzo-1975 (rig. “Aktuale” N° 1(16), 1975) estas sanktaj homoj. Mi tre 
volus komenti StRIGojn (almenaŭ tiamajn), sed min haltigis nur unu frazo el /a numero de 
“Ek”: “Priglasitje nas jeŝĉo!" petegas Karina Arŝinova eI Kazanj, verŝajne por pli 
profunde “malfermi nin al la ekstera mondo ”. SĈKHLando ripozas. 

Samovaro. 1997 

Iom pri la kongreso: "... junulara movado. La ĉefa problemo: kiel eviti foriron de la lingvo 
el junularaj aranĝoj - kie samnacianoj renkontiĝas kaj krokodilas...” 

La temo estas klara, sed mi volas atentigi, ke la menciitaj “junularaj aranĝoj” estas 
SEJT-oj kaj EoLA-j. Ve, aliaj samrangaj mankas. 

SamovarojVa 18. 1997 

Aroma Jalto kaj EoLA: “Dum la festivalo funkciis S.L.S. (Servo de Lingva Sekureco), 
egala al instituto de verda polico en SEJT-oj. Kun la organiza kotizo ĉiu partoprenanto pagis 
“kaŭcion” [...]. Dum la festivalo oni kolektis krokodilaĵojn de ĉiu partoprenanto, kaj de tio 
dependis suma “rejtingo”. Fine de la festivalo la mono estis redonita al plej malkrokodilemaj 
homoj [...]. Por krokodiloj ilia mono estis 
perdita, krom tio ili devis helpi al la organiza 
teamo zorgi pri tagordo.” 

Kaj denove ĉio bone funkcias por aranĝo, en 
kiu partoprenis 34 (kun ‘lokaj ' geesperantistoj ’ 
eĉ 40) homoj. Sedpor 100, por 150 ... 

SEJMinfo Ns 1(21), 1997 
OkSEJT-37, G.Kokolija: “Certe iuj “veraj 
esperantistoj” povas grumbli ke ofta krokodilado 
tute ne koheras kun lingva disciplino en “vera 
tendaro”; sed ja tutegale eĉ tendarano, kiu tutan 
tempon parolis nur ruse, post la aranĝo sciis 
signife pli multe da E-vortoj ol antaŭ ĝi.” 

Estimu la vortojn, ĉar ilin esprimis homo, kiu faris plej multe por Lingva Disciplino kaj 
por OkSEJT-oj ĝenerale. 

Abelo N° 4 

OkSEJT-38: “... rezulte de organizita demandado oni nomis plej esperantemajn homojn 
(egale malkrokodilemajn) de OkSEJT-38: 1 lokon okupis Valentin Melnikov (Moskvo), 2 - 
Georgij Kokolija (Moskvo), 3 disdividis Andreo Ananjin (Ivanovo) kaj Mihail Povorin 
(Moskvo). Ankaŭ oni nomis tri egale malkrokodilemajn kaj aktivajn komencantojn: Julija 
Kaminskaja (Jelec), Jelena Katajeva (Tomsko) kaj Nirab (Nepalo).” 

Nomi plej malkrokodilemajn tendaranojn -jen estas bona metodo. Certe sole per ĝi ne 
eblas solvi lingvoniveian problemon, sed sen ĝi estos pli malfacile. 

SEJMinfo Ns 2(23). 1998 

Majumu Jalte!, K.Demjanenko: “Dum ‘Aroma Jalto’ oni postulis obeon de lingva 
disciplino de ĉiuj gepartoprenantoj. Okazis malkrokodila konkurso [...] Ciuj gajnintoj 
ricevis monajn premiojn.” 

LOdE 1(51), 1999 

Sukcesa StRIGo, Bard Hekland: “StRIGo celas ĉefe komencantajn esperantistojn (tial ĝi 
parte okazas en la rusa) [...] Postaranĝe eksterlanda vizitanto emas iom filozofii: Kiel 
funkcias Esperanto en aranĝo kie preskaŭ ĉiuj havas saman nacian lingvon? Cu ĝi bezonatas 
por krei bonan etoson? Oni ja plejparte krokodilis, kaj tamen la etoso ŝajne venis. [...] 
Honeste, ĉu ne pli gravas distriĝi kaj spertiĝi inter amikoj, ol per kiu lingvo oni tion faras?” 

Jen estas rara (en nia gazetaro) kaj pro tio pli grava, opinio de nerusparolanta 
esperantisto. 


La homaro dividiĝas je du partoj: 
piedirantoj kaj aŭtoveturantoj. Pri la 
piedirantoj ĉio klaras. La aŭtoveturan- 
toj dividiĝas je du partoj: uzantoj de 
asekur-rimenoj kaj neuzantoj. Pri la 
uzantoj ĉio klaras. Sed la neuzantoj di- 
vidiĝas je du partoj: suferintoj pro ak- 
cidento kaj nesuferintoj. Pri la nesufer- 
intoj ĉio klaras. Sed la suferintoj di- 
vidiĝas je du partoj... (esperanto- 
anekdotoj) 

Helianto JN° 6(45 ). 1999 

Aroma Jalto ‘99, K.Demjanenko: “Tradicie grandan atenton dum la festivalo oni donis al la 
lingvoordo, kiun prizorgis Servo de Lingva Sekureco persone de Dmitrij Cibulevskij. 
Organizantoj de la festivalo daŭrigis realigi la principon pri la monperlaboro pro la 
malkrokodilado. Kiel estis promesita antaŭ la festivalo, 20% de sufiĉe granda organiza 
kotizo estis uzita por fondi monpremiojn al plej malkrokodilaj gesamideanoj. Rezulte oni 
havis eblecon duonigi la elspezojn por loĝado k partopreno.” 

Certe la ideo ne povis aperi en kapoj de SEJM(l)-anoj. Sed hodiaŭ verŝajne necesas 
kopii ĝin. 

LOdE Jfe 8-9(58-59), 1999 

Amasa tendaro en Tihvin, V.Melnikov: “Cion ĉi gvidis homoj tute ne parolantaj E-on, kiuj 
fakte dominis en la tendaro.” 

SEJMinfo Jfs 2(26), 1999 

OkSEJT-39!!! (kiel vidita de organizintoj), A.Ananjin: “La tendaro startis de la paroliga 
periodo: ĉiuj alvenintoj estis disdividitaj je ses teamoj, en kiuj okazis intensaj grupdinamikaj 
ekzercoj [...] kaj kvarnivelaj E-kursoj. [...] Tutan tempon funkciis Lingva Servo, kiun tra- 
dicie admirinde gvidis Konstantin Demjanenko. Ci-foje li preskaŭ ne provis puni, nur pre- 
miis por la bona lingvemo.” 

Jen estas du tute malsamaj opinioj pri Tihvina OkSEJT. Kiu pli pravas? Laŭ mi pravas 
ambaŭ aŭtoroj, ĉar ĉiu vidis sian flankon de la (certe sukcesa) tendaro: A.Ananjin, kiel 
ĉiam, iomete pli beligis kaj V.Melnikov, jam kutime, pii nigrigis. La vero estas meze: por 
tiom grandega tendaro la lingva nivelo estis normala. 

LOdE JM° 5(67). 2000 

Distre en Nijnij Novgorod, V.Melnikov: “Okazis unuleciona elementa E-kurso, ĉio cetera 
estis ruslingva...” 

REJMinfo JNg 3. 2000 

Letero al REJM de Anatolo Gonĉarov: “Observante deflanke SEJM-2 mi vidis ties mal- 
sanojn, kiuj malhelpis la evoluon. Ili estas: [...] falo de lingva disciplino, sekve ĉe la novaj 
geesperantistoj, eĉ pli-malpli parolantaj E-te, ne fondiĝis E-lingva penso-kosmo (nova 
scienca nocio), kio negative respeguliĝis ĉe la kunvenaj kaj tendaraj ('biokampaj') etosoj...” 

Kiel diras popola saĝo, se korpo ne havas malsanojn, do la korpo estas morta. SEJM-2 
havis malsanojn, jes, tamen ĉu SEJM(l) estis tute sana? Rigardu supren. Estimata (eĉ es- 
timegata) A.Gonĉarov, bv montri al ni organizaĵon sen problemoj. Sed iusence vi estas 
prava. Samtempe mi povas diri, ke SEJM-2 sukcesis ne nur daŭrigi la tradiciojn de rusia E- 
movado, sed inventi ion novan (ekz. EoLA). Bedaŭrinde la lingva disciplino iom lamis, sed 
neniu povis proponi ion ph bonan. Ĉio inventita ekster SEJM-2 (en la 90-aj jaroj) estis, de 
lingvodisciphna vidpunkto, multe pli malbona. 

REGo N° 1(1), 2000 

Posttendaraj impresoj kaj pensoj, M.Lineckij: “KVARE, ĝi povas esti bona motivilo por 
komenci lerni la lingvon en diversaj ukrainiaj urboj.” 

Temas pri organizado de io simila al OkSEJT en Ukrainio. Se la aŭtoro tiel starigas 
demandon, do verŝajne de lia vidpunkto la tendaro estis sufiĉe E-lingvoriĉa. Kaj ni povas 
kredi al M.Lineckij, ĉar li estas “homo, kiu ekde 1970 aktive partoprenis kaj organizis pli ol 
dekon da similaj aranĝoj. ” 

Kio venos?, K.Demjanenko: “OkSEJT estas LINGVA ARANĜO, kie oni prizorgas obeon 
de lingvoordo fare de ĉiuj gepartoprenantoj. Dume al Rusio neofte venas eksterlandanoj. 

Dume nur nemultaj el ni povas forveturi eksterlanden por praktiki tie Esperanton. Do Ok- 
SEJT estas loko, kie ‘samlingvanoj’ konscie kreas ‘Esperantan’ lingvan ĉirkaŭaĵon por 
lingve perfektiĝi. [Cefa ideo de OkSEJT estas prezentita brile, sed post kvar alineoj la aŭtoro 
diras:] Kion fari por esperantigi OkSEJT-on? Ja oni facile povas perdi homojn, kiuj venas al 
OkSEJT ekparoli Esperante.” 

Mi petas la leganton memorfiksi la vortojn de K.Demjanenko, ĉar ili estas tre gravajpor 
kompreni la lingvodisciplinan probiemon aplike al niaj aranĝoj. 

Mi speciale stopis la citatkolekton per la jaro 2000, ĉar ĝi estas iusence limo, post kiu ni 
venis en novan jarcenton kaj eĉ jarmilon (estimataj ŝatantoj de certaj ciferoj, temas ne pri 
matematiko, sed pri psikologia limo). Traleginte supreprezentitan materialon, iuj personoj 
povas diri: “Aĉa P.Fiŝo kolektis el abunda stoko de mielaj informoj gutojn da gudro kaj 
provas kotigi per ĝi nin, homojn cn blankaj vestoj kaj kun verdaj koroj; nian fabelan 
historion de Esperantujo (Soveti-Rusia distrikto) k.t.p." Kaj en iu senco ili estos pravaj. Jcs, 
ofte estis cititaj frazoj de malkontentaj kaj “vmelnikaj” 1 personoj. Tamen, eĉ se ni fermos la 
okulojn, ŝtopos la orelojn kaj ensabligos la kapojn - la problemo de krokodilado ne 
malaperos. Jen kiaj ideoj naskiĝis en mia kapo dum 
preparo de la materialo. 

Unue, la fenomeno de krokodilado kaj lingva 
disciplino estas ne nova. D.Cibulevskij skribis: 

“Ankaŭ pluraj ‘krokodiloj’ estis kaj dum antaŭaj 
SEJT-oj kaj dum nunaj SEJT-oj. Evidente tiu 
‘fenomeno’ estas neevitebla.” Interalie, li estas 
verŝajne sola E-uro, fama veterano de E-movado kaj 
SEJM(l), laŭte dirinta pri la fakto. Ciuj aliaj ŝatas 
plibeligi, mitigi nian historion. Kiel ni vidas en la 
supreprezentitaj materialoj, la problemo de 
krokodilado estas etema. Mi nun ne havas faktajn pmvojn, sed certas, ke antaŭ la jaro 1974 
ne ĉiuj esperantistoj parolis en E-o. E.Priva (E.Privat) en “Historio de Esperanto” eĉ nomas 
la patron-lanĉanton de krokodilaj tradicioj: certe tiu estas L. de Bofron (L. de Beaufront). 
(En tiu senco la fama k-do Berjoza estas firma Bofronisto.) 

Due, mi ne volas serĉi kulpajn personojn. Celo de la esploro estas lanĉo de 
prilingvodisciplina diskuto, ja la problemo estas akra kaj nenio diras pri ĝia malakriĝo en 
estonto. Nc gravas kiu aranĝo estis pli krokodiloza, gravas kial tio okazis kaj kiel eviti 
ripeton de la okazintaĵoj. (Speciale por plej duraj kritikuloj mi povas agnoski, ke pri ĉio 
kulpas mi kaj miaj amikoj SCKĤLandanoj.) 

Trie, do venu al la temo. Mi petis vin, estimata leganto, memorfiksi la vortojn de 
K.Demjanenko, ĉar mi opinias, ke dum niaj E-aranĝoj restos rcnkontiĝoj de samlingvanoj - 
krokodiloj abundos. Cu vi rimarkis, ke en la citaĵkolekto mankas mencioj pri La Granda 
Trajnvojaĝo de Moskvo al Seulo, por kelkaj tagoj restinta en OrSEJT (1994), kaj IJK 
(1995)? Kaj tio estas tute klara, ĉar la aranĝoj estis vere internaciaj kaj E-o rolis vere kiel 
Intemacia Lingvo. Ve, nun ni povas pofingre kalkuli esperantistojn, ne posedantajn la msan 
kaj partoprenintajn niajn aranĝojn. Mi opinias, ke radiko de la problemo estas en manko de 
INTERNACIA komunikado dum SEJT-oj kaj EoLA-j. Ja estas strange, kiam lingvo 
intemacia servas por komunikado dum aranĝoj naciaj. Ni povas elpensi diversajn allogojn 
kaj punojn, sed dum niaj aranĝoj restos naciaj ilin regos sola nacio: krokodiloj. 

Kvare, tamen ni povas (kaj devas) plimalgrandigi la influon de malintemacieco de niaj 


Dc la 5-a ĝis la 7-a de julio 2002 
en la porinfana lemejo CESE- 
Pilote de la urbo Lokossa (Benino) 
okazis la unua BEK (Benina Espe- 
ranto-Kongreso) kun la temo “Cu 
Esperanto havas ŝancon en Be- 
nino?”. Gin partoprenis 26 esper- 
antistoj el Togolando, 2 - el Ni- 
ĝerio kaj 61 - el Benino. 

(landa-agado) 


1 Vidu “Maltaŭgajn pensojn” en REGo N° 2(4), 2001 (rim. de la red.) 

aranĝoj. Ĉi-supre ni vidis, ke nia movado elpensis multajn rimedojn firmigi lingvan 
disciplinon dum la aranĝoj. 

Paroliga periodo (plue PP) - jen estas, verŝajne, la plej brila invento. Kolekti novicojn 
kaj plonĝigi ilin en E-etoson - aspektas klare kaj facile. Tamen, kiel ni vidis, realigi la ideon 
estas malfacile. Kaj des pli okulfrapa rezulto estis, kiam PP estas realigita. 

Verda polico (plue VP) - kune kun PP kaj aliaj rimedoj, estas bona, bela kaj utila parto 
de ajna (eks)sovetia aranĝo. Gi estas la plej ofte uzata dum E-tendaroj, sed ĝi ne ĉiam utilas. 
Tio okazis, ĉar VP plej efikas kun aliaj paroligiloj kaj plej ofte malefikas estante sola. Certe, 
gravas ankaŭ la personeco de Verda Policestro. 

Malkrokodila konkurso (plie MK) - de la unua rigardo ĝi ne aspektas grava paroligilo 
por komencantoj, sed ĝi estas bonega paroliga ilo por nekomencantoj. Kaj krome, MK kreas 
bonan lingvan etoson. 

Ekzamenoj de ĈALK - por komencantoj ĝi estas tre grava afero. Sed ne nur por 
komencantoj, ĉar B- kaj certe C-ekzamenoj multe gravas por jam parolantoj. 

Somera universitato (plie SU) - ĉefa graveco de la tendarero estas en prezento de 
praktika apliko de E-o. Ve, en niaj tendaroj regis opinio, ke SU devas esti nepre lingva (eĉ 
esperantologia) universitato. Tamen, se ni rigardos al la programoj de Intemacia Kongresa 
Universitato de UK-oj, ni povas rimarki, ke ĝi estas dediĉita al diversaj flankoj de homaj 
scioj inter kiuj estas ankaŭ la lingvaj. Mi opinias, ke ni devas organizi diversteman 
universitaton, kie oni povas prezenti ajnan sperton, sed nur en E-o. Certe, esperantologia 
parto devas esti, sed ĝi ne devas esti sola. 

Do, mi invitas vin, estimataj legantoj, partopreni la diskuton. Mi esperas konatiĝi ne nur 
kun la sperto de uroj de SEJM-oj, sed ankaŭ kun tiu de novicoj. 

P.Fiŝo (Koroljov) 

P.S: Laŭ la informo de RE Ns 3(69), 1997 “pro specifaj cirkonstancoj de sia uzado 
krokodili/krokodilo akiris pejorativan sencon. Nomi iun esperantiston krokodilo efikas kiel 
speco de publika riproĉo aŭ insulto en la socikultura medio de Esperantujo. ” 

P.P.S: Ĉiuj prezentitaj periodaĵoj situas en Moskva Esperanto-Biblioteko. 


MAŜA KOĈETKOVA IĜIS DIPLOMITO DE GRUŜINSKIJ FESTIVALO! 

Nia fama kaj ŝatata kantistino Maŝa Koĉetkova (Ivanovo) iĝis unu el la diplomitoj de 
Gmŝin-Festivalo, la plej granda en la mondo festivalo de aŭtoraj kantoj (ĉi-foje en ĝi parto- 
prenis 300 mil personoj). 

Maŝa prezentiĝis en multaj koncertoj de la Festivalo, ankaŭ la ĉefaj. Si kantis tie pro- 
prajn ruslingvajn kantojn, por propraj melodioj, kiuj iĝas ĉiam pli rekonataj kaj aprezataj en 
la barda movado. 

Antaŭe verkinta kaj kantinta nur en Esperanto, laŭreato kaj organizinto de pluraj EoLA- 
j, Maŝa dum lastaj du jaroj multe vojaĝas al la festivaloj de aŭtora kanto, tre ofte - kiel invi- 
tata majstro. Si iĝis laŭreato de festivaloj en Kirov, en Brest (Belorusio) kaj en kelkaj aliaj. 
Jam kelkfoje ŝi estis invitata por koncertaj turneoj. 

En la retpaĝo de EoLA-13 <www.andreo.mailm.com/index-eola.htm> eblas aŭdi du E- 
kantojn de Maŝa. Ruslingvajn ŝiajn kantojn vi trovos en <www.progressor.ru/dara>. 

Gratulegojn al Maŝa! 

(esperanto-rus-informoj) 


20 






DECIDO DE REU-ESTRARO 

La Estraro de REU anoncas, ke la vica, 19-a Konferenco de REU okazos en Moskvo 
kadre de la 22-a Rusia Esperantista Kongreso 12-16.12.2002. 

TTT-ejo DE REU HAVAS NOVAN ADRESON 


La retpaĝoj de REU troveblas laŭ la adreso <http://www.reu.newmail.ru>. Ili estas 
ankoraŭ ne fmpretigitaj, sed jam aktualigitaj kaj vizitindaj. La taskon pri aktualigo kaj am- 
pleksigo de la retpaĝoj transprenis Dmitrij Vronskij el Volgogrado, kiu sukcesis dum mal- 
longa tempo fari signifan parton de la laboro. 


MEMBRARO DE UEA EN 2001 


En 2001 por la membreco en UEA pagis 6428 individuaj kaj 14889 aligitaj mcmbroj, 
suine 21317 esperantistoj el 122 landoj. La tendenco de la IM malkreski daŭras, kvankam tre 
modere en 2001. Tiujare ĝi estas, ĉiukaze, kontraŭita de la kresko de aligitaj membroj, tiel ke 
la saldo estas pozitiva. Je la 1-a de julio 2002 UEA havis 5365 individuajn membrojn. Je la 
sama dato de 2001 ili estis 6127. Por havi fidindan ideon pri la suma nombro de individuaj 
membroj en 2002, tamen, estas necese atendi la UK-on dum kiu multaj membroj aliĝas. 

(Gazetaraj komunikoj de UEA) 


KONGRESA REZOLUCIO DE UK-87 


La 87-a Universala Kongreso de Esperanto, kunveninte en Fortalezo (Brazilo) de la 3-a 
ĝis la 10-a de aŭgusto 2002 kun 1484 partoprenantoj el 58 landoj, kun la temo “Diverseco - 
ŝanco ne minaco”, 

Konstatas, ke la daŭranta integriĝo tutmonda kondukis al pozitivaj rezultoj, ekzemple in- 
ternaciaj instrumentoj pri homaj rajtoj, sed ankaŭ al malegalecoj kaj al la ĉiam pli rapida 
perdiĝo de malgrandaj lingvoj kaj kulturoj, 

Gratulas UNESKO-n pro ties agado sur la kampo de lingva kaj kultura diverseco, 
ekzemple per la Tago de la Patrina Lingvo je la 21-a de februaro ĉiujare, kaj aparte bon- 
venigas, ke la Generala Konferenco alprenis je la 2-a de novembro 2001 Universalan Dek- 
laracion pri Kultura Diverseco, 

Konstatas, ke la principoj kaj celoj de UNESKO en tiu kampo kongruas kun la idealoj 
de la movado por Esperanto, kiu celas per neŭtrala komunikilo transponti la kulturojn, tiel 
kreante forumon por egaleca interŝanĝo de kulturaj valoroj, 

Atentigas en tiu kunteksto pri la graveco de la lingva dimensio de kultura diverseco, kaj 
substrekas la pretecon de la Esperanto-movado kunlabori kun ĉiuj organizaĵoj, kiuj okupiĝas 
pri la kultura dimensio en intemaciaj aferoj. 


El la parolado de prezidanto de UEA prof Renato Corsetti diim la Solena Inaŭguro de 
UK-87 en Fortaleza (Brazilo): “...dum la lasta jaro UEA faris pli ol ĝi faris dum la antaŭaj 
kelkaj jaroj, kaj ni jam laboras pri projektoj, kiujn mi ŝatas citi. Mi citu nur ekzemplojn: la 
reta mcmbreco, la ricevado de la revuo tra la reto (transsaltante la presejon, la paperon kaj la 

poŝtiston), la ebleco ŝanĝi vian adreson en la inform-banko de UEA rekte el via hejmo, la 
klopodo, bonvolu aplaŭdi, ebligi rektan konsulton de via konto ĉe UEA en plena respekto de 
via sekureco kaj privateco. Temas pri projektoj ankoraŭ ne fmrealigataj, kaj pri kiuj miaj 
kolegoj forte avertis min, ke mi ne menciu ilin, ke mi estu prudenta. Sed mi estas malpru- 
denta.” 

NOVA RETA SERVO - ABONU.COM 

La 26-an de julio, je la 115-jariĝo de Esperanto, estis malfermita por prova uzado In- 
forma Kanalo <www.Abonu.com>, preparita de UEA. La provperiodo daŭros ĝis la 15-a de 
septembro, ĝis kiam estos elkaptataj diversaj mistajpoj kaj misfunkcioj kaj ankaŭ farataj kel- 
kaj plibonigoj. 

<Abonu.com> celas servi kiel gastigejo por informaj retlistoj, retaj gazetoj, gazetaraj 
komunikoj, novaĵoj de ttt-ejoj kaj similaj informaj publikajoj. (La plej unua servo de 
<Abonu.com> iĝis regula dissendado de la Kongresaj Kurieroj de la 87-a UK en Fortaleza, 
kiuj tiel ricevis pliajn dekojn da legantoj tutmonde). 

Inter la ĉefaj avantaĝoj de <Abonu.com> atentindas ĝia plena E-lingveco - pluraj centoj 
de ĝiaj paĝoj kaj teknikaj mesaĝoj estas plene tradukitaj en Esperanton de la ruslingva origi- 
nalo - tre sukcesa profesia reta servo kun pli ol unu miliono da abonantoj. 

Ne malpli gravas subtenado de la plej oftaj kodigoj de retaj E-tekstoj: UTF-8, Latin-3, 
surogatoj kun iksoj kaj kontrolsignoj ( A ). Abonante ion ajn en <Abonu.com> oni mem elek- 
tas en kiu formato (HTML, teksto, formatoj por PDA, poŝtelefonoj kaj pejĝiloj) kaj kodigo 
oni deziras ricevi la leterojn de retlistoj, ne dependante de la teknikaj eblecoj de aliaj abo- 
nantoj de la sama retlisto. La venantaj leteroj aŭtomate konvertiĝos kaj atingos la abonanton 
en la preferata varianto. 

Necesas atentigi, ke, malgraŭ ke temas pri retlistoj, <Abonu.com> ne estas E-versio de 
<Yahoogroups.com>. En <Abonu.com> oni ne povas krei diskutajn listojn, sed nur infor- 
majn, kiujn preparas unu aŭtoro aŭ unu redakcia teamo. I.a. tial <Abonu.com> nomiĝas In- 
forma Kanalo. 

Ni kredas, ke la Informa Kanalo: 

- estos speciale utila por redaktoroj de neretaj E-gazetoj, kiuj deziras disponigi ilin al la 
reta abonantaro (momente temas nur pri senpagaj abonoj, sed estonte paralele aperos ebleco 
lanĉi pagatajn retlistojn, tiel solvante la problemon de profesiaj E-periodaĵoj, kiuj ne povas 
permesi al si senpagan retan aperigon); 

- multe helpos ankaŭ al retaj E-gazetoj, aperantaj nur en retpaĝaroj - ĝi permesas al ili 
grave plimultigi la legantaron; 

- helpos por tiuj informiloj, kiuj jam estas dissendataj per la retpoŝto, kontaktigante ilin 
kun vere interesita publiko - sen la bezono spame disanonci sin al ĉiuj konataj retadresoj de 
e-istoj; 

- permesos por kreintoj de E-ttt-ejoj teni konstantan kontakton kun la vizitantaro, infor- 
mante tiun pri evoluoj kaj ŝanĝoj en la ttt-ejoj; 

- subtenos la aŭtorojn de diverstemaj retaj kursoj, kiuj ŝatus prezenti ilin en la formo de 
regule dissendataj lecionoj; 

- plifaciligos retan agadon por E-organizoj, dezirantaj informi la membrojn kaj la E- 
mondon pri siaj novaĵoj; 

- donos la eblecon rapide krei verajn retajn gazetojn por tiuj, kiuj ŝatus regule dissendi 
informojn pri novaĵoj de propraj landoj, regionoj, pri iliaj kulturaj kaj sociaj eventoj; 

- kaj tiel faros por la ĉiam pli multnombraj esperantistoj-retanoj la retan E-vivon pli in- 
teresa kaj informoriĉa. 

Kaj ĉar ĝis la 15-a de septembro la retejo estos en la etapo de publika provado, vi estas 

petataj informi al la retadreso <andreo@abonu.com> pri ĉiuj malklaraj lokoj, pri ĉiuj eblaj 
eraroj kaj misoj. A1 la sama adreso estas invitataj sinturni tiuj, kiuj deziras krei en 
<Abonu.com> proprajn retlistojn kaj bezonas por tio pliajn klarigojn kaj subtenon. 

(Gazetaraj komunikoj de UEA) 

NOVAJ REU-ALIĜOJ POR 2002 

ALIĜINTAJ KOLEKTIVOJ 

Samara E-klubo (10 membroj: Alekseeva Olga, Prilepskaja Marija, Leontjev Gennadij, Sa- 
drin Valerij, Aljakina Ljudmila, Fejgin Igor, Alfjorova Jelena, Kuznecova Jelena, 
Lisienkova Valentina, Kaplun Jelizaveta) 

Uljanovska E-klubo (+ 4 novaj membroj: Farahutdinova Tatjana, Fetjuhin Sergej, Minkin 
Andrej, Ubasjkina Julija) 

INDIVIDUAJ MEMBROJ 

Arbekova Katerina (Novosibirsk), Bespalov Vladimir (Soĉi), Garibjan Sergej (Soĉi), 
Kovalenko Tamara (Soĉi), Lunjova Jelena (Jelec), Muraŝev Aleksandr (Sankt-Peterburgo), 
Ribin Gleb (Voroneĵ), Sevĉenko Jelena (Moskvo), Sumkina Anastasija (Uljanovsk), 
Timerŝin Ĥalil (Ufa), Titova Ljudmila (Sankt-Peterburgo), Udalova Irina (Taganrog) 


REU-kotizoj por la jaro 2002: 

100 rub. (por eksterrusianoj - 15 eŭroj) - individua kotizo (inkluzivas la membrokarton, 
REGon kaj aliajn informojn, voĉdonrajton en REU-Konferenco, rabatojn ĉe uzo de REU- 
servoj kaj en E-aranĝoj); 

2500 rub. (por eksterrusianoj - 375 eŭroj) - dumviva kotizo (ĉio la sama dum la tuta vivo); 
20 mb. - familia kotizo (la membrokarto, voĉdonrajto en REU-Konferenco); 

100 mb. + 20 mb. por ĉiu membro - kolektiva kotizo (REGo kaj aliaj informoj de REU por 
la klubo, la membrokartoj kaj voĉdonrajtoj en REU-Konferenco por la klubanoj). 

La mblaj kotizoj sendendas al G.Kokolija (la adreso estas en la lasta kovrilpaĝo), !a eŭra 
kotizo pagendas ai la konto reua-p ĉe UEA. 



maltaŭgaj pensoj: 


POSTKURANTE DU LEPOROJN 


^P Ni laboras por Esperanto sindone kaj fervore. 

Tamen ankaŭ ni devas ripozi. Kurioze ni decidis ferii 
^P ^P ^P ^P ^P ^P samtempe, tial en la antaŭa numero de REGo ne aperis 
nia artikolo. Bone komprenante la mankon, ni strebos estonte akurati. 

Intertempe okazis multegaj eventoj en E-medio - kaj bonaj, kaj temraj. Tamen la ĉefa 
aĵo estas ke jes, la skismo finfine tondris. Gis la lasta momento ni ne tre kredis, ke io tia 
okazos, tamen jes: de nun ni havas du somerajn E-renkontiĝojn, kiuj pretendas esti tutlandaj 
(malgrandaj, ekz. la volgograda “Intermondo-Sezam’” aŭ la pasintjara “Vojo al Hindio” es- 
tas emfazite regionaj). Gis nun ĉio estis klara: riĉaj seriozuloj iras al UK, riĉaj malseriozuloj 


23 










- al IJK, mezriĉaj seriozuloj - al BET, mezriĉaj malseriozuloj - al IJS, kaj ĉiuj ceteraj - al 
OkSEJT. OkSEJT dum kvaronjarcento estis la renkontiĝo, kiun oni efektive atendis nur pro 
ĝia atmosfero (vojaĝojn al eksterlandaj E-kongresoj oni ankaŭ atendas, sed ĉefe pro ekscita 
vizito al alia lando), kaj nur tre malmultaj homoj NE deziris veturi al OkSEJT. Iuj ne povis 
pro financa stato, iuj - pro manko de feritempo, tamen preskaŭ ĉiuj strebis al OkSEJT. Gi 
estis vera festo de rusiaj (antaŭe - sovetiaj) esperantistoj. Fojfoje ĝi ne estis sukcesa, fojfoje 

- sukcesega, sed ĝi estis. Kaj nun... 

Verŝajne, vi jam komprenis, ke temas pri OkSEJT kaj RET. La nova generacio de akti- 
vaj esperantistoj decidis, ke ili sufiĉe kompetentas por organizi ion propran, kaj “ne perme- 
sis” al pli spertaj homoj (kun)organizi OkSEJT-on. Aŭ estas inverse: pli spertaj esperantistoj 
ne deziris labori kun (relative) “freŝaj” aktivuloj. Aŭ estas iu tria, kvara, du mil dua kialo... 
Kialoj ne gravas. 

Gravas tio, ke nia E-movado ricevis vican baton, kiu nomiĝas “senpripenso”. La 
estrarojn de REU kaj REJM ne vizitis simplega penso: dumc nia movado ne pretas, ne tiom 
fortas, por havi du renkontiĝojn. Dume en Rusio ne sufiĉas esperantistoj por du malsamaj 
someraj tendaroj (pli ĝuste: esperantistoj sufiĉas, sed ne ĉiuj havas eblon veturi al E- 
renkontiĝoj). Dume ambaŭ organizaj komitatoj (de RET kaj de OkSEJT) ne tiom kompeten- 
tas ĉiuterene por fari bonan aranĝon unu sen la alia. Certe, organizantoj de RET estas pli 
spertaj - ĉar fulgas E-ĉielon pli longan tempon, tamen organizantoj de OkSEJT havas malpli 
stereotipan pensmanieron, kaj se al ĝi (pensmaniero) doni taŭgan direkton, la rezulto povus 
esti tre bona. 

Sed ĉiuj ĉi konsideroj, kaj multaj aliaj, ne konvinkis la koncernulojn, kaj la nuna situacio 
estas jena: 

OkSEJT, portanta la konatan kaj bonreputacian nomon, estas principe apartigita kaj laŭ 
kalkulo de organizantoj por la tuta tempo venos 1 nur 30-40 pesonoj. En 1997, la plej kriza 
jaro por E-movado, OkSEJT-on partoprenis ĉ.60 personoj, kaj preskaŭ ĉiuj - plentempe. Kaj 
ĉi-jare estos duoble malpli da plentempaj partoprenantoj. Sed pensigas ne nur la ciferoj. En 
la dua informletero oni legas: “Ni havos grandiozajn oficialan, klerigan, muzikan <...> pro- 
gramojn...”. Leginte la tekston, vere eblas kredi: okazos io unika. Tamen komence de julio 
unu el la respondeculoj pri la programo estis ankoraŭ streĉe pripensanta la koncepton, kaj ne 
povis interkonsenti pri bazaj aferoj kun alia respondeculo (ni tion vidis mcm!). Komenti ĉi 
tion ni nek volas, nek povas. 

RET estas pli bonstata. Tamen legante en la retpaĝo de RET pri la programo, ni vidas, 
ke ĝi estas sufiĉe tradicia, eble eĉ - tro tradicia. Nemultas novaj ideoj, oni promesas la 
samajn programerojn (lignofajro, koncertoj...), kaj en la organiza komitato estas plejparte la 
samaj vizaĝoj (OkSEJT-a teamo plenas de novaj nomoj). RET-on partoprenos ĉirkaŭ 100 
personoj, kio egalas al modesta OkSEJT (en 2001 estis 130, en 2000 - preskaŭ 180). Do, 
eblas diri ke faktoj ankaŭ pri RET ne impresas. 

Resume: ĉiuj kontentigis siajn ambiciojn, ĉiuj estas ege krutaj 2 , sed damaĝita estas... de- 
nove nia multsufera E-movado. Kaj ja ne estas la unua fojo, kiam okazas io tia. Quousque 
tandem abutere, Catilina, patientia nostra 3 ? 

jam ne sciante kun kiaj emocioj, 
viaj Ludovikoj Lazaroj Zamenhofoj <zamenhofoj(a)mail.ru> 


1 La artikolo estas verkata fine de julio, kiam OkSEJT ankoraŭ ne finiĝis, kaj neniu scias precizajn 
ciferojn. 

2 Ci-kaze “krutaj” signifas “gravegaj” 

3 Gis kiam, Katilino, vi provos nian paciencon? (lat.) 

redaktas Vitalij Malenko 

Ĉefa temo de tiu ĉi REJM-info - OkSEJT-42. Ĉiuj materialoj kaj artikoloj estas 
preparitaj de Vitalij Malenko. Komence - kelkaj emocioj vidpunkte de la REJM-a 
ĉefrespondeculo. 

OkSEJT-42: PREPARADO DAŬRAS 

Verŝajne kiam ĉi numero estos dissendita vi jam mem venos al OkSEJT kaj vidos, kiel 
solviĝis diversaj problemoj, kiuj malbonigas al mi la vivon dum kelkaj lastaj semajnoj. Nun 
mi povas diri jenon: kiam mi ekdeziris iĝi REJM-respondeculo pri OkSEJT-42, mi ne 
imagis, ke estos tiom da problemoj. Fakte ili ne estas novaj: bazejo, kie ŝanĝiĝas estroj kaj 
sekve kondiĉoj, homoj, kiuj komence pretas kunorganizi la tendaron kun vi kaj poste trovas 
aron da kialoj por ne fari tion. Ci-jare estis ankaŭ nova problemo: RET. Certe mi pensis, ke 
estos en iu senco konkurenco inter niaj aranĝoj, sed nun mi ne nur sentas tion, sed foje 
ricevas diversajn fruktojn de ĉi konkurenco. Sed tio ne gravas. Gravas, ke ĉi-foje ni vere 
havos interesan aranĝon. Unue - venos nekutime malmulte da homoj kaj plej multaj inter ili 
estos junuloj. La programo pasos en kondiĉoj de vere tenda tendaro (kvankam dezirantoj vi- 
vos en bazejo). Kaj ĉefe - en la programo estos REJM-lemejo (gvidos Gonĉarov kaj Bli- 
nov). Nu, pri diversaj aferoj, kiel bela naturo, neenua programo, eksterlandanoj mi ne 
skribu. Mi nur ŝatas fmi tiel - se ankoraŭ ne estas malfrue - simple venu al nia OkSEJT. 

(Bedaŭrinde pro la nedependantaj de la redakcio problemoj tiu ĉi numero de REGo aperas 
iom malpli frue o! estis planite, kaj estos dissendita jam post la fino de OkSEJT. - G.K.) 

OkSEJT-42 FINIĜIS 

La 7-an de aŭgusto finiĝis OkSEJT-42. A1 la aranĝo aliĝis 94 personoj (22 tendoj + litoj 
en la bazejo). Inter ili estis Vladimir Samodaj, Anatolo Gonĉarov, Aleksandr Blinov. Krome 
estis 2 eksterlandanoj + 2 personoj el Ukrainio. Duono de la aliĝintoj estis novuloj, sed 
dank’ al E-kursoj de Alekseo Besĉastnov multaj el ili fine de la tendaro jam scipovis paroli. 
En la prorgamo, krom la E-kursoj okazis REJM-lernejo, temaj prelegoj kaj seminarioj, kur- 
soj pri diversaj sanigaj ekzercaroj (jogo, “ci-gun”, masaĝoj k.a.), foto-ekspozicio, kaj, kom- 
preneble, la vesperaj programeroj (Tago dc Ivan Kupala, muzika grupo veninta el Niĵnij kun 
irlanda muziko, ekologia ludo) kaj longaj ĉelignofajraj kantadoj. Dum lastaj tagoj pasis 
REJM-konferenco, dum kiu estis elektita nova REJM-komitato. Estis elektitaj 9 ĉefaj la- 
bordirektoj de REJM. Krome multaj novuloj pasis REJM-ekzamenon kaj iĝis novaj mem- 
broj de REJM. Pli detale ekscii pri la tendaro kaj pri la konferenco vi povos en la sekvonta 
numero de REGo. 

REJM-konferenco 

5-6-a de aŭgusto 2002 

Dum OkSEJT-42 pasis REJM-konferenco. La konferencon antaŭis REJM-lernejo, kie 
dum 4 tagoj junaj aktivuloj aŭskultis prelegojn de Anatolo Gonĉarov kaj Aleksandr Blinov, 
partoprenis la diskutojn pri onta REJM-agado. Dank’ al tiu serioza prepara laboro la 

konferenco pasis rapide kaj fruktodone. 

A1 la 5-a de aŭgusto estis registritaj 25 REJM-anoj, el kiuj 12 partoprenis la konferencon 
(plus 5 voĉoj estis transdonitaj speciale por la konferenco). La 6-an de aŭgusto al listo de 
REJM-anoj aliĝis grupo de homoj, kiuj sukcese trapasis REJM-ekzamenon kaj interesiĝas 
pri movadaj aferoj. Entute al la 6-a de aŭgusto la nombro de REJM-anoj iĝis 44 (plus 3 
patronoj). 


Decidoj de la konferenco: 

1. Estis akceptita kiel sukcesa la laboro de la pasinta REJM-komitato. 

2. Estis konfirmita antaŭa skemo de REJM-membreco: ajna persono 14-30-jaraĝa, kiu 
trapasis REJM-ekzamenon kaj pagis la kotizon povas iĝi membro de REJM; plus patrona 
membreco. 

3. Kiel nepra kondiĉo de REJM-membriĝo estis akceptita REJM-ekzameno 
(plifaciligita) aŭ atesto de 3 REJM-membroj pri sufiĉa lingvoposedo de la kandidato. 

4. Estis akceptita la propono ellabori projekton pri kluba membreco en REJM 
(respondeculoj: Kapitonov, Sejnina). 

5. Estis akceptitaj naŭ ĉefaj agadkampoj de REJM kaj respondeculoj pri ili: Instruado 
(Blinov), Infonnado ckstera (Ivanov), Informado intema (Ivanov), Amasaj aranĝoi 
(Malenko), Arto (Sejnina), Financoi (Kapitonov), Novai membroi (Maslova), Kluba laboro 
(provizore Malenko), ATS (Malenko). 

6. Estis elektita nova REJM-komitato: Sejnina (Ivanovo), Maslova (Uljanovsk), 
Kapitonov (Ceboksari), Ivanov (Sankt-Peterburg), kunordiganto - Malenko (Jukovskij). 

7. Estis akceptita la propono pri registriĝo de REJM (respondeculoj: Olga 
Grigorjevskaja, Vihrov). 

8. Estis akceptita la propono pri kreo de komisio por organizado de IJK-2004 en Rusio 
(respondeculo - Vihrov). 

9. Estis akceptita la propono pri kreado de nova SEJT-regularo (respondeculo - Vihrov). 

10. Estis akceptita la propono por nova SEJT-regularo pri disdivido de eventuala profito 
de SEJT-oj: duono iras al REJM, pri alia duono decidas organizantoj de SEJT kun la loka 
organizo. 

11. Estis akceptita la propono pri ŝanĝo de statuto al pli facilkomprenebla regularo. La 
bezonata por registriĝo statuto kaj la regularo povas esti du diversaj dokumentoj. Laboro de 
REJM baziĝos sur la regularo. 

12. Estis akceptita la propono fari sekvantan OkSEJT-43 en formo de instma tendaro. 

Krome estis pli detale prezentitaj agadkampoj: rezultiĝis gmpoj de aktivuloj, kiuj 

laboros pri ili. 

POST-OkSEJT-a HUMORO 

Pasis OkSEJT-42. Kelkaj diras, ke pasis sukcese, al kelkaj ĝi plaĉis malpli ol antaŭaj 
SEJT-oj. Diversajn impresojn pri ĝi vi trovos en la sekvonta numero de REJM-info. Sed 
organizantoj de la pasinta aranĝo restis ne tre kontentaj pri ĝia rezulto. Dum lastaj jaroj 
programo de OkSEJT-oj celis jam spertajn esperantisojn kun bona lingvonivelo. Sed ĉiujare 
venas pli kaj pli da komencantoj kaj pro tio lingva disciplino dmn lastaj SEJT-oj tre lamis. 
Ci-foje duono de la aliĝintoj ankaŭ estis malbonparolantoj. Pro tio REJM decidis principe 
ŝanĝi koncepton de OkSEJT. Ni intencas fari ĝin ne tendaro por spertuloj (RET povas 
transpreni tiun taskon), sed tendaro por komencantoj. Samtempe REJM pretas kunorganizi 
junularan programon de RET kaj fiksi tempon kaj lokon de sekvonta OkSEJT tiel, ke paŭzo 
inter du tendaroj estu mapli ol 5 tagoj kaj distanco inter ili - malpli ol 300 kilometroj. 

La ideon pri nova koncepto jam aprobis REJM-konferenco; pretas kunlabori Anatolo 
Gonĉarov, Aleksandr Blinov. Ni esperas, ke ankaŭ vi subtenos nian iniciaton: 


Nova koncepto de OkSEJT 

Ne estante plene kontentaj pri la apero de novaj junaj esperantistoj, ni venis al la 
konkludo, ke la tendara tempo en OkSEJT estas ne sufiĉe uzata por E-instruado. En urboj la 
komencantoj venas al 20-24-horaj E-kursoj kun forgesigaj paŭzoj post ĉiu leciono. Dum la 
tendaro estas je la dispono ĉirkaŭ 80 (10x8) horoj, el kiuj oni kutime instmas nur dum 14-28 
horoj. 

Tial ni proponas la sekvan, 43-an OkSEJT-on plene dediĉi al esperantigo de la venontaj 
nululoj kaj komencantoj. Bone parolantaj REJM-anoj estas petataj, se-venaj al OkSEJT, 
helpi al E-instmado kaj priservo de la porkomencanta programo. Aŭ oni povas partopreni 
RET-on kun aparta, ekz. porjunulara, programo, kiun pretas kunorganizi REJM. 
Konferencon de REJM, diverstemajn seminariojn kaj REJM-lernejon eblas organizi tuj 
antaŭ OkSEJT aŭ ene de la jaro, aŭtune, vintre aŭprintempe. 

La krokodilemaj gesamideanoj estas severe ne-allasataj al OkSEJT por ke plene regu E- 
paroliga etoso. Ni esperas, ke se-sciaj anticipe pri porkomencanta tendaro E-instmistoj 
diversurbaj, ret-instmantoj celos siajn post-komencantojn por la partopreno. Kaj ĉe favoro 
mem venos efektivigi specife paroligan tendaran programon. REJM anoncas jam nun 
kompili la specifan paroligan programon. REJM anoncas jam nun trovi dekkelkajn E- 
instmistojn kaj spertajn samideanojn por la interesa eksperimento. Ekde septembro REJM 
organizas suprateman retan diskutliston <oksejt-43@yahoogroups.com>. 

en la nomo de REJM Malenko Vitalij 
en la nomo de SEJM-1 Gonĉarov Anatolo 

IJK EN RUSIO: por kaj kontraŭ 

Iom pri revoj, kiujn ni povas facile plenumi 

En unu el lastaj numeroj de REGo mi legis artikolon de s-ro Aroloviĉ, kie temis pri 
perspektivoj de eventuala UK en Rusio. Kaj antaŭnelonge en kapoj de kelkaj junaj msiaj 
esperantistoj ekŝvebis la ideo organizi IJK en Ceboksari, do mi ŝatus iom analizi ĝin. 

Pri kio temas: estis ideo organizi IJK-2004 en la urbo Ceboksari. Kial ĝuste tie? Car 
dum lastaj jaroj tiu urbo iĝis vere centro de msia junulara movado. Se ne en Ceboksaro, do 
kie? En Moskvo aŭ en Piter, sed en Piter estis antaŭnelonge, krome kaj en Moksvo kaj en 
Piter ne estas fortaj junularaj esperantistaj organizaĵoj. 

Komencu ni de la problemoj, kiuj nepre aperos. La unua problemo aperos pri organiza 
teamo (mi memorigas, ke propono pri IJK al TEJO devas enhavi informon pri organiza 
teamo, programon de la aranĝo kaj ĝian eventualan budĝeton). Bezonatos kapabla gvidanto, 
prefere juna. Tio povus estis Jevlampieva, Blinov aŭ Grigorjevskij, sed apenaŭ iu el ili 
ekŝatos pri tio serioze okupiĝi. Krom la gvidanto bezonatos teamo, kaj estas malfacile 
kolekti teamon en 2003 por realigi tiun gravan projekton en 2004 (ĉe homoj troviĝos 
problemoj pri laboro, familio, infano, malsano, studado ktp). Plus - mem Rusio. Nia lando 
postulas vizon, sekve aperos problemoj pri invitleteroj, plus - distanco (sufiĉe fore kompare 
kun okcidenta Eŭropo). Kaj niaj bazejoj: eĉ se la organizantoj interkonsentos kun taŭga 
bazejo, subskribos kontrakton - tio ankoraŭ ne signifos, ke oni ne rifuzos al ili antaŭ kelkaj 
semajnoj. 

Sed ja estas avantaĝoj kaj ili multas! Ekzemple, jam delonge IJK ne estis en orienta 
Eŭropo. En 2003 ĝi estis planita por Litovio, sed nun la planoj estis ŝanĝitaj kaj IJK 
sekvajare okazos en Svedio. Kaj Ceboksari estas vaste konata en TEJO pro diversaj sukcesaj 

aranĝoj kaj pro belaj knabinoj. Plus - en 2004 UK okazos en Ĉinio kaj post IJK eblos 
organizi Postkongreson en Moskvo (2-3 tagoj) kaj Karavanon al Ĉinio. PIus - en Ĉeboksari 
ekzistas jam bonfunkcianta sistemo de preparado de la inviteleteroj (eblas fari dum kelkaj 
tagoj). Krome: en Ĉeboksari esperantistoj ĝenerale havas tre bonajn rilatojn kun ŝtataj in- 
stancoj kaj eblas esperi je almenaŭ morala subteno de la Komitato pri junularaj aferoj aŭ eĉ 
de Prezidento de Ĉuvaŝa Respubliko. Se en Moskvo aranĝo, kien venos 100 eksterlandanoj, 
pasos senatente, en Ĉeboksari tio iĝos evento de preskaŭ respublika nivelo. PIus - eblos or- 
ganizi vere interesan kaj riĉan programon. 

Kaj por Rusia movado tio povus iĝi bona puŝo antaŭen. Ĉu ni ŝatus provi? Tion deman- 
don ni certe pridiskutos dum OkSEJT-a REJM-konferenco, kaj mi ankaŭ atendos viajn ko- 
mentojn. 


Bonan eblecon por konatiĝi kun Eŭropa kaj Tutmonda E-movado donas al ni la seminarioj 
de TEJO. Kaj ĉi-foje amikan saluton kaj informon pri nova seminario de TEJO sendas al ni 
Sonja Petroviĉ: 

Inter la 6-a kaj 13-a de oktobro en EJC Strasburgo okazos sekva TEJO-seminario - 
“Homaj rajtoj sub ĉiutaga priesploro”. Gin partoprenos 30 gejunuloj ĉefe de Eŭropo, sed 
ankaŭ de aliaj partoj de la mondo, kaj kune traktos diversajn aspektojn de la temo. 
Pliaj informoj kaj aliĝilo troveblas ĉe <www.tejo.org/seminarioj/hr2002.jsp>, aŭ vi povas 
skribi al <seminarioj@tejo.org>. Kotizo de 43 eŭroj inkluzivas vojaĝ-, restad- kaj 
programkostojn - aliĝojn indas sendi antaŭ la 15-a de aŭgusto! 

Mi ŝatus aldoni kelkajn vortojn. TEJO organizas seminariojn kelkfoje dum jaro, sed 
okazas ofte tiel, ke al tiuj ("haljavaj") aranĝoj venaspreskaŭ samaj homoj. Mi trepetas, ke 
ĉi homoj estu pli modestaj kaj donu al komencantoj realan eblecon konatiĝi kun TEJO pere 
de ĉi seminario. Dankon! 

AKTUALA LISTO DE REJM-anoj 

Alopina Jeiena (Kovrov), Besĉastnov Alekseo (Moskvo), Burmisova Jekaterina (Ĉeboksari), 
Butorina Jelena (Tjumenj), Ĉesnokova Ksenija (Moskvo), Dadaev Oleg (Moskvo), Deljcov 
Jevgenij (Irkutsk), Dolmatova Darja (Jelec), Fridman Alla (Belorusio), Gerasimov 
Aleksandr (Niĵnij Novgorod), Grogorjevskaja Natalja (Sumerlja), Grigorjevskaja Olga 
(Ĉeboksari), Ivanov Vjaĉeslav (Sankt-Peterburg), Jolkin Vladimir (Moskvo), Jurina Tatjana, 
Jukolina Marija (Ivanovo), Juravljova Jevgenija (Ĉeboksari), Kadar Aleks (Francio), 
Kapitonov Danil (Ĉeboksari), Kirillova Anastasija (Ivanovo), Korĉagin Pavel (Ĉeboksari), 
Kostina Jelena (Niĵnij Novgorod), Lisina Anna (Sankt-Peterburg), Malasajev Konstanin 
(Tomsk), Malenko Vitalij (Jukovskij), Maslova Jelena (Uljanovsk), Meljnikova Tatjana 
(Ĉeboksari), Panina Jelena (Jelec), Panov Denis (Niĵnij Novgorod), Polonskaja Aleksandra 
(Ukrainio), Sadikov Marat (Tula regiono), Sakajeva Diana (Niĵnij Novgorod), Saljkova 
Galina (Je/ec), Saveljeva Jekaterina (Moskva regiono), Sudakova Aleksandra 
(Dimitrovgrad), Sejnina Sonjo (Ivanovo), Smarova Uljana (Kostroma), Terjohina Marija 
(Moskvo), Tolokoljnikov Stanislav (Ivanovo), Travina Uljana (Kostroma), Tureckij Sergej 
(Novoĉeboksarsk), Vasilejko Polina (Niĵnij Novgorod), Vihrov Konstantin (Ĉeboksari), 
Zjukina Marija (Ĉeboksari) 

Patronoj de REJM: Blinov Aleksandr (Ĉeboksari), Hekland Bard (Norvegio), Kokolija 
Georgij (Mosk\>o). 

LETERVESPERO EN KOSTROMA 

En Kostroma okazis Intemacia letervespero, dediĉita al la 860-a datreveno de fondiĝo de 
la urbo. Por Kostroma E-Teamo ĝi estis la unua provo, laŭ ni - sukcesa. Cio komenciĝis de 
la invito, kiun dissendis KETo al e-istaro dum Semajno de Intemacia Amikeco en 2002. 
Krom la peto sendi bildkartojn kun salutoj ni deziris ekscii, kion povus signifi la vorto ‘kos- 
troma’ en diversaj lingvoj, pri kio homoj pensas, aŭskultante ĝin, kun kio ĝin asocias. 

Unuajn leterojn ni atendis nelonge. Iuj alvenis rekte al nia poŝtkesto, kaj ĉiam estis por 
ni granda miro kaj surprizo: “Ho! Letero de foro! en Esperanto! Kia bildo! Kia poŝtmarko! 
Interese, kion oni skribas?”. Preskaŭ duono da mesaĝoj venis al ni per retpoŝto. 

Entute venis ĉ.70 sendaĵoj el Rusio (Moskvo, Elektrostalj, Siktivkar, Ceboksari, Nere- 
hta, Ĥabarovska regiono, Primorskij regiono), Bulgario, Hungario, Serba Respubliko, Slo- 
vakio, Italio, Francio, Belgio, Germanio, Svedio, Finnlando, Nederlando, Brazilo, Kolom- 
bio, Kanado, Usono, Dominika Respubliko kaj Nepalo. Inter ili estis ankaŭ kelkaj libroj, 
broŝuroj, turistvarbilo kaj e-poŝtkovertoj. 

En siaj mesaĝoj la homoj certe nin 
gratulis okaze de la datreveno, deziris al ni 
sukcesan vesperon kaj daŭrigon. Kelkaj 
dankis nin, ke ili eksciis pri Kostroma 
unuafoje kaj interesiĝis scii devenon de la 
vorto ‘kostroma’. Venis bildkartoj de Don 
kaj Angela Harlow, Mila van der Horst- 
Kolinska (Nederlando, aŭtoro de ‘Mazi en 
Gondolando’). En granda letero el Primor- 
skij regiono de Vladimir Sudakov ni legis 
gratulojn, kies vortoj per la komencliteroj 
formis ‘kostroma’. 

Ege interese estis legi la opiniojn pri la 
vorto ‘kostroma’. La alvenintajn variantojn 
oni povas dividi je tri grupoj. La unua estas simple ideoj, fantazioj. Ekzemple unu kanadano 
trovis en ‘kostroma’ konatan anglan vorton ‘coast’ kaj menciinte, ke li tute ne scias la signi- 
fon, supozis ĝin ‘mara bordo’! Pleja parto da e-istoj tiugrupaj trovis la vorton ‘roma’ kaj iel 
ligis kun samnoma antikva urbo: ‘Roma kosto’. La dua parto de la mesaĝoj sciigis nin pri 
naciaj tralegoj. Stano Marĉek, la redaktoro de “Esperanto”, skribis pri slovaka signifo: ‘urba 
ĉirkaŭaĵo’ aŭ iuj ostoj. Anatolij Sidorov el Siktivkar mirigis nin per tio, ke laŭ prakomia 
lingvo, la vorto ‘kostroma’ post kelkaj variantoj sume diras pri ‘fora lando de riĉaj kaj 
sendependaj homoj ’! 

Scivolemaj aŭtoroj de la tria parto trafoliumadis enciklopediojn, legis saĝajn, foje scien- 
cajn librojn. Elstara retletero venis el Germanio, kie e-isto trovis en Germana Leksikono de 
la 19-a jc. artikolon pri Kostroma kaj tradukis ĝin en E-on. Ni povis legi pri la tiama Kos- 
troma vidpunkte de iu gennano kaj raporti pri okazintaj ŝanĝoj al nia samtempulo. En Kan- 
zaso troviĝis Geografia registro, kiu diris pri granda riverhaveno en Kostroma, pri grava rolo 
de nia teksa industrio... Mirinde estas, kiel estas skribite en eksterlandaj libroj pri nia, nun 
modesta urbo en tiu senco! Multaj diris pri siaj bazaj konoj pri Kostroma, pri lina industrio, 

unu francino eĉ pri arĝentaj juvelaĵoj (Krasnoje-sur-Volga). Ricevi leteron de Alla Fridman 
estis aparta plezuro, ŝi verkis ruslingvan versaĵon, kiu en ĉiu linio enhavis literkombinojn el 
la nomo de nia urbo. 


Grigorij Arosev jam decembre dum 
REK-21 prezentis tradukon de konata 
kanto de Boris Grebenŝĉikov ‘Kostroma 
mon amour’. Ni havas tiun tradukon kun 
donaca subskribo de la aŭtoro. Verŝajne 
la plej longan kaj profundsencan leteron 
skribis Klara Ilutoviĉ. Si trovis en libroj 
jenajn signifojn: loka printempa festo, 
omaĝe de pagana Diino de printempo kaj 
fekundo; loka infana ludo; ĝenerala nomo 
de plantaj ŝeloj; eĉ nenatura mortinto. 

Surbaze de venintaj bildkartoj, leteroj 
kaj retaj mesaĝoj, Kostromaj e-istoj or- 
ganizis publikan ekspozicion en loka bib- 
lioteko. Ciu letero estis prezentita per 
originalo (kutime bildflanke), kserokopio de la reversa flanko kun originala teksto kaj 
traduko de la mesaĝo. 

Jen kion rakontas pri la ekspozicio Jelena Serova, ŝi prezentis ĝin al spektantoj: “Opor- 
tuna stando, amikeca atmosfero de la biblioteko helpis montri tutan diversecon de la 
ekspozicio. Specifan intereson ekscitis eldiroj pri deveno de la nomo Kostroma. Mi emo- 
ciiĝis dum la montro. Kaj tio estas natura, ĉar mi deziris ke alsenditaj informoj ekinteresu 
spektantojn kaj penetru iliajn animojn, samkiel la niajn.” 

Dum junio ĉiu povis rigardi tiun ekspozicion. Gi vekis intereson de gazetaro kaj 
televido, kiuj raportis pri ĝi. 



klarigas Uljana Ŝmarova 


Aleksej Kuznecov kaj Jelena Serova (Kostroma) 


FONDIĜIS NOVA E-RONDETO 


En Talica, en la Arbarteknika teknikumo, kie studis la Heroo de Soveta Unio, legenda 
militesploristo esperantisto Nikolao Kuznecov, estas ĵus fondita malgranda E-rondeto “Ni- 
kolao Kuznecov”. Bonvolu saluti ĝin per belaj poŝtkartoj kun tre klara skribo - ja ĉiuj estas 
apenaŭ komencintoj! La adreso estas: 623640, r.Tanmia CBepttJioBCKoil oSnacTH, 
yji.JIyHanapcKoro 81, JIecoTexHHuecKHH TexHHKyM HM.H.Ky3HeitOBa, 3cnepaHT0-Kpy>K0K 
«HnKOJiaH Ky3HeitOB». 

Vera Zlotnikova (Moskvo) 

EKOLOGIO KAJ FOLKLORO EN RIGA 

En Riga (Latvio) 01-07.07.2002 okazis 12-a Intemacia Esperanto-Kongreso, en kiu par- 
toprenis 200 homoj el 9 landoj. La temo de la Kongreso estis “Ekologio kaj folkloro”. La 3- 
an de julio kongresanoj plantis aceron “Espero” en la parko Grizinkalns, la 4-an de julio 
havis volontullaboron en Krimulda, en Gauja Nacia Parko, purigis ĉirkauaĵon kaj komencis 
konstruadon de Sankta labirinto ĉe la plej malnova preĝejo en Latvio “Kubeseles”. Dum la 
Kongreso okazis kunsido de AVE (Asocio de Verduloj Esperantistaj). Folkloran parton re- 
aligis 5 folkloraj kaj Esperantaj gmpoj de Pollando kaj 5 gmpoj de Latvio. Entute okazis 5 
koncertoj por vasta publiko, senpagaj por aŭskultantoj, en 4 urboj en Latvio. 

(landa-agado) 

ESPERANTO.NET 
pri Esperanto en 54 lingvoj 

La renovigita kaj plibeligita retejo <Esperanto.net> nun povas rakonti pri Esperanto en 
54 1 lingvoj, kaj tiu kvanto daŭre kreskas. La retejo estas unu el la plej malnovaj retaj infor- 
mejoj pri Esperanto, ĉiutage ĝin vizitas averaĝe ĉ. 1000 personoj. Multajn el ili ĝi nun salu- 
tas en ilia propra lingvo, ĉu la franca, ĉu la rusa, ĉu la japana k.t.p. En la lingvo de la vizi- 
tanto estas ankaŭ la klarigoj pri Esperanto kaj pri multaj ligiloj al la nacilingvaj retpaĝoj pri 
Esperanto. Kaj por tiuj, kiuj jam parolas en Esperanto, <Esperanto.net> prezentas kolekton 
de ligiloj al la plej gravaj E-retejoj kaj al Virtuala E-Biblioteko (ankoraŭ renovigata). La 
adreso de la retejo estas <www.esperanto.net>. Ekde junio ĝin prizorgas Universala E- 
Asocio. 

(e-inj) 


FONDAĴO EŬROPO ĈE UEA 


Jardeka strebo de eŭropaj esperantistoj realiĝis. La estraro de Universala Esperanto- 
Asocio aprobis la starigon de la Fondaĵo Eŭropo 
ĉe UEA. Kiel ĉiuj fondaĵoj ankaŭ ĉi tiu kolektos 
la kontribuojn de esperantistoj, kiuj aparte apro- 
bas la agadon en Eŭropo kaj ĉe eŭropaj instan- 
coj. La subteno ĉefe iros al la nove kreita Ko- 
munikad-Centro en Bruselo, kiu dum nur kelkaj 
monatoj jam pravis sian utilecon. La tuj elspeze- 
blaj donacoj kaj la rento de la Kapitalo Eŭropo, 
kiu akumuliĝos tra lajaroj, estos uzataj interkon- 
sente kun Eŭropa Esperanto-Unio. Por esperantistoj validas la kutimaj reguloj por pagi al 
UEA kun la indiko “por Fondaĵo Eŭropo”. 


La Estraro de UEA decidis nomumi 
Trevor Steele ĝenerala direktoro por la 
periodo ĝis la 31-a de aŭgusto 2005 kaj 
elekti Stano-n Marĉek redaktoro de la 
jarkolekto 2003 de la revuo de la Aso- 
cio. La nombro de la individuaj mem- 
broj de UEA fine de la jaro 2001 estis 
6428. Renato Corsetti (Italio) 


(Gazetaraj komunikoj tle UEA) 


IMEA EN PLJOS 

En la antikva pitoreska ĉe-Volga urbo Pljos okazis la dua renkontiĝo Pljos-IMEA (07- 
09.06.2002), en kiu partoprenis ĉ.30 esperantistoj (komencantoj kaj spertuloj, sed ankaŭ 
startuloj). La programo estis mirinde riĉa kaj eventoplena: doktoro Wang (Soĉi) rakontis pri 
ĉina tradicia medicino, postsekvante lin Dima Sevĉenko (Moskvo) kaj mi “ci-gun”-umigis 
partoprenantojn. Pri la ĉina batalarto “u-ŝu” kaj pri la japana batalarto “ajkido”, pri iliaj 
medicinaj kaj psikologiaj aspektoj rakontis Dima Sevĉenko kaj Vlado Starikov (Ivanovo) 
respektive. Nia kara Etulino (Jelena Akimova el Niĵnij Novgorod) gvidis tre interesan kur- 
son pri “Yumeiho Terapio” (aŭtoro Masajuki Sajonĝi) - prelegan parton kun demonstrado, 
kaj sekvatage okazis praktika parto - ĉiu estis masaĝanto aŭ masaĝato. Mi certas: vi jam di- 
venis, ke la temo de Pljos-IMEA estis medicino kaj sanigo (la sanigaj temoj estas tre aktu- 
alaj ĉi-jare: rememora "Pensu sane - vivu sane” de OkSEJT-42). 

Ni ne nur aŭskultis interesajn prelegojn, sed ankaŭ komune kuiris kaj manĝis vegetare 
kaj amase vizitis lokan banejon. Post la banejo tra la tuta nokto ni teumadis. Doktoro PaVo 
(Paŝa Volkov el Ivanovo) aranĝis por ni neforgeseblan tean ceremonion kun legado de ha- 
jkoj. La renkontiĝo estis ne nur saniga, sed mcmkompreneble esperantlingva: duono de la 
programeroj pasis Esperante, okazis E-kurseto por komencantoj gvidata de Mirina (Irina 
Gonĉarova el Moskva reg.) per nova interesa metodo: komencantoj modlis objektojn el 


1 Je la 1-a de julio 2002 - Red. 

modloplasto kaj samtempe “modlis” sian Esperanton. 

Speciale mi rakontu pri ekologia flueto en nia renkontiĝo. Komcncanta esperantistino 
Libera Torento (Ksenia Prilepskaja el Saĥalin-Moskvo) ankaŭ estas Greenpeace-anino. Ne 
... pli bone mi diru - Verdpacanino. Si kun helpo de Mirina organizis informadon pri Verda 
Paco tiel: komence du teamoj cerbosturme elpensis po ses asertojn pri VerdaPaco en de- 
manda formo (facile respondeblaj - jes aŭ ne). Poste teamanoj demandis homojn en 
ĉirkaŭaĵo: ne nur la partoprenantojn, sed ankaŭ kunlaborantojn de la bazejo kaj loĝantajn tie 
pentristojn - ili tre miris. Sekve teamoj prezentis 
rezultojn en grafika formo. (La rezultoj tre sur- 
prizis Libera-n!) Kaj, fine, Libera rakontis pri 
“kio ja estas VerdaPaco”. Dum la sekva tago 
okazis ronda tablo pri ekologiaj problemoj. 

Sed ne nur saniĝis ni - ni promenis tra la pi- 
toreska urbeto, vizitis ĝiajn muzeojn. Bravuloj 
naĝis nude en la malvarma (brrr!!!) rivero 
Volga, miriginte lokanojn. 

Mi tre dankas la ĉeforganizantojn de Pljos- 
tMEA-2 (Paŝa Volkov, Olga Kuleŝova). La aranĝon okazigis IMEA (Internacia Medicina 
Esperanta Asocio), kiu unuigas interesitojn (ankaŭ profesiulojn) pri medicino kaj Esperanto, 
pri aplikado de E-o en medicino. 

Kaj fine mi diru: ne preterlasu eblecon ĝui bonan kompanion, bonan E-renkontiĝon kaj 
pitoreskan urbeton dum sekva somero. Gis la venonta Pljos-IMEA-3! 

Roman Bolŝakov (Moskvo) 

NOVAJ RETLISTOJ 

En junio aperis du interesaj Esperantaj retlistoj: <per-esperanto-futbalo> kaj <per- 
esperanto-intelektludoj>. Aliĝi al ili eblas laŭ kutima por Yahoogroups maniero, sendinte 
malplenan mesaĝon al <per-esperanto-futbalo-subscribes@yahoogroups.com> aŭ <per- 
esperanto-intelektludoj-subscribes@yahoogroups.com> respektive kaj poste resendinte 
aŭtomatan respondon al la peto pri konfirmo. 

ESPERANTO-SERVOCENTRO 

A1 la demando “Kion donas al vi Esperanto” oni kutime aŭdas ordinarajn respondojn: 
novajn amikojn, interesajn renkontiĝojn, memorindajn vojaĝojn. Malofte eblas trovi la re- 
spondon “Esperanto helpas en mia profesio”, aŭ “Per Esperanto mi trovis novan laboron.” 
Ne estas sekreto, ke oni amase lemas la anglan ne pro belsoneco de la lingvo aŭ deziro ko- 
natiĝi kun la angla kulturo, sed pro profesiaj bezonoj, pro amasa aplikado de la angla en in- 
ternaciaj ekonomiaj, sciencaj, politikaj, turismaj ktp sferoj. Sed ni, esperantistoj, ja certas, ke 
Esperanto multe pli taŭgas por tiuj celoj ol iu ajn nacia lingvo. Kial do oni ne uzas la eblojn 
de Esperanto - neŭtrala pont-lingvo por profesiaj celoj? Eble oni simple ne imagas pri tiuj 
ebloj, kaj ne scias, kiel efektive apliki Esperanton, - ne hipoteze iam estontece, sed jam nun, 
hodiaŭ. 

En la strategia laborplano de UEA 2001/2010 la agado por Esperanto estis dividita je tri 
agadkampoj: informado, instmado kaj utiligado. La lasta signifas “... atingi ke la celataj ho- 
moj trovu ion valoran kaj interesan per sia uzado de la lingvo. Necesas transiri de la nuna 
situacio al vastskala utiligo de Esperanto por praktikaj celoj de la homa vivo, kiuj povas esti 
plej variaj, de scienca informiĝo ĝis komerco. Fakaj asocioj iĝu pli videblaj en landaj kaj in- 
ternaciaj kongresoj kaj renkontiĝoj, kaj Interreto. Estu emfazo pri interkulturaj utiligoj kaj 
pri utiligoj proponeblaj kiel eble plej fme al memlernantoj.” 


La 19-an de julio 2002 forpasis samid- 
eano Nikola Aleksiev - Honora Mem- 
bro de Bulgara Esperanto-Asocio kaj 
de UEA, Honora Prezidanto de MEM, 
aŭtoro, tradukinto kaj redaktoro de 
pluraj libroj kaj artikoloj, sindona es- 
perantisto kaj aktiva sociaganto. 
Mariana Evlogieva (sekretario de 
BEA) 

Por pridiskuti la temon, esplori jam ekzistantajn eblecojn de aplikado de Esperanto kaj 
por jam nun fari konkretajn ofertojn en diversaj profesiaj sferoj al ĝenerala neesperantista 
publiko estas fondita laborgrupo “Esperanto-Servocentro”. Estas lanĉita la ttt-ejo 
<www.comail.ru/~esperanto/servocentro> (dume ne finfarita). 

Ni invitas ĉiujn interesiĝantojn partopreni nian laboron, sendi siajn ideojn kaj projektojn 
rilatajn al la temo. Nia ret-adreso estas <esperanto@email.ru>; fakso/aŭtorespondilo 
(095)7059285 +22102; poŝta adreso: 3cnepawno-CepeucifeHmp, yKpaiiHCKiiŭ 6yji., 15, 4 
om., k.8; 121059 MocKea. 

kunordiganto de ESC Mikaelo Ĉertiiov (Moskvo) 

KONGRESO EN MONGOLIO 

La 10-an de julio 2002 en la ĉefŭrbo de Mongolio Ulaanbaatar okazis la unua Mongola 
kongreso de Esperanto. La kongreson partoprenis ĉirkaŭ 30 mongolaj esperantistoj kaj ili 
diskutis pri disvastigado de Esperanto kaj progresigo de Esperanto-movado en la lando. 

Malferman ceremonion de la kongreso partoprenis kaj gratulis s-ro M.Enkhbold, urbe- 
stro de Ulaanbaatar, kaj s-ro N.Urtnasan, respondeca sekretario de Mongola Nacia Ko- 
misiono de UNESKO. Krome la kongreson partoprenis kiel honoraj gastoj s-ro Lee Chong- 
Yeong, vicprezidanto de UEA, s-ro Hori Yasuo, prezidanto de KAEM, s-ino Kim Ju, estra- 
rano de Korea Esperanto-Asocio kaj Jevgenij Delcov, reprezentanto de Rusia Esperantista 
Unio. 

En la kadro de la kongreso okazis 4 fakkunsidoj: junula, virina, pedagogia kaj ekologia. 

La 1-a Mongola kongreso ludis gravan rolon por kompreni celon kaj taskojn de Espe- 
ranto-movado en Mongolio kaj la intemacia areno. Kvankam MEA dum nelonga tempo suk- 
cese agadis pri konatigo kaj propagando de siaj celoj, taskoj kaj Esperanto al la mongola 
registaro, koncemaj ministerioj, oficejoj, amas-informiloj kaj mongola publiko, dum la kon- 
greso klare sentiĝis, ke, unue, mongolaj esperantistoj devas plibonigi siajn scipovojn de Es- 
peranto, due, MEA speciale atentu pri plimultigo de nombro de aktivaj kaj veraj esper- 
antistoj, kiuj estus pretaj penegi diligente kaj vigle por Esperantismo. 

Unu tagon antaŭ la kongreso mongolaj esperantistoj enmetis unuajn ŝtonojn de estontaj 
Esperantaj kolegio kaj vilaĝo, kies terenoj estis donitaj de la urbestro. 

(landa-agado) 

LA INFANA RENKONTIĜO EN GRESILLON 

De la 13-a ĝis la 20-a de 
aprilo 2002 en Francio, en la 
kastelo Gresillon (Grezijon - Kul- 
turdomo de franclandaj esper- 
antistoj, kiu ĉiusomere okazigas 
E-kursojn por dezirantoj el la tuta 
mondo kaj kiu ĉi-jare festas sian 
50-jaran jubileon) okazis vica In- 
ternacia Infana Renkontiĝo, kiun 
partoprenis 25 infanoj 8-14- 
jaraĝaj el Rusio, Ukrainio kaj 
Francio. Rusion reprezentis 10- 
persona gmpo el Sankt- 
Peterburgo (gvidantino Svetlana 
Ejst). Dum la semajno antaŭtag- 
meze la infanoj diligente lernis la lingvon en diversgradaj E-kursoj kaj posttagmeze ili ĝuis 


Esperanto : des Russes 
a Gresillon 



la artikolo en franca gazeto 

la varian klerigan kaj turisman programon. Por la komenco estis esploritaj ĉirkaŭaĵoj de Gre- 
sillon kun famaj en la regiono dolmenoj kaj la kastelo de la 15-a jarcento en la apuda urbeto 
Bauge (Boĵe). La loka, tipe francprovinca, bazaro estis alloga kaj bunta pro diversaj varoj, 
produktoj, manĝaĵoj. Poste sekvis aliaj ekskursoj. Perbuse la partoprenintoj de la renkontiĝo 
veturis en la antikvan urbon Saumur (Somjur) ĉe la rivero Loire (Luaro). Reĝa kastelo sur la 
altaĵo kaj Nacia Lernejo de ĉevalrajdado kun belaj, bone 
prizorgitaj kaj trejnitaj ĉevaloj forte impresis la infanojn, 
same kiel la vizitoj al cerva kaj ŝafa bredejoj, kie la vizi- 
tantoj gustumis faritajn surloke pasteĉojn. La filmoj (pri la 
vivo en Grezijon kaj pri la sesio de Eŭroskola, okazinta 
marte en Strasburgo kun partopreno de junaj esperantistoj 
ankaŭ el Rusio), koncertoj kaj skeĉoj, diskoteko kaj adiaŭa 
lignofajro kompletigis la programon de la renkontiĝo, pri 
kiu la infanoj helpe de plenkreskuloj preparis la staĝre- 
vuon skribe kaj desegne. Pri la Internacia Rcnkontiĝo de 
Infanoj raportis dufoje la franca gazeto “La Nouvelle Re- 
publique“ (La Nova Respubliko). 

Krome, la grupo el Rusio sukcesis dum 3 tagoj trarigardi Parizon, viziti la vidindaĵojn de 
la franca ĉefurbo. Kaj la infanoj plenumis sian revon - veturis al Disnejlend. Dumvoje la 
grupo trarigardis Berlinon, vizitis ĝian faman Zooĝardenon. Vespere okazis la renkontiĝo 
kun lokaj geesperantistoj. La vojaĝon de la gmpo organizis V.Seguru kaj T.Loskutova. Por 
la sekvonta somero (dum julio-aŭgusto) estas planataj vojaĝoj al la kastelo Gresillon. Pri la 
detaloj vi povas informiĝi laŭ la retadreso <lota49@mail.m>. 

Tatjana Loskutova (Ivanova E-klubo) 

RETAJ ALIĜILOJ POR UK KAJ IJK EN 2003 

En la retejo <www.uea.org> aperis la unuaj informoj kaj la reta aliĝilo por UK-88 en 
2003 en Gotenburgo (Svedio). Unuafoje en la praktiko de UEA tiu varianto de aliĝado estos 
menciita ankaŭ en la tradicia papera UK-aliĝilo. Por aliĝi pere de ĝi im al “Kongresoj” - 
“88-a UK” - “reta aliĝilo”. Estas elŝutebla ankaŭ versio en la formato PDF. 

(Gazetaraj komunikoj de UEA) 

La aliĝilo por IJK-59 en 2003 en Lesjofors (Svedio) nun elŝuteblas ĉe 
<http://www.tejo.org/ijk/2003/>. Se vi havas iujn demandojn, ne hezitu kontakti la organi- 
zantojn laŭ la adreso <ijk.kunordiganto@tejo.org>. 

(landa-agado) 

HISTORIISTOJ DE ĈIUJ LANDOJ - UNUIĜU! 

Iam dum la glora SEJM-periodo estis proponoj organizadi E-aranĝojn, dediĉitajn al iu 
temo, alivorte - renkontiĝojn laŭ interesoj. Nun tiu ideo estas foj-foje efektivigata. Plurajn 
jarojn estas organizata EoLA cn diversaj urboj; moskvanoj organizadas regule kunsidojn de 
Literatura klubo... Mi ŝatus proponi organizi ankoraŭ unu renkontiĝon laŭ interesoj - por 
tiuj, kiuj ŝatus esplori historion de la E-movado, aŭ almenaŭ havas pri tio intereson. Do, se 
sin anoncos almenaŭ 7-10 interesiĝantoj, mi pretas en nia urbo, en Ĥarkiv fine de febmaro 
- komence de marto organizi renkontiĝon-konferencon por histori-ŝatantoj. Bonvolu sin 
anonci ĉe Dmitrij Cibulevskij, p/k 9307, UA-61003, Ĥarkiv-3, Ukrainio aŭ retpoŝte <jlu- 
picky@mail.m> (por Cibulevskij). 

Dmitrij Cibulevskij (Ukrainio) 


La 19-an de junio je la 21.40 
en la familio de Miŝa kaj Lena 
Povorin-oj naskiĝis la filo 
Vladislav. La knabo estas 55 
cm longa kaj pezas 4.1 kg (per 
tio li je 200 g superis la aperin- 
tan en majo Grigorjevskij- 
idon). Gratulojn al la feliĉaj 
gepatroj! 

BELARTAJ KONKURSOJ 2002 

premiiloj laŭ la diversaj branĉoj 

Infanlibro de la jaro - 3 konkurintoj - Unua premio: “Kuniberto kaj Kilevamba” 
(G. Pausewang, tradukis Nora Caragea). 

Prozo - 18 konkuraĵoj - Unua premio: “Sekretoj” (Pauio Sergio Viana, Brazilo); Dua 
premio: “Malsukceso” (Dani Spielhofer, Aŭstrio) kaj “Pro savo de Homo” (Lena Karpunina, 
Germanio). 

Teatraĵo - 3 konkuraĵoj - premioj ne aljuĝitaj. 

Poezio - 46 konkuraĵoj de 17 poetoj - Unua premio: “Floraj hajkoj” (Anatole Taras 
Lubovich, Usono); Dua premio: “Kio okazis?” (Anja Karkiainen, Finnlando); Tria premio: 
“Arte fari” (Marie-France Conde Rey, Francio). 

Eseo - 5 konkuraĵoj - Unua premio: nealjuĝita; Dua premio: “Mezuro de informo- 
kvanto” (Christian Riviere, Francio); Tria premio: “Diverseco: defio, ne minaco” (Istvan 
Ertl, Belgio). 

Kanto - Unua premio: “Preĝo el inter minoj” (Anatole Taras Lubovich, Usono); Dua 
premio: “Homarano” (Alejandro Cosavella, Argentino); Tria premio: “Jula enigmo” 
(muziko: Christian Spitzer, teksto: Christian Riviere, Francio). 

Vidbendo - Unua premio: “Plurspecaj eroj” (Sylla Chaves, Brazilo); Honora mencio: 
“Felix Romuliana” (E-gmpo de Zajeĉar, Serbio). 


LA NOVA PIV 

La nova Plena Ilustrita Vortaro jam estas akirebla en la libroservo 
de UEA. 

La nova eldono, kiun ĉefredaktis akademiano Michel Duc Goni- 
naz, estas funde reviziita kaj aktualigita, kun ilustraĵoj lokitaj ne plu 
en la lastaj paĝoj, sed enkorpigitaj en la teksto mem. Formato: 

150x255 mm, 1265 paĝoj. Eldonis SAT. 

La Librsoservo de UEA vendas ĝin kontraŭ 78 eŭroj plus la 
kutimaj aldonaĵoj - 10% sendokostoj; 6% imposto (nur por EU- 
landoj). Per mendoj de 3 ekz. samtempe (al la sama adreso) la LS 
donas sesonan rabaton. 

(Gazetaraj komunikoj de UEA) 

LIRO-2002 

“La Ondo de Esperanto” invitas ĉiujn dezirantojn partopreni en tradicia literatura 
konkurso Liro-2002. Liro-2002 havas kvin branĉojn. 

1. Originala prozo: ne pli ol 30 mil literojn longa. 

2. Originala poezio: la amplekso ne estas limigita. 

3. Traduka poezio el la msa lingvo: “PacTOHHTeJit” de Fjodor Sologub. 

4. Traduka prozo el la msa lingvo: “TaMaHb” de Mihail Lermontov. 


(Abonu.Com) 

5. Traduka prozo el la angla lingvo: “The Lost Sanjak” de Saki. 

En ĉiu el la originalaj konkursoj oni rajtas partopreni per ne pli ol tri verkoj. Bonvolu 
sendi tri tajpitajn, komputile kompostitajn aŭ tre klare skribitajn ekzemplerojn de la konkur- 
saĵo al la sekretario de Liro-2002 (RU-236039, Kaliningrad, p/k 1248). La konkursaĵoj de- 
vos atingi la organizantojn antaŭ la 01.11.2002. 

Subskribu vian konkursaĵon per pseŭdonimo kaj aldonu slipon kun indiko de la pseŭ- 
donimo, aŭtenta nomo kaj poŝta adreso. Oni ne rajtas sendi verkojn, kiuj jam estis publikigi- 
taj aŭ premiitaj en aliaj konkursoj. La originalajn tekstojn de la tradukotaj verkoj petu ĉe la 
sekretario poŝte kontraŭ afrankita koverto (por Ruslando) aŭ intemacia respondkupono, aŭ 
elŝutu el la reto <http://Esperanto.Org/Ondo>. 

La laŭreatoj de Liro-2002 ricevos diplomojn kaj libropremiojn. La rezulto estos anoncita 
je la Zamenhofa Tago. La organizantoj rezervas al si la rajton ĝis la 31.12.2004 publikigi la 
ricevitajn konkursaĵojn en “La Ondo de Esperanto”, libroforme kaj elektronike, kondiĉe ke 
ili avertos pri tio la aŭtoron ĝis 01.03.2003. 

Halina Gorecka (Kaliningrad) 

NOVA DISKO EL TIĤVIN 

Aperis nova muzikdisko “Blanka nokto” kun E- 
kantoj en plenumo de tihvina ensemblo “Espero” (Vera 
Vlasova, Tatjana Belova, Larisa Selivanova). La 
diskon konsistigis 15 originalaj kaj tradukitaj kantoj, 
aŭtoroj kaj tradukintoj de la plej multaj estas Vladislav 
Rajskij kaj Mikaelo Bronŝtejn. Krom la jam konataj 
kantoj (kiel “Leningrada valso”, “Gulĉataj”, “Kanto pri 
Tihvin”, “Blanka nokto” k.a.) estas ankaŭ la novaj. La 
disko kunhavas broŝuron kun la tekstoj. Dezirantoj 
akiri la diskon bonvolu kontakti Aleksandr Belov rete 
<belov@tihvin.spb.ru> aŭ poŝte 187500, Leningrada 
reg., Tiĥvin, 3 - 13 - 30. 

VOJAĜO EN ESPERANTO-LANDO 

Boris Kolker. Vojaĝo en Esperanto-lando. Perfektiga kurso 
de Esperanto kaj Gvidlibro pri la Esperanta kulturo. Dua 
eldono reviziita kaj renovigita. Redaktoro Viktor Aroloviĉ. 

Rotterdam: Universala Esperanto-Asocio, 2002. 278 p. Prezo 
18 eŭroj: triona rabato ekde 3 ekzempleroj. 

Tiel nomiĝas la eminenta verko de akademiano Boris 
Kolker, ĵus eldonita de UEA. La libro apartenas al malofta 
ĝenro de perfektigaj kursoj de Esperanto, kiuj pro klaraj kialoj 
estas multe malpli oftaj ol la startigaj lemiloj. Aparte ĝin 
elstarigas la fakto, ke ĝi estas samtempe gvidlibro pri la 
Esperanta kulturo. “La ambiciaj celoj de tiu ĉi neordinara 
lernolibro estas instmi krean regadon de la literatura lingvo kaj 
kreskigi emocian ligitecon al Esperanto”, - skribis Boris 
Kolker, prezentante la libron. 

Tio estas la dua eldono de la libro, radikale relaborita kaj intemaciigita. La instmado 
okazas per la uzo de verkoj de Ludoviko Zamenhof, Claude Piron, Istvan Nemere, Julio 
Baghy, John Wells, Marjorie Boulton, Albert Goodheir, Emilija Lapenna, Cezaro Rossetti, 
Lorjak, Kolomano Kalocsay kaj dudeko da aliaj konataj kaj ne tre konataj, sed interesaj 

aŭtoroj. La tekstojn akompanas E-temaj fotoj, zorge elektitaj el la foto-arkivo de la Centra 
Oficejo. 

La antaŭa Generala Direktoro de UEA Osmo Buller, dum kies direktorado la libro ko- 
mencis prepariĝi al la presado, skribis pri ĝi tiel: “La libro estas abunde ilustrita kaj fakte ne 
ekzistas alia libro por simila celo, kiu povas rivali kun ĝi. ... Mi nur bedaŭras, ke la libro ne 
povis aperi jam dum mia oficperiodo...” Lin reehas Trevor Steele, kiu daŭrigis la laboron pri 
la preparado de la eldono: ““Vojaĝo en Esperanto-lando” estas certe la plej riĉe ilustrita 
originala libro en nia eldonhistorio”. 

La libro akireblas en la Libroservo de UEA. Kelkaj lecionoj el la libro troviĝas en la reto 
laŭ la adreso <http://www.esperanto.mv.ru/Vojaĝo/index.html>, la unuajn reehojn oni povas 
legi en <http://www.edukado.net/instruilo.jsp?id=144>. 

(Gazetaraj komunikoj de UEA) 

DU ALIAJ NOVAJ ELDONAĴOJ DE UEA 


UEA eldonis du novajn librojn: “Esperanta frazeologio” de Sabine Fiedler kaj “Diskut- 
libro pri malpli uzataj lingvoj”, kies originalo estis eldonita de EBLUL, la Eŭropa Buroo por 
Malpli Uzataj Lingvoj. 

ESPERANTA FRAZEOLOGIO. Ĉu Esperanto havas ankaŭ sukajn paroltumojn, bilde- 
cajn komparojn, idiomaĵojn, proverbojn, stereotipajn formulojn? Ĉu en la projekto, kiun 
Zamenhof proponis al la mondo, estis indikoj kiel esprimi emociojn, kiel montri diversajn 
“tonojn” (sarkasmon, laŭdon, intimecon)? Ĉu parolantoj transprenas la bildesprimojn el siaj 
gepatraj lingvoj aŭ Esperanto dum sia komunika historio kapablis krei sufiĉe originalajn 
proprajn bildojn? Se nacilingvaj apartenaĵoj regas, ĉu la intemacia komprenebleco de la ko- 
muna lingvo devas suferi? Sabine Fiedler, germana specialistino pri la angla lingvo kaj ak- 
tiva esperantistino, esploras tiujn demandojn kaj aliajn, kiuj devus interesi ĉiun amanton de 
nia lingvo kaj literaturo. Sia studo baziĝas sur legado de la ĉefaj Esperantaj periodaĵoj, de 
beletro (originala kaj tradukita) kaj ankaŭ sur la parola lingvo. E1 sia iom nekutima vid- 
punkto la libro atentigas pri la eble unika taŭgeco de Esperanto kiel transkultura, translingva 
komunikilo. La nuna libro baziĝas sur la pli ampleksa 
germanlingva disertaĵo de la aŭtorino. Gi enhavas 140 paĝojn da 
teksto kaj profesnivelajn bibliografion kaj indeksojn. 

DISKUTLIBRO PRI MALPLI UZATAJ LINGVOJ. 

EBLUL (oficiala anglalingva titolo: European Bureau for Lesser 
Used Languages) atentigas nin, ke en Eŭropo almenaŭ 50 
milionoj da homoj parolas en unu el tiuj malpli uzataj lingvoj 
(kaj la nombro ne inkluzivas enmigrintojn). La ĵus eldonita 
Diskutlibro argumentas, ke lingva diverseco estas malpli en Eŭ- 
ropo ol en la aliaj kontinentoj, sed aldonendas, ke la centoj da 
indiĝenaj lingvoj de Nordameriko kaj Aŭstralio grandparte 
malaperis aŭ estas mortantaj. La libreto aliras tiujn lingvojn el 
diversaj vidpunktoj (ekzemple, la fakta ekzisto kaj funkcio de la 
lingvoj, la homrajta kaj jura flankoj) en fornio de 
demando/aserto kaj respondo. Sed oni povus resumi per unu 
frazo: tiuj lingvoj pliriĉigas la vivon de siaj uzantoj, kaj estus 
domaĝe ilin perdi - kaj tiu perdo bedaŭrinde eblas. Evidente jen 
kampo, kiu interesas ankaŭ nin, esperantistojn. La libro havas 
60 lukspaperajn paĝojn plaĉe ilustritajn. 

(Gazetaraj komunikoj de UEA) 


Diskutlibro pri 
malpli uzataj 
lingvoj 

Jordi Baneres & Miguel Strubell 

VIRTUALA KONFERENCO PRl EROŜENKO 

Ci-jare ni solenos la 50-an datrevenon de morto de Vasilij Eroŝenko. Ni pensas, ke vi 
scias pri ĉi tiu neordinara homo kaj legis liajn verkojn. Ni pensas ke vi, same kiel ni, scias 
lian biografion - tiun de vera esperantisto kaj mirinda homo. Sed ĝis nun ni preskaŭ ne ha- 
vas seriozajn esplorojn de Eroŝenko-verkado en kunteksto de lia tempo. Oni ofte esploris 
lian vivon aŭ la verkadon kiel interesan kuriozon, sed ne kiel eventon de la kulturo de mod- 
emismo. Komenco de 20-a jarcento donis modernismajn tendencojn tutmonde. En Rusio 
(hejmlando de Eroŝenko) ĉi tiun tempon oni nomis la Arĝenta Epoko, ĝi estis epoko de 
A.Blok, A.Ahmatova, V.Majakovskij, S.Jesenin, M.Cvetajeva. 

Ni volas analizi la verkojn de V.Eroŝenko konforme al lia tempo, en kunteksto de msia 
Arĝenta Epoko, en kunteksto de tiama literatura procezo en Japanio kaj Cinio, en kunteksto 
de tutmonda modemismo. Por tio ni lanĉis la virtualan konferencon “Eroŝenko kaj lia 
tempo”. Se vi volas partopreni en la konferenco, skribu al ni laŭ la adresoj: 
<gosha@kolomna.m>, <gosha-p@narod.m>, <patlan_yu@ukr.net>, 

<mine.yositaka@nifty.ne.jp>. Niajn materialojn vi povas vidi en nia ttt-ejo <www.gosha- 
p.narod.m>. Ni petas sendi al ni: 1. biografian informon pri vi; 2. tezojn de via artikolo; 3. la 
adreson (paperpoŝtan kaj retpoŝtan). 

Ni atendas viajn antaŭmendojn ĝis la 15-a de septembro kaj la artikolojn - ĝis la 30-a de 
novembro 2002. Poste ni publikigos viajn materialojn en nia ttt-ejo. Se vi povas helpi al ni 
eldoni ĉi tiujn materialojn, ankaŭ pri tio informu nin aparte laŭ supre indikitaj adresoj. Se vi 
povas traduki naclingvajn materialojn en Esperanton, ankaŭ informu nin. 

Sergej Prohorov - kandiclato de filologio, docento 
(Rusio, La Stata Instruista Supera Lernejo en la urbo Kolonma) 

Julija Patianj -filologino 
(Ukrainia Societo de Roerich-filio de Internacia Centro de Roerich) 
Mine Yositaka - redaktoro de Eroŝenko-libroj (Japanio) 


E. A. boKapeu 

3CriEPAHTO-PyCCKHH 

CJIOBAPh 

iz 

ESPERANTA-RUSA 

VORTARO 

Oko.io29 000c.io. 

Revmila kaj kampletigUa 
fare de Juri) hnkrt kaj Igor Gattfskij 


NOVA ELDONO DE BOKAREV-VORTARO 

Aperis nova eldono de Esperanto-msa Vortaro de 
J.A.Bokarev. Gi estas reviziita kaj kompletigita fare de Jurij 
Finkel (Uljanovsk) kaj Igor Galiĉskij (Severodvinsk), enhavas 
308 paĝojn A5 kaj ĉirkaŭ 29000 vortojn. La vortaro aĉeteblas 
en la Libroservo de REU (vidu la adreson en la 3-a 
kovrilpaĝo). 

rcdaktas Grigorij Arosev 
la rubriktitolon desegnis Jelena Katajeva 

... kaj provante fiksi la realecon de Dio, ni konstante 
malplifortigas tian realecon. Dio, kombanta sian barbon 
kaj vidata de ni - estas jam malgranda venko de ateismo, 
gesinjoroj! 

F.Iskander, “Sandro el Ĉegem’’, ĉap. 30 


Mikaelo 

BRONŜTEJN 

(Tihvin) 

AL... 

Nin trankviligos tempo, amata. 

Tamen, en nia nuna maturo 
ĉu zorgu ni pri V farto trankvila? 

Nin trankviligos tempo, amata. 

Sed dume la amema naturo 
ne hastu al sensento humila. 

Ni restu en la ĝuo de T vivo 
dum tiu estas iom ĝuinda 
kun etaj sed plej karaj plezuroj. 
Ni restu en la ĝuo de T vivo, 
ni frandu T vivon nun, mia linda, 
ni amu, simple amu, sen juroj. 

Ja am’ ne havas finon, amata. 

Cu vere trankviligos la tempo 
nin, kiuj ame T sorton oponas? 

Jes, am’ ne havas finon, amata. 

La finon havas nur la atendo. 

Cu vi al mi T atendon pardonas? 



AL... 


Apenaŭ flagranta aŭror’ 
la alojn vastigas dum veno, - 
la korojn denove 
incitas bontrove 
printempa mateno. 

Apenaŭ dorminta konval’ 
ektremos pro T venta impeto, - 
la vangojn lumigos, 

T okulojn varmigos 
feliĉa rideto. 

Apenaŭ sopira anim’ 
vekiĝos post vintra amaro, - 
ĝin venos kontente, 
okupos plensente 
la freŝo de 1’ marto. 

Kaj dance alflugas la tag’, 
kraĉante al sobro, prudento. 

Jen tiel flamigas, 
jen tiel amigas 
la mart’ kaj la vento. 

DIABLIDOJ, KIUJ SIDAS EN NI 

Nin foje kaptas arda impet’, - 
ĉu vi jam spertis? - 
Ja volis mi oponi ĝin, sed 
ne tute certis, 

ĉu bonas aŭ makabras ekflug’ 
al freŝa tigo, 

kaj eĉ plezure mergis min plu 
en la intrigo. 

Do, kiu kulpas, se la 
impeto kultas sen lac’, 
nin eligante el la viv-harmoni’ 
anstataŭ paca spertig’ 
al senaŭgura intrig’? - 
Diablidoj, kiuj sidas en ni. 
Bmegas ŝtormoj super la kap’, 
sed jen la samo: 
ne pensas tute ni pri 1’ eskap’ - 
ĉu estas amo? 

Kaj agas malgraŭ kaj spite al 
ĉieaj klaĉoj, 

sen timo pri batal’ aŭ pri fal’ - 
feliĉulaĉoj. 

E1 nia dorma mtin’ 
nin pelas rava obstin’, 
kaj onidiroj restu nur kalumni’ 
Ja nur bonŝanco, ne pek’, 
ke ekbobelas por vek’ 
diablidoj, kiuj sidas en ni. 
Vizie ŝvebas en mia nokt’ 
la minca mano, 
mielas lumo de lun-kanot’ 
tra 1’ diafano. 

Tenera ondo en la anim’ 
leviĝas kreske - 
eĉ rememoroj influas min 
nur eferveske. 

E1 mia pensa senord’ 
naskiĝas hela akord’ 
por nia kanto nova aŭ simfoni’, 
kaj mi konscias en fin’, 
ke devas mi danki vin, - 
diablidoj, kiuj sidas en ni. 


nova traduko el Iosif Brodskij 


•k •& 

Holando estas plat-ebena lando, 
transiras ĝi finfine en la maron, 
kaj ĝi - la maro - estas do finfine 
Holando. Nckaptitaj maraj fiŝoj 
konversacias en holanda lingvo, 
certante, ke liber’ ilia estas 
miksaĵo de gravuro kaj falbalo. 

Ne eblas en Holando surmontiĝi, 
soife morti; eĉ malpli facilas 
postlasi klaran spuron, per biciklo 
lasinte hejmon. Des pli - fomaĝinte. 

Holando tenas ĉiajn rememorojn. 

Neniu digo stopos. Tiusence 
mi vivas en Holando eĉ pli longe, 
ol lokaj ondoj, foren mliĝantaj 
sen cel’. Simile al ĉi tiuj versoj. 

1993 

tradukis Grigorij Arosev 


Dum festado de la ĵus alveninta jaro 2000, ĵurnalisto 
demandas al iu strata preterpasanto: 

- Kiujn planojn vi havas por ĉi tiu jarmilo? 

- Sufiĉe moderajn. Plejparton de la jarmilo mi estos 
morta. 

John CHEEVER 


John Cheever [ĝon ĉiver] (1912 - 1982). Usona novelisto kaj romanisto. Priskribis, ofte 
pere de fantasto kaj ironia komedio, la vivon, morojn kaj moralon de la mezklasa, apudurba 
Usono. Usona kritikisto J.Leonard nomis lin “Nia Cehov de la apudurboj” pro lia kapablo 
kapti dramon kaj malĝojon de la vivo de siaj herooj, malkaŝante la “subterajn torentojn”. Li 
estis forpelita el Thayler Akademio kiam li havis 17 jarojn, kaj tio iĝis la temo de lia unua 
novelo, publikigita en “New Republic”. Cefaj verkoj: romanoj “J7;e Wapshot Chronicle” 
(1957), "The Wapshot Scandal" (1964), and “Falconer" (1977). 

“La naĝanto” (originale “The Swimmer”) estis publikigita en “The New Yorker", 1964. 
En 1968 aperis samnoma fdmo, kie ĉefrolis Burt Lancaster. 

LA NAĜANTO 

Gi estis unu el tiaj mezsomeraj tagoj, kiam ĉiu ajn sidas apude, dirante: “Mi hieraŭ ves- 
pere drinkis tro multe.” Vi eble jam aŭdis tion flustrata de parohanoj, elirantaj el la preĝejo; 
aŭdis ĝin el la lipoj de la pastro mem, luktanta kontraŭ sia propra sutano en vestiarium 1 2 ; 
aŭdis ĝin en la golfaj kampoj kaj tenisejoj; aŭdis ĝin el la naturaj rezervejoj, kie la gvidanto 
de Audubona grupo - suferas pro terura postebrio. “Mi drinkis tro multe,” - diris Donald 
Westerhazy. “Ni ĉiuj drinkis tro multe,” diris Lucinda Merill. “Verŝajne, tio okazis pro la 
vino,” - diris Helen Westerhazy. “Mi drinkis tro multe da ĉi tiu klareto.” 

Tio estis ĉe la rando de la baseno, en la korto de la Westerhazy’oj. La baseno, nutrata de 
arteza puto, tro riĉa je fero, estis pale verda. Estis bona tago. Okcidente videblis masiva 
monto de kumuluso, tiom simila al urbo, vidata el malproksimo, de la pmo de proksimiĝanta 
ŝipo, ke ĝi povis havi propran nomon. Lisbono 3 . Hackensak 4 . La suno varmegis. Neddy 
Merrill estis sidanta ĉe la verda akvo, unu mano estis en la akvo, la alia ĉirkaŭis glason da 
ĝino. Li estis svelta - ŝajne li havis tiun specialan sveltecon de junaĝo - kaj kvankam li estis 
jam for de la juneco, ĉi-matene li forglitis de sur sia balustrado kaj, trotante en la direkto de 
la kafa odoro el la manĝejo, li ŝmace padelis la dorson de bronza Afrodito, staranta surtable 
en la koridoro. Oni povus kompari lin kun somera tago, precipe ties lastaj horoj, kaj 
kvankam al li mankis tenisa rakedo aŭ sporta veltola sako, li sendube kreis la impreson de 
juneco, sporto kaj bona vetero. Li ĵus estis naĝanta kaj nun li spiris stertore kvazaŭ li ka- 
pablus enpulmigi ĉiujn komponantojn de la momento, la varmegon de la suno, la intensecon 
de la plezuro. Sajnis, ke ĉio ĉi enfluis lian bmston. Lia propra domo troviĝis en Bullet Park, 
ok mejlojn suden, kaj tie kvar liaj belegaj fdinoj verŝajne jam tagmanĝis kaj nun eble estis 
ludantaj tenison. Poste venis al li la ideo, ke ekirinte sud-okcidenten li povus plirektigi la vo- 
jon kaj atingi la hejmon naĝe. 

Lia vivo ne estis izolita kaj la admiron de ĉi tiu observo oni ne povus ekspliki per ebleco 
de fuĝo. Li ŝajne vidis per la okuloj de kartografo la vicon de naĝbasenoj, kvazaŭ subteran 
torenton, kiu serpentumis tra la distrikto. Li faris la eltrovon, li kontribuis al la modema 
geografio; li nomus la torenton Lucinda 5 , omaĝe al sia edzino. Li ne estis burleskulo nek 
stultulo, sed li estis sendube originala kaj havis malklaran kaj modestan impreson pri si mem 


1 Vestiarium (lat.) - sakristio (tiu ĉi kaj sekvaj rimarkoj apartenas al la redaktoro) 

2 Audubona grupo - naturprotekta societo en Usono 

3 Lisbono - ĝi estas ne nur la ĉefurbo de Portugalio, sed ankaŭ kvar malgrandaj urbetoj en Usono 

4 Hackensak - malgranda urbeto apud Nov-Jorko 

5 Lucinda - la senco de ĉi vorto estas “hela”, “diafana”; la nomo de la ĉefprotagonisto ankaŭ havas 
sencon: Neddy signifas “azeneto”, Merril - “gaja” 

kiel pri iu legenda persono. La tago estis belega, kaj al li ŝajnis, ke la longa naĝado povus 
plivastigi kaj celebri ties belecon. 

Li demetis la sveteron, kiu pendis sur liaj ŝultroj, kaj plonĝis. Li havis neeksplikeblan 
malestimon al viroj kiuj ne ĵetas sin en basenojn. Li naĝis per abrupta kraŭlo spirante aŭ ĉe 
ĉiu ajn padelumo, aŭ ĉe ĉiu kvara padelumo, kaj kalkulante ie en profundo de sia konscio la 
unu-du unu-du'ojn de la krurmovoj. La stilo ne estis dezirebla dum la longdistanca naĝado, 
sed la hejmiĝo de la naĝado seligis la sporton per certaj kutimoj, kaj en lia mondoparto la 
kraŭlo estis tute kutima. La brakumo kaj subteno de facila verda akvo ŝajne donis malpli da 
plezuro ol la reveno al la natura stato, kaj li volonte naĝus sen naĝkalsoneto, sed tio ne estis 
ebla rilate al lia projekto. Li eltrenis sin sur la malproksiman parapeton de la baseno - li 
neniam uzis la eskalojn - kaj ekiris tra la kampeto. Kiam Lucinda demandis, kien li iras, li 
diris, ke li intencas naĝi hejmen. 

La solaj uzeblaj de li mapoj kaj skemoj estis memorfiksitaj aŭ imagitaj, sed eĉ ili estis 
sufiĉe klaraj. La unuaj estis la Graham’oj, la Hammer’oj, la Lear'oj, la Howland’oj kaj la 
Crosscup’oj. Poste li iros trans la strato Ditmar al la Bunker’oj, kaj post mallonga pied- 
marŝo, al la Levy’oj, la Welcher’oj, kaj publika baseno en Lancaster. Poste estos la Hal- 
loran’oj, la Sachs’oj, la Biswanger’oj, Shirley Adams, la Gilmartin’oj kaj la Clyde’oj. La 
tago belegis, kaj lia vivo en la mondo tiom riĉa pri la akvo estis beno, ĉiela donaco. Lia hu- 
moro soris kaj li kuris tra la herbejo. Lia vojo hejmen laŭ nekutima itinero donis al li la sen- 
ton ke li estas pilgrimanto, esploristo, la homo de destino, kaj li sciis, ke dum la tuta vojo li 
trovados amikojn; la amikoj viciĝos surborde de la rivero Lucinda. 

Li iris tra la heĝo inter la lando de la Westerhazy’oj kaj la lando de la Graham’oj, trairis 
sub kelkaj florantaj pomarboj, trairis preter la ŝedo, kie troviĝis la pumpilo kaj filtrilo, kaj 
eliris ĉe la baseno de la Graham’oj. “Jen, Neddy,” - diris s-ino Graham, - “kia bela surprizo. 
Dum la tuta mateno mi estis provanta kapti vin ĉe telefono. Jen, permesu doni al vi drinkon.” 
Li ekvidis tuj, samkiel ajna esploristo, ke oni devas rilati diplomate al gastamaj kutimoj kaj 
tradicioj de la aborigenoj, se oni volas atingi la cellokon. Li ne volis inciti troan intereson aŭ 
ŝajni malĝentila al la Graham’oj, nek havis tempon por pasigi tie. Li tranaĝis la basenon laŭ- 
longe kaj aliĝis al ili sub la suno, kaj estis savita post kelkaj minutoj dank’ al du plenaj aŭtoj 
da amikoj el Connceticut. Dum ili brue intersalutiĝis, li sukcesis forgliti. Li trairis ĉe la 
fronto de ilia domo, paŝis trans la doma heĝo kaj ekiris tra la vaka tereno al la Hammer’oj. 
De sia rozbedo s-ino Hammer vidis lin pretemaĝi, kvankam ŝi ne certis, kiu estis li. La 
Lear'oj aŭdis lin plaŭdi sub la malfermitaj fenestroj de ilia loĝĉambro. La Howland’oj kaj la 
Crosscup’oj ne estis hejme. Post la tereno de la Howland’oj li transiris la straton Ditmar kaj 
ekiris al la Bunker’oj, de kie li povis aŭdi, eĉ el malproksimo, la bmon de vesperfesteno. 

La akvo refraktis la sonon de voĉoj kaj rido kaj kvazaŭ subtenus ĝin en mezaero. La 
baseno de la Bunker’oj estis sur altaĵo kaj li supreniris kelkajn ŝtupojn al teraso kie drinkis 
dudekkvin aŭ tridek virinoj kaj samkvante da viroj. La sola persono el la akvo estis Rusty 
Towers kiu flosis en la baseno sur kaŭĉuka blovmatraco. Ho, kiom belaspektaj kaj abundaj 
estis la bordoj de la rivero Lucinda! Prosperantaj viroj kaj virinoj kolektiĝis apud sap- 
firkolora akvo, kaj kelneroj en blankaj jakoj disdonadis al ili malvarman ĝinon. En la ĉielo 
mĝa “de Haviland” 1 cirkulis kaj cirkulis kaj cirkulis simile al admirita ludanta infano. Ned 
sentis pasantan allogon de la sceno, tenerecon al la kunveno, kvazaŭ ĝi estus io tuŝebla. le 
lontane li ekaŭdis tondron. Tuj kiam Enid Bunkcr ekvidis lin, ŝi komencis krii: “Ho, vidu, 
kiu venis! Kia belega surprizo! Kiam Lucinda diris, ke vi ne venos, mi certis ke mi mortos.” 
Si direktis sin al li tra la amaso, kaj kiam ili finis interkisadon, ŝi kondukis lin al la 

stardrinkejo; la agon bremsis la fakto, ke li haltis por kisi ok aŭ dek virinojn kaj premi la 
manojn al la sama kvanto da viroj. Ridetanta bufedisto, kiun li vidis ĉe cento da aliaj 
festenoj, donis al li ĝinon kaj tonikon, kaj li staris dum kelkaj sekundoj apud la stardrinkejo, 
timante, ke li estos kaptita en konversacion kaj estos detenita en sia vojaĝo, kaj kiam li estis 
jam preskaŭ ĉirkaŭita de la homoj, li plonĝis en la basenon kaj eknaĝis flanke por eviti ko- 
lizion kun la matraco de Rusty. Ce la fora rando de la baseno li preteriris la Tomlinson’ojn 
kun vasta rideto kaj ektrotis la ĝardenan padon. La gruzo vundadis liajn piedojn, sed tio estis 
la sola malplezuraĵo. La festenantoj estis ligitaj al la baseno, kaj irante al la domo li aŭdis 
brilan, akvecan sonon de fadantaj voĉoj, aŭdis la bruon de radio el la kuirejo de la Bunker’oj 
- tie iu estis aŭskultanta la basbalan matĉon. Dimanĉa tagmezo. Li trovis la vojon inter 
parkitaj aŭtoj kaj poste laŭ herbkovrita rando de ilia alveturejo direktis sin al Alewives’ 
Lane. Li ne volis ke oni vidu lin en la strato, vestitan nur en naĝkalsoneto, sed trafiko fores- 
tis kaj li ekiris la mallongan distancon al la alveturejo de la Levy’oj, markita per la signo 
“privata tereno” kaj verda tubo por “New York Times”. Ciuj pordoj kaj fenestroj de la granda 
domo estis malfermitaj, sed neniu videblis, kaj eĉ hundo ne bojis. Li turnis sin ĉe la flanko 
de la domo, sin direktante al la baseno, kaj rimarkis, ke la Levy’oj estis ĵus forveturintaj. 
Glasoj kaj boteloj kaj teleroj staris sur la tablo ĉe profunda flanko de la baseno, apud banejo 
aŭ laŭbo, ornamita per pendantaj japanaj lanternoj. Tranaĝinte la basenon, li prcnis glason 
kaj verŝis por si ĝinon. Tio estis jam kvara aŭ kvina drinko, kaj li estis tranaĝinta preskaŭ 
duonon de la rivero Lucinda. Li sentis sin laca, purigita kaj feliĉa esti sola ĉi-momente; fe- 
liĉa pro ĉio. 

Sendube, proksimiĝis ŝtormo. La fosto de kumuluso - tiu urbo - jam leviĝis kaj mal- 
heliĝis, kaj dum li estis sidanta ĉi tie, li denove ekaŭdis la tambummon de tondro. La “de 
Haviland” plu cirkulis en la ĉielo, kaj Ned preskaŭ povis aŭdi kiel la piloto ridas pro la tag- 
meza plezuro; sed kiam aŭdiĝis nova tondra eksplodo, li sin direktis hejmen. Aŭdiĝis la fajfo 
de trajno, kaj Ned ekinteresiĝis, kioma horo povus esti. Cu la kvara? Aŭ la kvina? Li imagis 
provincan stacidomon en ĉi horo, kie atendas la lokan trajnon kelnero en smokingo, kovrita 
per mantelo, iu gnomo kun bukedo volvita per gazeto, kaj virino, kiu ĵus estis ploranta. 
Subite malheliĝis; tio estis la momento, kiam la stultaj birdoj ŝajne aranĝas sian kanton en 
iun akutan kaj agnoskan proklamon de la ŝtorma veno. Poste venis kvieta sono de la akvo, 
falanta el la kverka krono al lia dorso, kvazaŭ iu malfermus kranon. Poste el la kronoj de 
ĉiuj altaj arboj venis la bmo de torentoj. Kial li tiom ŝatis ŝtormojn, kion signifas lia ekscito, 
kiam la pordo svinge malfermiĝas kaj la akvo, pelata de la vento, inundas la ŝtuparon; kial la 
simpla tasko - fermi la fenestrojn de la malnova domo - ŝajnas esti ĝustatempa kaj urĝa; 
kial la unuaj signoj de la ŝtormo sonas por li kiel senduba sciigo pri bonaj novaĵoj, ĝojo, fe- 
liĉo? Poste eksplodis tondro, aperis la odoro de pulvo, kaj la pluvo ekvipis la japanajn 
lanternojn, kiujn s-ino Levy aĉetis antaŭpasintjare en Kyoto, aŭ tio estis unu jaron pli frue? 

Li restis en la laŭbo de la Levy’oj ĝis kiam la ŝtormo ĉesis. La pluvo malvarmigis la 
aeron, kaj li ektremis pro malvarmo. La forto de la vento nudigis la aceron, forŝiris ties m- 
ĝajn kaj flavajn foliojn kaj disŝutis ilin sur la herbejon kaj la akvan surfacon. Estis mezo de 
la somero, kaj la arbo estis verŝajne infektita, sed ĉi tiu signo de aŭtuno kaŭzis iun strangan 
aflikton. Li brakumis siajn ŝultrojn, malplenigis la glason kaj ekiris al la baseno de la Wel- 
cher’oj. Por tio li devis transiri la rajdan ringon de la Lindley’oj, kaj surprize li trovis ĝin 
kovrita per alta herbo kaj la saltobstakloj estis malmuntitaj. Li ekinteresiĝis, ĉu la Lindley’oj 
vendis siajn ĉevalojn, aŭ ili forveturis por la somero, provizore transdoninte ilin al iu privata 
ĉevalejo. A1 li ŝajnis, ke li rememoris ion aŭditan pri la Lindley’oj kaj iliaj ĉevaloj, sed la 
rememoro estis malklara. Li ekiris plu, nudpiede, tra malseka herbo, al la Welcher’oj, kie li 
trovis, ke ilia baseno estas malplena kaj seka. 

Ci tiu interrompo en la ĉeno de la basenoj absurde seniluziigis lin, kaj li fartis kiel iu es- 

ploristo, kiu serĉas la fonton de la torento kaj trovas nur sekan riverujon. Li estis se- 
niluziiĝinta kaj intrigita. Tio estis kutima - forveturi por somero, sed neniu malplenigus sian 
basenon. La Welcher’oj sendube estis forveturintaj. La apudbasena meblaro estis faldita, 
stokita kaj kovrita per gudrita papero. La banejo estis ŝlosita. Ciuj fenestroj de la domo estis 
fermitaj, kaj proksimiĝante al la alveturejo, li vidis la signon “VENDATA”, najlitan al arbo. 
Kiam li lastfoje aŭdis ion pri la Welcher’oj, ĉu tiam, kiam li kaj Lucinda kun bedaŭro rifuzis 
ilian inviton por festeno? Sajnis, ke tio okazis nur antaŭ unu semajno. Cu la memoro estis 
perfidanta lin, aŭ li tiom bone dresis ĝin por opresi la malagrablajn faktojn, ke li difektis sian 
senson de la vero? Poste li ekaŭdis distajn sonojn de tenisludo. Tio plivigligis lin, forviŝis 
ĉiujn liajn timojn kaj igis lin trakti indiferente la malalte pendantan ĉielon kaj malvarman 
aeron. Tio estis la tago, kiam Neddy Merrill tranaĝis la distrikton: tio estis la tago! Kaj li 
komencis sian plej malfacilan piedmarŝan parton de la vojaĝo. 

Se vi entreprenis dimanĉan posttagmezan vojaĝon ĉi-tage, vi verŝajne vidis lin, preskaŭ 
nudan, starantan ĉe la rando de Itinero 424, atendantan la ŝancon por transiro. Vi verŝajne 
ekinteresiĝis, ĉu li estis viktimo de rabistoj, ĉu lia aŭto paneis, aŭ ĉu li simple estis stultulo. 
Staranta nudpiede en la vojrandaj rubaĵoj - bieraj vazoj, ĉifonoj kaj pecoj de eksplodintaj 
pneŭmatikoj, - malfermita por ajna moko, li aspektis kompatinda. Startante li sciis, ke tio 
estos la parto de lia aventuro - ĝi estis sur lia mapo - sed renkontinte la vicojn de trafiko, 
vermumantajn en somereca lumo, li komprenis, ke li ne estis preta. Li estis priridata, insul- 
tata; biervazo trafis lin, kaj li havis nek dignon, nek honoron por sin subteni en la situacio. 
Li povus reveni al la Westerhazy’oj, kie Lucinda estus plu sidanta sub la suno. Li subskribis 
nenion, ĵuris pri nenio, promesis nenion, eĉ al si mem. Kial do, kredante, ke la tuta homa 
persistemo subiĝos al prudento, li ne povis turni sin kaj iri reen? Kial li determinis por si 
mem, ke li devas iri ĝis la fino, eĉ se tio endanĝerigos lian vivon? En kiu momento ĉi tiu 
ŝerco, ĉi tiu arlekenaĵo, ĉi tiu bubaĵo iĝis serioza? Li ne povis reveni, li eĉ ne povis klare re- 
memori la verdan akvon ĉe la Westerhazy’oj, la senton de inhalado de la tageroj, la amike- 
cajn kaj senstreĉajn voĉojn, dirantajn ke ili drinkis tro multe. Dum nur unu horo li trairis la 
distancon, kiu faris la revenon neebla. 

Iu oldulo, testudumanta laŭ la ŝoseo dek kvin mejlojn hore, permesis al li trafi la mezon 
de la ŝoseo, kie estis herbkovrita dividstrio. Ci tie li trafis la mokatakojn de la norddirekta 
trafiko, sed post dek aŭ dek kvin minutoj da atendo li sukcesis transiri. Dc ĉi tiu loko estis 
nur mallonga piediro al Ripozcentro rande de la vilaĝo Lancaster, kie estis kelkaj handbalaj 
kampoj kaj publika baseno. 

La influo de la akvo al la voĉoj, la iluzio de brilado kaj subteno estis la samaj ĉi tie, kiaj 
ili estis ĉe la Bunker’oj, sed la sonoj ĉi tie estis pli laŭtaj, pli akraj, kaj pli penetrantaj; kaj 
enirinte la ĉirkaŭbaritan placeton, plenan de homoj, li renkontis la reĝimaĵon. “CIUJ 
NAĜANTOJ DEVAS DUŜI SIN ANTAŬ UZI LA BASENON. ĈIUJ NAĜANTOJ 
DEVAS PASI LA PIEDLAVUJON. ĈIUJ NAĜANTOJ DEVAS HAVI IDENTIGAJN 
DISKOJN.” Li duŝis sin, lavis siajn piedojn en ŝlima amara diiuaĵo, ekiris inter la homoj al 
la eĝo de la baseno. Ĝi fetoris klore kaj aspektis kiel lavkuvo. Paro da savistoj blovis 
policajn fajfilojn kun kvazaŭ regulaj intervaloj kaj ĉikanis la naĝantojn per publika anonca 
sistemo. Neddy rememoris la allogan sapfiran akvon ĉe la Bunker’oj, kaj ekpensis, ke li 
povus kontaĝi sin - difekti siajn proprajn prosperon kaj ĉarmon - se li naĝus en ĉi tiu ŝlimo, 
sed li rememorigis al si mem, ke li estas esploristo, pilgrimanto, kaj la baseno estis nur 
stagnanta lageto ĉe la rivero Lucinda. Li plonĝis en la kloraĵon, faltiĝante pro abomeno, kaj 
devis naĝi tenante la kapon super la akvo, por eviti koliziojn, sed eĉ tiel li kunpuŝiĝis, 
plaŭdis kaj frapiĝis. Kiam li atingis la malprofimdan parton de la baseno, ambaŭ savistoj 
ekkriis al li: “Hej, vi, sen iden' disko, for el la akvo!” Li elakviĝis, sed ili ne intencis ĉasi lin, 

kaj li ekiris tra fetoro de sunoleo kaj kloro, eliris trans dratan barieron kaj preterpasis la 
handbalan kampeton. Transirinte la vojon, li eniris la arbaran parton de la Halloran’a tereno. 
La arbaro ne estis purigita, kaj la gmndo estis perfidema kaj malplezura por paŝi la tutan 
vojon ĝis la herbejo kaj faga tondita heĝo, kiu ĉirkaŭis la basenon. 

La Halloran’oj estis amikoj, maljunaj geedzoj, enorme riĉaj, kiuj ŝajne ĝuegis la 
suspekton, ke ili estas komunistoj. Ili estis fanatikaj reformistoj, sed ili ne estis komunistoj, 
kaj eĉ kiam ili estis akuzataj, kiel sporade okazis, ke ili estas renversistoj, tio ŝajne nur 
ĝojigis kaj ekscitis ilin. Ilia faga heĝo estis flava, kaj li ekpensis, ke ankaŭ ĝi estas infektita, 
samkiel la acero ĉe la Levy’oj. Li ekkriis: “Hej, hej!” por averti la Halloran’ojn pri sia 
proksimiĝo, por plimildigi la atencon kontraŭ ilia privateco. La Halloran’oj, pro iuj kialoj, 
kiujn ili neniam klarigis al Ned, neniam surhavis bankostumojn. Kaj vere, neniuj klarigoj 
estus taŭgaj. Ilia nudeco estis ero de ilia senkompromisa fanatikismo pri reformoj, kaj li 
afable elpaŝis el sia naĝpantaloneto antaŭ trairi la interrompon de la heĝo. 

S-ino Halloran, dika, grizhara virino kiun serena vizaĝo estis leganta “ The Times S-ro 
Halloran estis kolektanta la fagajn foliojn el la akvo per malgranda ŝovelilo. Por ili ŝajne ne 
estis surprize aŭ malplezure vidi lin. Ilia baseno, konstmita el adzitaj brikformaj ŝtonoj kaj 
nutrata per la rojo, estis verŝajne la plej antikva en la distrikto. Gi havis nek pumpilon, nek 
filtrilon, kaj ĝia akvo similis al malhela oro de la torento. 

“Mi estas naĝanta tra la distrikto,” - diris Ncd. 

“Ho, mi neniam pensis, ke iu povus,” - eksklamis s-ino Halloran. 

“Jen, mi komencis ĉe la Westerhazy’oj,” - diris Ned. - “Tio estas proksimume kvar 
mejloj.” 

Li metis la naĝpantaloneton ĉe la profŭnda flanko, iris al la malprofunda kaj tranaĝis la 
fragmenton. Eltrenante sin el la akvo li aŭdis s-inon Halloran diri: “Por ni estas terure 
domaĝe aŭdi pri ĉiuj viaj malsukcesoj, Neddy.” 

“Miaj malsukcesoj?” - demandis Ned. - “Mi ne scias, pri kio temas.” 

“Nu, ni aŭdis ke vi vendis vian domon, kaj viaj kompatindaj infanoj...” 

“Mi ne memoras, ke mi vendis la domon,” - diris Ned, - “kaj la knabinoj estas hejme.” 

“Jes,” - s-ino Halloran suspiris. - “Jes...” - Ŝia voĉo plenigis la aeron per neĝustatempa 
melankolio, kaj Ned diris abrupte: “Dankon pro la baseno.” 

Transirinte la heĝon li surmetis la naĝpantaloneton kaj streĉis ĝin. Gi iĝis tro granda, kaj 
li pensis, ĉu li estis maldikiĝinta en la tempospaco de ĉi tiu tago. Li frostis, li laciĝis, kaj la 
nudaj Halloran’oj deprimis lin. La naĝado estis jam troa por liaj fortoj, sed ĉu li povis tion 
antaŭvidi glitante laŭ la balustrado ĉi-matene kaj sidante sub la suno de la Westerhazy’oj? 
Liaj brakoj lamis, liaj kmroj estis kvazaŭ kaŭĉukaj kaj doloris ĉe la artikoj. La malplezurojn 
kronis la malvanno en liaj ostoj kaj la sento, ke li neniam plu varmiĝos. Folioj faladis ĉirkaŭ 
li kaj li flaris fumon en la vento. Kiu bmligas lignaĵojn en ĉi sezono? 

Li bezonegis drinkon. Viskio plivarmigus lin, levus lin, portus lin tra la resto de lia 
vojaĝo, refreŝigus lian senton ke tio estas originala kaj valoras - naĝi tra la distrikto. 
Naĝantoj trans la Kanalon kunprenas brandon. Li bezonis stimulilon. Li transiris la herbejon 
antaŭ la domo de la Halloran’oj kaj ekiris malsupren laŭ eta pado al la loko, kie ili konstmis 
domon por ilia sola filino, Helen, kaj ŝia edzo, Eric Sachs. La baseno de la Sachs’oj estis 
malgranda, kaj li trovis Helen’on kaj ŝian edzon apud ĝi. 

“Ho, Neddy,” - diris Helen, - “Cu vi lunĉis ĉe la panjo?” 

“Vere, ne,” - diris Neddy. - “Mi haltis por vidi viajn gepatrojn.” - La klarigo ŝajnis esti 
sufiĉa. - “Mi petas grandan pardonon, ke tiamaniere enrompiĝas al vi, sed mi malvarmumis, 
kaj kuraĝas peti de vi drinkon.” 

“Ho, mi kun plezuro donus,” - diris Helen, - “sed en ĉi domo estas neniu alkoholaĵo de 
post la operacio de Eric. Tio okazis antaŭ tri jaroj.” 

Ĉu li estis perdanta sian memoron, ĉu lia talento pri kaŝado de turmentaj faktoj helpis lin 
forgesi, ke li vendis sian domon, ke liaj infanoj estis en danĝero, kaj lia amiko estis 
malsana? Liaj okuloj saltis de la vizaĝo de Eric al lia abdomeno, kie li vidis tri palajn, 
suturitajn cikatrojn, du el ili estis almenaŭ futon longaj. Lia umbiliko malaperis, kaj kion, 
pensis Neddy, faros la vaga mano, kontrolanta la apudan liton je la tria horo matene, faros al 
la ventro sen umbiliko, sen ligo al nasko, ĉi tiu breĉo en la heredo? 

“Mi estas certa, ke vi trovos drinkon ĉe la Biswanger’oj,” - diris Helen. - “Ili havas 
enorman festenon. Vi povas aŭdi tion de ĉi tie. Aŭskultu!” 

Si levis la kapon, kaj el trans la vojo, la herbejoj, ĝardenoj, arbaroj, kampoj, li denove 
ekaŭdis la diamantan sonon de voĉoj super akvo. “Nu, mi malsekiĝos,” - li diris, plu 
sentante, ke li ne havas liberon elektante sian transportmanieron. Li plonĝis en la basenon de 
la Sachs’oj, kaj anhelante, proksime al drono, kovris la distancon inter la basenaj eĝoj. 
“Lucinda kaj mi terure volus vidi vin,” - li diris trans la ŝultron, lia vizaĝo estis turnita al la 
Biswanger’oj. “Ni ege bedaŭras, ke ni ne renkontiĝis tiom longe, kaj ni telefonos tre 
baldaŭ.” 

Li transiris kelkajn kampojn, direktante sin al la Biswanger’oj kaj la sonoj de festeno tie. 
Tio estos honoro por ili - doni al li drinkon, tio estos plezuro por ili - doni al li drinkon. La 
Biswanger’oj invitadis lin kun Lucinda kvar fojojn jare, ses semajnojn anticipe. Ili ĉiam 
estis rifuzataj, sed ili plue sendadis la invitilojn, ne volante kompreni la rigidajn kaj 
maldemokratiecajn realajojn de la socio. Ili estis la speco de homoj, kiuj pridiskutas la 
prezojn dum koktelumoj, merkatan situacion dum lunĉo, kaj post lunĉo rakontas 
maldecaĵojn al miksita kompanio. Ili ne apartenis al la konatoj de Neddy - ili eĉ ne estis en 
Kristnaska kartlisto de Lucinda. Li iris al ilia baseno kun la sentoj de indiferenteco, bonfaro 
kaj iu sinĝeno, ĉar ŝajne jam krepuskiĝis, kaj tio estis la plej longaj tagoj de la jaro. La 
festeno, kiam li aliĝis, estis bruema kaj granda. Grace Biswanger estis la speco de mastrino, 
kiu invitadis optikmezuriston, veterinaron, hipotekan agenton kaj dentiston. Neniu estis 
naĝanta, kaj la krepusko, reflektata en la basena akvo, havis vintrecan aspekton. Tie estis 
stardrinkejo, kaj li direktis sin al ĝi. Kiam Grace Biswanger ekvidis lin, ŝi venis al li ne kun 
plezuro, por kio li havis sufiĉe da rajtoj, sed kvereleme. 

“Jen, la festeno havas ĉion,” - laŭte diris ŝi, - “inkluzive de pordrompanto.” 

Ŝi ne povis dolorigi lin sociale - pri tio eĉ ne temis, kaj li ne ŝirmiĝis. “Kiel la 
pordrompanto,” - ĝentile demandis li - “ĉu mi taŭgas por havi drinkon?” 

“Memstare,” - respondis ŝi. - “Vi, ŝajne, ne tro atentas la invitojn.” 

Ŝi tumis sin dorse al li kaj aliĝis al grupeto da gastoj, kaj li direktis sin al la stardrinkejo 
kaj petis viskion. La kelnero priservis lin, sed priservis lin kmde. Lia mondo estis la mondo, 
kie la servistaro difinis la socian nivelon, kaj la fakto, ke li estis forpuŝita de provizora 
kelnero, signifis, ke li perdis iom da socia digneco. Aŭ eble la homo estis nova kaj ne 
informita. Poste li aŭdis, kiel Grace parolas malantaŭ lia dorso: “Ili miniĝis dum unu nokto 
- nenion krom enspezo - kaj cn iu dimanĉo li venis ebria, kaj petis nin pmntedoni al li kvin 
mil dolarojn...” Ŝi ĉiam parolis pri mono. Tio estis eĉ malpli bona ol manĝi pizojn per 
tranĉilo. Li plonĝis en la basenon, tranaĝis ĝin laŭlonge kaj foriris. 

La sekva baseno en lia listo, la tria de la fino, apartenis al lia delonga koramikino, 
Shirley Adams. Se li suferis ĉe la Biswanger’oj, li povis kuraciĝi ĉi tie. Amo - fakte, 
seksuma frenezo - estis la perfekta eliksiro, dolor-detmilo, helkolorigita pilolo, kiu ree 
enmetos risortojn en liajn paŝojn, kaj la ĝojon - en lian koron. La lasta rendevuo estis 
pasintsemajne, pasintmonate, pasintjare. Li ne povis rememori. Estis li, kiu iniciatis la 
disiĝon, liaj estis la avantaĝoj, kaj li paŝis trans la pordon en la muro, kiu ĉirkaŭis la 
basenon, kun neniu sento krom mcmkonfido. La baseno estis iusence lia propraĵo, samkiel la 
amanto, precipe kaŝamanto, ĝuas la posedon de sia kunulino kun la ardo, nekonata por 

sanktigita edziĝo. Ŝi estis tie, ŝia hararo havis la kupran koloron, sed ŝia staturo, ĉe la eĝo de 
iluminita, lazura akvo, vekis en li neniujn profundajn rememorojn. Tio estis, pensis li, nur 
facilkora amindumo, kvankam ŝi ploris kiam li disŝiris la rilatojn. Ŝi aspekte estis konfuzita 
vidi lin, kaj li interesiĝis, ĉu ŝi plu estas korvundita. Cu ŝi, savu min Dio, denove ekploros? 

“Kion vi volas?” - demandis ŝi. 

“Mi naĝas tra la distrikto.” 

“Sankta Kristo. Kiam vi maturiĝos?” 

“Pri kio temas?” 

“Se vi venis por peti monon...” - diris ŝi. 

“Cu vi povus doni al mi drinkon?” 

“Mi povus, sed mi ne donos. Mi ne estas sola.” 

“Mi simple vojaĝas.” 

“Mi ne donos al vi eĉ unu cendon.” 

Li plonĝis kaj tranaĝis la basenon, sed kiam li provis eltreni sin sur la randon, li trovis, 
ke la forto foriris el liaj brakoj kaj ŝultroj, kaj li alnaĝis la eskalon kaj elgrimpis. Rigardinte 
trans la ŝultron li vidis en iluminita banejo junulon. Elirante al malhela herbejo li flaris 
krizantemojn aŭ asterojn - iun obstinan aŭtunan aromon, fortan, kiel gaso. Rigardinte supren 
li ekvidis, ke la steloj jam aperis, sed kial li vidis Andromedon, Cefeon kaj Kasiopeon? Kio 
okazis al la konstelacioj de mezsomero? Li ekploris. 

Li ploris, verŝajne, en la plej unua fojo dum lia matura vivo, la unuan fojon en sia vivo li 
sentis sin tiom malfeliĉa, malvarmiĝinta, laca kaj konsternita. Li ne povis kompreni la 
krudan konduton de la kelnero aŭ malĝentilecon de la amatino, kiu antaŭe estis venanta al li 
surgenue kaj priŝutis lian pantalonon per larmoj. Li estis naĝanta tro longe, li estis subakve 
tro longe, kaj lia nazo kaj lia gorĝo doloris pro la akvo. Cio, kion li bezonis, estis drinko, iu 
kompanio, kaj iuj puraj, sekaj vestaĵoj, sed kvankam li povus mallongigi la vojon, irante laŭ 
la strato, li direktis sin al la baseno de la Gilmartin'oj. Tie, la unuan fojon en la vivo, li ne 
plonĝis, sed subeniris laŭ ŝtuparo en glacian akvon kaj eknaĝis per iu lama, senritma stilo, 
kiun li povus uzi en la juneco, nur lernante naĝi. Li ŝanceliĝis pro senfina laciĝo, irante al la 
Clyde’oj, kaj padelumis ilian basenon laŭlonge, haltante dcnove kaj denove por ripozi kun la 
mano sur la basena eĝo. Li surgrimpis la eskalon kaj pensis, ĉu li havis la forton por iri 
hejmen. Li faris tion, kion li volis, li tranaĝis la distrikton, sed li estis tiom stuporita pro 
inanicio, ke lia triumfo aspektis iluzia. Gibetiĝinte, apogante sin je la pordfostoj, li eniris la 
alveturejon de sia domo. 

La domo estis malhela. Cu estis jam tiom malfrue, ke ĉiuj estis enlitiĝintaj? Cu Lucinda 
restis ĉe la Westerhazy’oj por vespermanĝi? Cu la knabinoj aliĝis al ŝi, aŭ foriris ien? Cu ili 
ne decidis, samkiel ili ĉiam faris dimanĉe, rifuzi ĉiujn invitojn kaj resti hejme? Li ektiris la 
garaĝan pordegon por vidi, ĉu la aŭtoj estis ene, sed la pordego estis ŝlosita, kaj rusta anso 
makulis lian manon. Irante al la domo li rimarkis, ke la furiozo de la ŝtorrno forŝiris unu el 
pluvkanelojn de la tegmento. Gi pendis antaŭ la fronta pordo, kiel ombrela spoko, sed li 
povus ripari tion matene. La domo estis ŝlosita, kaj li pensis, ĉu la stulta kuiristo aŭ stulta 
servistino ŝlosis la pordon, sed poste li rememoris, ke longa tempo pasis de post la 
momento, kiam ili dungis kuiriston aŭ servistinon. Li ekkriis, frapis la pordon per la pugno, 
provis puŝi ĝin per la ŝultro, kaj poste, rigardante al la fenestroj, komprenis, ke la domo estis 
vaka. 


el la angla tradukis Aleksej Guljajev (Taganrog) 

ENIĈMOJ ANAGRAMOJ 

Anagramo estas miksaĵo de literoj. Vi vidas iujn litervicojn kaj devas reordigi ilin tiel, ke el 
sensenca aro formiĝu normala vorto en ajna formo. Ekzemple: SESADOP = POSEDAS. 

IREMANOIS 

EDONIST 

KESURKOS 

ERZODI 

PIKOMANA 

TANIFARI 

SELKRIO 

MALŜARADOJ 

Oni prenas normalan (ne kunmetitan) Esperantan vorton kaj dispecigas ĝin je kelkaj signifaj 
partoj, kiel en kutima ŝarado. Sed poste ĉiun vorteron oni anstataŭigas per ĝia antonimo. En Eo, 
certe, oni ne povas skribi senpere mal-vortojn, do anstataŭigo estas iom arbitra, por sprituloj. Por 
plifaciligi la taskon estas aldonita normala priskribo de la celita vorto. Ekz., SUKERO (= SUK- 
ERO) - BRAND-ARO, aŭ blanka morto. 

IS-AKVO, aŭ aŭtuna floro 

HAJLA LAGO, aŭ mara mamulo 

VIRA EKLEZIO, aŭ sespiedulo 

MONTA KUPRO, aŭ admirindaĵo 

VORTA KAVO, aŭ verkaro 

KOMPRENU LA IDEON 

Vi vidas vicojn da literoj. Pensu, laŭ kiu regulo ili estas 
aranĝitaj, kaj ekskludu en ĉiu vico superfluan literon. 

1. J, F, M, A, M, J, P, J, A, S, O, N, D 

2. U, D, T, K, V, K, S, S, O, N, D 

3. O, B, R, K, E, S, T, R 

4. N, G, D, C, A 

5. R, M, O, F, V, B, V 

La solvojn necesas sendi dum 2 semajnoj post ricevo de la gazeto al Tatjana Auderskaja rete 
(<zoo@te.net.ua>, <verda99@mail.ru>) aŭpoŝte (Ukrainio, 65026 Odessa-26, p/k 71). 


UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.newmail.ru>. 

Libroservo de REU : p/k 4716, 432063 Uljanovsk; retadreso <yuka@vens.ru>; 

plena katalogo <http://reu.da.ru/rus/katalogo.htm>. 

REJM: str.Dugina 17-62,140180 Ĵukovskij, Moskva reg.; 

retadreso <rejm@euro.ru>; ttt-ejo <www.tejo.org/rejm>. 

UEA : Nieuwe Binnenweg 176, 3015 BJ Rotterdam, Nederlando; 

retadreso <uea@inter.nl.net>; ttt-ejo <http://www.uea.org>. 


La respondoj al la taskoj en 

REGo M 2(9): 

1. Tagoj de Semajno: Lundo, 
Mardo ktp. 

2. KOM-PLOTO, GAZ-ONO, 
TUR-KISO, PARO-DIO, 
FAGO-PIRO. 

3. TAR, KAT, MUS, STUD, 
BAL, TUR. 

4. IDEALO, ARDEO, 
OKSIKOKO, HELIANTO, 
LEONO. 








Mi longe portas sur la ŝultroj 
Malĝojan ŝarĝon... Premas min 
Nerepagitaj iam ŝuldoj 
A1 miaj patro kaj patrin’. 

Kaj temas ne pri mon’ kontanta, 

Sed pri malfrua mia pent’: 

A1 ili restis mi ŝuldanta 
Kareson, iom da atent’, 

Ektuŝon mildan kaj manpremon, 

Parolon varman kun ridet’ 

Kaj komprenemon, komprenemon 
A1 ĉiu vorto, ĉiu pet’... 

Kaj, kiel vundo sub cikatro, 

Doloras ĉiutage min 
La granda ŝuldo al la patro, 

La granda ŝuld’ al la patrin’. 

11.93 

Mikaelo Giŝpling (el la libro “El sisma zono”) 


REGo (Rusia Gsperanto-Ga^eto) m 4 (ii) aŭgusto 2002 

komuna eldono de REU kaj REJM 

redaktas Garik Kokolija retadreso <gazeto@mail.ru> 

poŝta adreso Pjatnickoje ŝosse 45- 105,125310 Moskvo, Rusio 
por tiu ĉi mimero kimlaboris Viktor Aroloviĉ, Grigorij Arosev 
la gazeto estas produktita en la presejo “Policvet” (Klin) 

abontarifoj por 2002: 

por loĝantoj de Rusio kaj aliaj landoj de KSS -100 rubloj sendendaj al: 
reoprnii Bjia/uiMiipoBHH Kokojhm, rinTiiHHKOc mocce 45 - 105, 125310 MocKBa 
por loĝantoj de aliaj iandoj -15 eŭroj pagendaj al la konto kklg-r ĉe UEA 







